ເປົ້າໝາຍການພັດທະນາແບບຍືນຍົງ | Open Development Laos\nເດືອນກັນຍາ 2015 ສະພາສະຫະປະຊາຊາດໄດ້ເຜີຍແຜ່ວາລະການປະຊຸມກ່ຽວກັບການພັດທະນາແບບຍືນຍົງ ເຊິ່ງປະກອບດ້ວຍ 17 ເປົ້າໝາຍການພັດທະນາແບບຍືນຍົງ (SDGs). SDGs ແມ່ນພັດທະນາມາຈາກເປົ້າໝາຍການພັດທະນາແຫ່ງສະຫະສະວັດ (MDGs)1 ແລະ ມີຈຸດປະສົງເພື່ອຊຸກຍູ້ການປະຕິບັດງານໃນຂົງເຂດການພັດທະນາທີ່ສຳຄັນ ໃຫ້ສຳເລັດທັງໝົດພາຍໃນປີ 2030. ເປົ້າໝາຍດັ່ງກ່າວແບ່ງເປັນ 169 ເປົ້າໝາຍຍ່ອຍ ແລະ 232 ຕົວຊີ້ວັດ.2\nSDGs ຕ່າງຈາກ MDGs ຢູ່ບ່ອນວ່າ SDGs ແມ່ນນຳໃຊ້ສຳລັບທຸກໆປະເທດ ໂດຍບໍ່ຈຳແນກລະດັບການພັດທະນາຂອງແຕ່ລະປະເທດ. SDGs ຍັງຮັກສາເປົ້າໝາຍດ້ານສັງຄົມຄືເກົ່າ ແຕ່ຈະເນັ້ນເພີ່ມເຕີມໃສ່ບັນຫາເລັ່ງດ່ວນທາງດ້ານສິ່ງແວດລ້ອມທີ່ທົ່ວໂລກກຳລັງຜະເຊີນໃນປະຈຸບັນ. ເຊັ່ນດຽວກັນກັບ MDGs, ລັດຖະບານ ສປປ ລາວ ໄດ້ປັບເປົ້າໝາຍ SDGs ໃຫ້ແທດເໝາະກັບສະພາບການຕົວຈິງພາຍໃນປະເທດ ແລະ ໄດ້ເພີ່ມເປົ້າໝາຍ SDGs ເພື່ອການຫຼຸດຜ່ອນຜົນກະທົບຈາກລະເບີດທີ່ຍັງບໍ່ທັນແຕກ (ລບຕ) ທີ່ຍັງຄົງຄ້າງໃນລາວ.3\nການຫັນປ່ຽນຈາກ MDGs ຫາ SDGs ຂອງລາວ\nທ້າຍປີ 2015 ສປປ ລາວໄດ້ນຳໃຊ້ວາລະການພັດທະນາແຫ່ງສະຫະສະວັດ ເພື່ອຫຼຸດຜ່ອນຄວາມທຸກຍາກ, ການຂາດສານອາຫານ, ແລະ ອັດຕາການຕາຍຂອງເດັກນ້ອຍ ກໍຄືບັນລຸການສຶກສາຊັ້ນປະຖົມໃນທົ່ວປະເທດ. ເຖິງວ່າ, ລາວສາມາດປະຕິບັດ MDGs ໄດ້ເຖິງ 8 ໃນ9ເປົ້າໝາຍ, ແຕ່ກໍຍັງບໍ່ສາມາດບັນລຸເປົ້າໝາຍທັງໝົດໄດ້ຢ່າງເຕັມເມັດເຕັມໜ່ວຍ.4\nໃນຂະນະດຽວກັນ ປະເທດລາວກໍພະຍາຍາມຜັນຂະຫຍາຍ ແລະ ຮຽບຮຽງ MDGs ໃຫ້ເຂົ້າກັບແຜນພັດທະນາເສດຖະກິດ-ສັງຄົມແຫ່ງຊາດ ແຕ່ກໍຍັງພົບຂໍ້ຫຍຸ້ງຍາກຫຼາຍປະການ ເຊັ່ນ:\nຄາດຄະເນງົບປະມານປະຈຳປີໃນການຈັດຕັ້ງປະຕິບັດ MDGs ແມ່ນເກືອບ 1.3 ຕື້ໂດລາສະຫະລັດ ເຊິ່ງເປັນກ້ອນທຶນຈຳນວນມະຫາສານທີ່ຕ້ອງຂົນຂວາຍ.5\nລາວເປັນປະເທດທີ່ມີລາຍຮັບຕ່ຳ, ບໍ່ມີຊາຍແດນຕິດທະເລ ແລະ ມີຫຼາຍຊົນເຜົ່າໃນເຂດຫ່າງໄກສອກຫຼີກ ເຊິ່ງໃຊ້ພາສາປາກເວົ້າທີ່ແຕກຕ່າງກັນ. ເນື່ອງຈາກວ່າ ປະຊາຊົນສ່ວນໃຫຍ່ແມ່ນເຮັດອາຊີບກະສິກຳ ເຮັດໃຫ້ມີຂໍ້ຫຍຸ້ງຍາກໃນການປັປປຸງຜົນຂອງການພັດທະນາ.6\nວິທີການທີ່ລັດຖະບານນຳໃຊ້ເພື່ອເລັ່ງມືໃນການພັດທະນາທາງດ້ານເສດຖະກິດ ໄດ້ສົ່ງຜົນເສຍຫຼາຍຢ່າງ. ໃນທ້ອງຖິ່ນທີ່ອາໄສຊັບພະຍາກອນທຳມະຊາດໃນການດຳລົງຊີວິດ ການເຂົ້າເຖິງການແພດ ແລະ ການສຶກສາຍັງຕ່ຳ, ໂດຍສະເພາະສຳລັບແມ່ຍິງ. ການພັດທະນາແບບກ້າວກະໂດດ ຍັງສົ່ງຜົນຕໍ່ການຂາດໂພຊະນາການ ແລະເຮັດໃຫ້ການຈະເລີນເຕີບຕົວຂອງເດັກນ້ອຍຫຼຸດລົງ.7\nຖະໜົນໃນສະຫວັນນະເຂດ, ລາວ. ແຫຼ່ງຂໍ້ມູນ: Wikipedia Commons – Chaoborus (own work). ລິຂະສິດ: GNU Free Documentation License, Version 1.2.\nປີ 2015 ແລະ 2016 ລາວໄດ້ທົບທວນບັນຫາເຫຼົ່ານີ້ຜ່ານຂະບວນການວາງແຜນແຫ່ງຊາດ ແລະ ສ້າງແຜນພັດທະນາເສດຖະກິດສັງຄົມແຫ່ງຊາດ ຄັ້ງທີ 8 (NSEDP) (2016-2020).8 ເຊິ່ງແຜນດັ່ງກ່າວໄດ້ສ້າງໃຫ້ສອດຄ່ອງຕາມເປົ້າໝາຍການພັດທະນາແບບຍືນຍົງ ກໍແນໃສ່ເຮັດໃຫ້ປະເທດຊາກຫຼຸດພົ້ນຈາກສະພາບດ້ອຍພັດທະນາທີ່ສຸດ ພາຍໃນປີ 2020.9\nການຫັນ SDGs ເຂົ້າສູ່ແຜນນະໂຍບາຍ\nສປປ ລາວ ເປັນປະເທດໜຶ່ງທີ່ມີການເຕີບຕົວທາງເສດຖະກິດໄວທີ່ສຸດໃນພາກພື້ນອາຊີຕາເວັນອອກ ແລະ ປາຊິຟິກ ແຕ່ວ່າການເຕີບຕົວດັ່ງກ່າວມີລັກສະນະບໍ່ສະໝ່ຳສະເໝີ ແລະ ໂດຍຫຼັກແມ່ນອີງໃສ່ການນຳໃຊ້ຊັບພະຍາກອນທຳມະຊາດ ເຊັ່ນ: ພະລັງງານໄຟຟ້ານ້ຳຕົກ, ບໍ່ແຮ່ ແລະ ກະສິກຳປ່າໄມ້. ການເຕີບຕົວດ້ານເສດຖະກິດໄດ້ສົ່ງຜົນໃຫ້ເກີດການສູນເສຍພື້ນທີ່ປ່າໄມ້ ແລະ ຄວາມຫຼາກຫຼາຍດ້ານຊີວະນາໆພັນຢ່າງວ່ອງໄວ.10\nຜົນກະທົບຈາກການປ່ຽນແປງຂອງສະພາບອາກາດ ເຊັ່ນ ໄພນ້ຳຖ້ວມ, ໄພແຫ້ງແລ້ງ ແລະ ອາກາດເຢັນຜິດປົກກະຕິ ໄດ້ສົ່ງຜົນຢ່າງກວ້າງຂວາງຕໍ່ລາວຫຼາຍກວ່າປະເທດອື່ນ ເນື່ອງຈາກວ່າປະຊາຊົນລາວສ່ວນໃຫຍ່ອາໄສຢູ່ໃນເຂດຊົນນະບົດ ເຊິ່ງອີງໃສ່ການກະສິກຳໃນການດຳລົງຊີວິດ. ການລົ້ມຕາຍຂອງສັດລ້ຽງ ແລະ ການເສຍຫາຍຂອງພືດພັນຜົນລະປູກ, ການລະບາດຂອງພະຍາດ ແລະ ການຖືກຕັດຂາດຈາກໂລກພາຍນອກຍ້ອນຖະໜົນພັງເສຍຫາຍ ເຮັດໃຫ້ປະຊາຊົນບາງກຸ່ມໄດ້ຮັບຜົນກະທົບທາງດ້ານເສດຖະກິດ ແລະ ສັງຄົມ.11\nຍ້ອນວ່າລາວບໍ່ສາມາດບັນລຸທຸກໆເປົ້າໝາຍ MDGs ແລະ ມີບັນຫາດັ່ງກ່າວຂ້າງເທິງ, ລັດຖະບານລາວຈຶ່ງມີເຈດຈຳນົງໃນການຮັບປະກັນການປັບ SDGs ໃຫ້ເຂົ້າກັບສະພາບການພາຍໃນໃຫ້ມີປະສິດທິພາບຍິ່ງຂຶ້ນ. ໂດຍມີການແຕ່ງຕັ້ງຄະນະກຳມະການຊີ້ນຳໂຄງການລະດັບຊາດ ເພື່ອສ້າງແຜນພັດທະນາລະດັບຊາດ ເພື່ອເລັ່ງມືໃນການຈັດຕັ້ງປະຕິບັດ SDGs. ເຊັ່ນວ່າ ແຜນ NSEDP ຄັ້ງທີ 8 2016-2020; ຍຸດທະສາດການພັດທະນາສິບປີ 2016-2025; ແລະ ວິໄສທັດການພັດທະນາ 2030. ແຜນພັດທະນາເຫຼົ່ານີ້ລ້ວນແລ້ວແຕ່ສ້າງໃຫ້ສອດຄ່ອງກັບເປົ້າໝາຍ ແລະ ຕົວຊີ້ວັດ SDGs.12\nຕົວຢ່າງ: ແຜນການ NSEDP ຄັ້ງທີ 8 2016-2020 ແມ່ນຖືກສ້າງເພື່ອໃຫ້ບັນລຸເປົ້າໝາຍ ແລະ 60% ຂອງຕົວຊີ້ວັດ ແມ່ນຄ້າຍຄືກັບ SDGs. SDGs ຍັງໄດ້ເນັ້ນໃສ່ ຂົງເຂດວຽກງານທີ່ລາວຕ້ອງການເພື່ອການພັດທະນາແບບຍືນຍົງ ເຊັ່ນ ການປັບປຸງພື້ນຖານໂຄງລ່າງ ເຊັ່ນວ່າ ຖະໜົນ, ເຄືອຂ່າຍອິນເຕີເນັດ ແລະ ໂທລະສັບ ເພື່ອອຳນວຍຄວາມສະດວກໃນການສື່ສານກັບພື້ນທີ່ຫ່າງໄກສອກຫຼີກ ແລະ ພົວພັນກັບຕ່າງປະເທດ ກໍຄືຮັບປະກັນໃຫ້ຄົນໃນທ້ອງຖິ່ນຊົນນະບົດ ໄດ້ຮັບປະໂຫຍດຈາກການພັດທະນາທາງດ້ານເສດຖະກິດ.\nລາວຮັບປະກັນໃຫ້ ທຸກໆ SDGs ສອດຄ່ອງກັບນະໂຍບາຍພາຍໃນ ແລະ ລັດຖະບານຈະສະເໜີຜົນຂອງຂະບວນການປັບປຸງໃຫ້ສອດຄ່ອງກັບນະໂຍບາຍພາຍໃນ ຜ່ານກອງປະຊຸມສົນທະນາດ້ານການເມືອງລະດັບສູງ (HLPF) ຂອງ ສປຊ ໃນກາງ ປີ 2018 ເພື່ອເປັນສ່ວນໜຶ່ງຂອງການທົບທວນການພັດທະນາລະດັບຊາດໂດຍສະໝັກໃຈ. ປັດໃຈພາຍໃນທີ່ນຳມາພິຈາລະນາ ໄດ້ຮ່າງຕາມແຕ່ລະ SDG ພາຍໃນປະເທດ ດັ່ງສະແດງລຸ່ມນີ້.13\nປີ 2015 ອັດຕາຄວາມທຸກຍາກຂອງລາວຫຼຸດລົງມາເປັນ 23%, ແຕ່ວ່າ 1/3 ຂອງປະຊາຊົນເຂດພູດອຍຍັງທຸກຍາກ ທຽບກັບເຂດທົ່ງພຽງແມ່ນມີພຽງ 1/5. ເນື່ອງຈາກແມ່ຍິງ, ເດັກນ້ອຍ ແລະ ກຸ່ມຊົນເຜົ່າທີ່ບໍ່ແມ່ນໄທລາວ ເຊິ່ງທຳການກະສິກຳໃນເຂດຫ່າງໄກສອກຫຼີກ ຍັງບອບບາງຕໍ່ໄພພິບັດ, ຕ້ອງປັບປຸງຕົວຊີ້ວັດສຳລັບຄວາມສາມາດໃນການປັບຕົວຕໍ່ການປ່ຽນແປງດັ່ງກ່າວ ໃນເປົ້າໝາຍທີ1.5 ຂອງSDG ໃຫ້ເຂັ້ມແຂງຂຶ້ນ.\nໃນປີ 2015 ມີປະຊາຊົນທີ່ຂາດສານອາຫານ 1/5 ຄົນ ແລະ ເດັກນ້ອຍຕ່ຳກວ່າ5ປີ 35% ບໍ່ເຕີບຕົວຕາມໄວ. ມີພຽງເດັກນ້ອຍ 5% ເທົ່ານັ້ນທີ່ໄດ້ຮັບໂພຊານາການທີ່ພຽງພໍ. ຄວນມີການປັບປຸງ ແລະ ເກັບກຳຂໍ້ມູນກ່ຽວກັບອາຫານແລະໂພຊະນາການ ແລະ ຄວາມສາມາດໃນການຜະລິດຂອງຊາວກະສິກອນຂະໜາດນ້ອຍ ໃຫ້ຖີ່ຂຶ້ນ ໂດຍສະເພາະໃນເຂດຊົນນະບົດ ແລະ ພູດອຍ.\nອັດຕາການຕາຍຂອງແມ່ແລະເດັກໄດ້ຫຼຸດລົງກວ່າເຄິ່ງໃນປີ 2015, ແຕ່ຍັງມີສິ່ງທ້າທາຍກ່ຽວກັບພະຍາດຕ່າງໆ ເຊັ່ນ ໂລກເອດ ແລະ ວັນນະໂລກ ທັງມີອັດຕາການຕາຍຈາກອຸປະຕິເຫດບົນທ້ອງຖະໜົນເພີ່ມຂຶ້ນ. ການສຳຫຼວດຕົວຊີ້ວັດທາງສັງຄົມຂອງລາວຊຸດໃໝ່ໄດ້ເຜີຍຂໍ້ແຕກຕ່າງຫຼາຍຢ່າງຈາກຂໍ້ມູນດ້ານສຸຂະພາບຊຸດເດີມ ແລະ ການປະຕິບັດກິດຈະກຳຕ່າງໆເພື່ອບັນລຸ ເປົ້າໝາຍ SDG3 ຍັງອີງໃສ່ແຫຼ່ງທຶນຈາກພາຍນອກ.\nປີ 2015 ເດັກນ້ອຍ 98.8% ໄດ້ຮັບການສຶກສາຊັ້ນປະຖົມ, ແຕ່ວ່າອັດຕາການສຳເລັດການສຶກສາໃນຊັ້ນມັດທະຍົມຕົ້ນມີພຽງ 61%. ໃນຂະແໜງການສຶກສາ, ຂໍ້ມູນທີ່ສຳຫຼວດ ແລະ ລາຍງານແບບເອກະເທດ ມັກໃຫ້ຜົນການລາຍງານທີ່ແຕກຕ່າງກັນ. ໃນພື້ນທີ່ຊົນນະບົດ ຄຸນນະພາບຂອງສິ່ງແວດລ້ອມດ້ານການສຶກສາ, ການຮຽນ ແລະ ການສອນຍັງຕ່ຳ ແລະ ເຮັດໃຫ້ລາວຂາດແຄນແຮງງານທີ່ມີທັກສະ.\nປີ 2015 ລາວມີອັດຕາສ່ວນສະມາຊິກສະພາແຫ່ງຊາດທີ່ເປັນເພດຍິງຂ້ອນຂ້າງສູງ (27.5%), ແນວໃດກໍຕາມ ອຳນາດໃນການຕັດສິນໃຈຂອງເພດຍິງ ຍັງມີຕ່ຳ (5%). ເພດຍິງມັກຈະບໍ່ໄດ້ຮັບການສຶກສາ ຫຼື ຕ້ອງເຮັດວຽກເຮືອນແບບບໍ່ມີຄ່າຈ້າງ ແລະ ແມ່ຍິງ 20% ແຕ່ງງານ ແລະມີລູກກ່ອນອາຍຸ 18 ປີ. ລະບົບຂໍ້ມູນຂ່າວສານແລະການບໍລິຫານ ເພື່ອເກັບກຳຂໍ້ມູນກ່ຽວກັບບັນຫາຕ່າງໆ ເຊັ່ນ ການຖືພາ, ການໃຊ້ຄວາມຮຸນແຮງ, ການເຂົ້າເຖິງທີ່ດິນ ແລະ ທາງເລືອກໃນການດຳລົງຊີວິດ ກໍຄືການບໍລິການດ້ານສຸຂະພາບ ແລະ ການສຶກສາ ແມ່ນຍັງບໍ່ມີການພັດທະນາເທົ່າທີ່ຄວນ ສຳລັບແມ່ຍິງແລະເດັກຍິງທີ່ຖືກກີດກັນທາງສັງຄົມ ລວມທັງແຮງງານຍ້າຍຖິ່ນ ແລະ ຊົນເຜົ່າ.\nໃນປີ 2015 24% ຂອງຄົວເຮືອນທັງໝົດບໍ່ມີນ້ຳສະອາດໃຊ້, 79% ຂອງຜູ້ທີ່ຕ້ອງໄປຫາບນ້ຳແມ່ນແມ່ຍິງ. 23% ຂອງຄົວເຮືອນໃນຊົນນະບົດບໍ່ມີວິດນຳໃຊ້ ແລະ 60% ຂອງຄົວເຮືອນໃນເຂດຊົນນະບົດບໍ່ໄດ້ຮັບການບໍລິການດ້ານສຸຂະອະນາໄມ. ຄວາມສາມາດຂອງ ສປປ ລາວ ໃນການປະເມີນນ້ຳສະອາດ ແລະ ສຸຂະອະນາໄມ ກໍຄືຄຸນນະພາບນ້ຳ ແລະ ປະສິດທິພາບໃນການນຳໃຊ້ນ້ຳ ຍັງຕ່ຳ ແລະ ກຳລັງມີການພັດທະນາ. ການເພີ່ມທະວີການສ້າງເຂື່ອນໄຟຟ້າຍິ່ງເຮັດໃຫ້ບັນຫາດັ່ງກ່າວມີຄວາມຫຍຸ້ງຍາກ.\nປີ 2015 ປະຊາກອນ 84% ເຂົ້າເຖິງກະແສໄຟຟ້າ, ໃນນັ້ນ 93% ແມ່ນມາຈາກແຫຼ່ງພະລັງງານທົດແທນ (ສ່ວນໃຫຍ່ ແມ່ນພະລັງງານໄຟຟ້ານ້ຳຕົກ) ພະລັງງານໄຟຟ້ານ້ຳຕົກ ແມ່ນພະລັງງານທົດແທນ ແຕ່ວ່າ ມັນສົ່ງຜົນກະທົບຕໍ່ການບັນລຸເປົ້າໝາຍ SDGs ອື່ນໆ.\nໃນປີ 2016 ລາວມີອັດຕາການເຕີບຕົວດ້ານເສດຖະກິດຕໍ່ຫົວຄົນຕໍ່ປີ 5.5%, ເຖິງຢ່າງໃດກໍ່ຕາມ ແຮງງານລາວ 70% ແມ່ນເຮັດການກະສະກຳ ແລະ ປີ 2010 ແຮງງານ 84% ມີອາຊີບທີ່ບໍ່ໝັນຄົງ. ໜ້ອຍກວ່າ 20% ຂອງແຮງງານລາວມີອາຊີບທີ່ໝັ້ນຄົງ ແລະ ໃນບາງກໍລະນີຕ້ອງໃຊ້ຕົວວັດແທກຕ່າງກັນ ເພື່ອຕິດຕາມເປົ້າໝາຍ SDG ເຊັ່ນວ່າ ແຮງານໃນຄົວເຮືອນທີ່ບໍ່ໄດ້ຄ່າຈ້າງ ແລະ ແຮງງານເດັກ ເຊິ່ງບໍ່ສອດຄ່ອງກັບ SDGs. ໂຄງການພັດທະນາທັກສະ ແລະ ການຄຸ້ມຄອງທາງສັງຄົມສຳລັບແຮງງານນອກລະບົບໃນເຂດຫ່າງໄກຍັງມີລັກສະນະຂາດແຄນ.\nໃນປີ 2015, 85% ຂອງບ້ານມີຖະໜົນເຂົ້າເຖິງໃນທຸກໆລະດູ ແລະ 53% ມີການເຂົ້າເຖິງໂທລະສັບມືຖື. ເຖິງຢ່າງໃດກໍຕາມ ແຮງງານ 70% ເຮັດການກະສິກຳ ແຕ່ວ່າຂະແໜງດັ່ງກ່າວກວມເອົາພຽງ 25% ຂອງ GDP ຂອງປະເທດ. ລາວມີສິ່ງທ້າທາຍໃນການຕິດຕາມວຽກງານການຜະລິດ ເນື່ອງຈາກອັດຕາສ່ວນຂອງປະຊາກອນທີ່ເຮັດວຽກນອກລະບົບມີສູງ ແລະ ຮຽກຮ້ອງໃຫ້ມີການສຳຫຼວດພິເສດກ່ຽວກັບບັນຫາດັ່ງກ່າວ.\nໃນປີ 2015, ອັດຕາຄວາມທຸກຍາກແມ່ນຢູ່ທີ່ 23%, ເຖິງວ່າການເຕີບຕົວທາງດ້ານເສດຖະກິດຈະສາມາດຫຼຸດຜ່ອນຄວາມທຸກຍາກໃນຕົວເມືອງ ໄດ້ໄວກວ່າ4ເທົ່າ, ຄວາມທຸກຍາກໃນເຂດຊົນນະບົດບາງແຫ່ງພັດເພີ່ມທະວີຂຶ້ນ. ເຖິງແມ່ນວ່າ ລາວຈະມີຄວາມຕ້ອງການໃນການພັດທະນາສະເພາະ, ການຕິດຕາມຕົວຊີ້ວັດໃນການຄຸ້ມຄອງທາງສັງຄົມໄດ້ຜະເຊີນຫຼາຍບັນຫາ, ໂດຍສະເພາະປະເພດບັນຫາຄວາມບໍ່ສະເໝີພາບຕ່າງໆທີ່ບໍ່ກ່ຽວກັບການເງິນ (ເຊັ່ນ ການຂາດສານອາຫານ)\nໃນປີ 2015 1/3 ຂອງປະຊາກອນແມ່ນອາໄສຢູ່ໃນຕົວເມືອງ, ເຊິ່ງມີອັດຕາການຂະຫຍາຍຕົວຢູ່ທີ່ 4.5% ຕໍ່ປີ, ສ່ວນໃຫຍ່ແມ່ນເດີນທາງມາຈາກພາກອື່ນໆຂອງລາວ. ມົນລະພິດທາງອາກາດໃນຕົວເມືອງແມ່ນມີສູງເປັນອັນດັບສອງໃນພາກພື້ນອາຊຽນ ແລະ ຄົນລາວ 84% ນຳໃຊ້ເຊື້ອເພິງທີ່ບໍ່ສະອາດໃນການແຕ່ງກິນ. ການຍ້າຍຖິ່ນຖານຊົນນະບົດ-ຕົວເມືອງ ໃນລາວ ມີລັກສະນະເພີ່ມຂຶ້ນ ແລະ ບາງຕົວຊີ້ວັດ ຂອງ SDG11 ມີຄວາມຫຍຸ້ງຍາກໃນການວັດແທກຕົວຈິງ. ຕົວຢ່າງ: ການຕັ້ງຖິ່ນຖານບໍ່ຖາວອນໃນລາວແມ່ນເຮັດຕາມຄວາມເໝາະສົມທາງດ້ານວັດທະນະທຳ ແລະ ຕົວຊີ້ວັດ SDG11 ດ້ານການຂົນສົ່ງສາທາລະນະສຳລັບ SDG11 ແມ່ນບໍ່ເໝາະສົມກັບສະພາບຕົວຈິງຂອງລາວ.\nໃນປີ 2015 ຕົວເມືອງໃນລາວຜະລິດຂີ້ເຫຍື້ອປະມານ 256 ກິໂລຕໍ່ຄົນ ເຊິ່ງໃນນັ້ນມີພຽງ 10% ມີການນຳກັບມາໃຊ້ໃໝ່. ການຈັດເກັບຂີ້ເຫຍື້ອໃນຕົວເມືອງມີລັກສະນະບໍ່ຮຽບຮ້ອຍ. ການຜະລິດ ແລະ ບໍລິໂພກແບບຍືນຍົງ (SCP) ແມ່ນແນວຄວາມຄິດທີ່ຂ້ອນຂ້າງໃໝ່ໃນລາວ ແລະ ລະບົບໂຄງສ້າງທາງນະໂຍບາຍ ແລະ ມາດຕະການຕ່າງໆຕ້ອງການການພັດທະນາ ແລະ ຍົກລະດັບຄວາມຮັບຮູ້.\nໃນຊ່ວງຊາວຫ້າປີທີ່ຜ່ານມາ ລາວໄດ້ຜະເຊີນກັບ 11 ໄພພິບັດໃຫຍ່ກ່ຽວກັບສະພາບອາກາດ ເຊິ່ງສົ່ງຜົນກະທົບຕໍ່ປະຊາຊົນ 430,000 ຄົນ ແລະ ຄວາມຮ້າຍແຮງຂອງຜົນກະທົບມີລັກສະນະເພີ່ມຂຶ້ນ. ຕາມສະພາບຕົວຈິງໃນລາວ ຜົນກະທົບຈາກການປ່ຽນແປງຂອງສະພາບອາກາດຄາດຄະເນວ່າຈະຮ້າຍແຮງ ແລະ ຕົວຊີ້ວັດລວມກ່ຽວກັບຄວາມສາມາດໃນການຮອງຮັບ ແລະ ການປັບຕົວຕ້ອງມີການປັບປຸງໃຫ້ເຂັ້ມແຂງ ແລະ ລວມສູນກວ່າເດີມໃນທຸກໆລະດັບການປົກຄອງ.\nການປະມົງນ້ຳຈືດໃນລາວມີຫຼາກຫຼາຍປະເພດຊີວະນາໆພັນ ເຊິ່ງກວມເອົາ 7% ຂອງ GDP. ລາວເປັນປະເທດທີ່ບໍ່ມີຊາຍແດນຕິດທະເລ ສະນັ້ນ SDG14 ໄດ້ປ່ຽນເປັນການສຸມໃສ່ຊັບພະຍາກອນທາງນ້ຳ ແທນຊັບພະຍາກອນທາງທະເລ ແລະ ຊາຍຝັ່ງ. ປັດໄຈຫຼາຍຢ່າງ ໂດຍສະເພາະແມ່ນການສ້າງເຂື່ອນໄຟຟ້າ ໄດ້ສ້າງໄພຮຸກຮານອັນໃຫຍ້ຫຼວງຕໍ່ປະຊາກອນປາ.\nໃນປີ 2012 ພື້ນທີ່ປ່າໄມ້ໃນລາວ ມີ 40%. ໃນປີ 2017, ພັນສັດ-ພັນພືດ 209 ສາຍພັນ ຕົກຢູ່ພາຍໃຕ້ການຮຸກຮານ ເຊິ່ງເພິ່ມຂຶ້ນຈາກ 115 ໃນປີ 2008. ໃນຫຼາຍພື້ນທີ່ຊົນນະບົດ (29%) ແລະ ພູດອຍ (37%) ມີການລາຍງານກ່ຽວກັບການເສື່ອມໂຊມຂອງດິນ. ປ່າໄມ້ໃນລາວມີຄວາມສຳຄັນໃຫຍ່ຫຼວງຕໍ່ການພັດທະນາແບບຍືນຍົງ ແຕ່ວ່າ ຄວາມບໍ່ສອດຄ່ອງໃນການກຳນົດພື້ນທີ່ປ່າໄມ້ ແລະ ການພັດທະນາແບບຍືນຍົງໃນລາວ ໄດ້ຈຳກັດປະສິດທິພາບໃນການນຳໃຊ້ SDGs ໃນປະຈຸບັນ.\nໃນປີ 2016 ດັດສະນີການສໍ້ລາດບັງຫຼວງຂອງລາວແມ່ນຢູ່ອັນດັບ 123 ໃນ 176 ປະເທດ. ໃນຊ່ວງ3ປີ ແຕ່ 2012-2014, ຜູ້ປະສົບເຄາະຈາກການຄ້າມະນຸດມີ 455 ຄົນ ຖືກສົ່ງກັບຄືນປະເທດລາວ ເຊິ່ງໃນນັ້ນ4ໃນ5ຄົນແມ່ນເດັກນ້ອຍ. ມີພຽງ 75% ຂອງເດັກນ້ອຍລາວທີ່ມີອາຍຸຕ່ຳກວ່າ5ປີ ມີການຈົດທະບຽນການເກີດ. ລະບົບການປົກຄອງໃນລາວຈຳເປັນຕ້ອງມີການປັບປຸງເພີ່ມເຕີມ ເພື່ອຕິດຕາມຕົວຊີ້ວັດກ່ຽວກັບຄວາມຮຸນແຮງ, ການຄ້າມະນຸດ ແລະ ການທາລຸນນະກຳເດັກນ້ອຍ ແລະ ມີຫຼາຍປັດໄຈທີ່ຈຳກັດການຈັດຕັ້ງປະຕິບັດຕົວຊີ້ວັດກ່ຽວກັບການສໍ້ລາດບັງຫຼວງ, ການຕິດສິນບົນ ແລະ ລະບຽບກົດໝາຍ.\nໃນປີ 2015 ລາວໄດ້ຮັບທຶນຊ່ວຍເຫຼືອດ້ານການພັດທະນາຈາກສາກົນ ຈຳນວນ 73 ລ້ານໂດລາສະຫະລັດ ກວມ 4% ຂອງ GDP. ໃນລາວ ງົບປະມານສຳລັບການບໍລິການສາທາລະນະສຸກທີ່ສຳຄັນ ແລະ ການເກັບກູ້ລະເບີດສ່ວນໃຫຍ່ແມ່ນອີງໃສ່ການຊ່ວຍເຫຼືອຈາກຕ່າງປະເທດ.\nໃນປີ 2015 ລາວມີລະເບີດທີ່ຍັງບໍ່ທັນແຕກ (ລບຕ) 80,000,000 ໜ່ວຍ ແລະ ລບຕ ໄດ້ຂ້າຊີວິດ 42 ຄົນ ໃນນັ້ນເປັນເດັກນ້ອຍ 19 ຄົນ ເຊິ່ງ ຫຼຸດລົງ 85% ທຽບໃສ່ 10 ປີຫຼັງ. ລັດຖະບານລາວ ໄດ້ເພີ່ມເປົ້າໝາຍ SDG18 ກ່ຽວກັບຜົນກະທົບຈາກລະເບີດພາກພື້ນດິນ. ເນື່ອງຈາກຂໍ້ຈຳກັດທາງດ້ານງົບປະມານ ຄວນມີການປັບປຸງປະສິດທິພາບໃນການເກັບກູ້ລະເບີດ ແລະ ລວມເອົາຄວາມຕ້ອງການມີຊີວິດປອດໄພຈາກ ລບຕ ເຂົ້າໃນເປົ້າໝາຍອື່ນ.\nແຜນ NSEDP ຄັ້ງທີ 8 (2016–2020) ແນໃສ່ໃຫ້ລາວຫຼຸດພົ້ນຈາກສະພາບ “ດ້ອຍພັດທະນາທີ່ສຸດ” ເຊິ່ງຈະເຮັດໃຫ້ປະເທດລາວສາມາດສະແດງທ່າແຮງໃນການຄຸ້ມຄອງແຫຼ່ງທຶນປະເພດຕ່າງໆໃນການພັດທະນາ ເຊິ່ງໃນປະຈຸບັນມີຄວາມຫຍຸ້ງຍາກຫຼາຍຂຶ້ນໃນການເຂົ້າເຖິງ. ແຜນເຫຼົ່ານີ້ໄດ້ລວມໃນ ຖະແຫຼງການວຽງຈັນກ່ຽວກັບການພົວພັນການຮ່ວມມືດ້ານການພັດທະນາ (2016-2025).14 ລັດຖະບານລາວໄດ້ສຳເລັດການປະເມີນຜົນການຊ່ວຍເຫຼືອ ແລະ ການລົງທຶນດ້ານການພັດທະນາ (DFAA) ເພື່ອທຳຄວາມເຂົ້າໃຈວ່າ ແຫຼ່ງທຶນໃດມີຄວາມສຳຄັນທີ່ສຸດໃນການບັນລຸເປົ້າໝາຍ SDG ເຊັ່ນວ່າ ທຶນຊ່ວຍເຫຼືອລ້າ, ທຶນກູ້ຢືມດອກເບ້ຍຕ່ຳ ຫຼື ການພົວພັນການຄ້າທີ່ໄດ້ຮັບຜົນປະໂຫຍດ.\nນີ້ເປັນບັນຫາທີ່ເກີດຂື້ນໃນຫຼາຍປະເທດ ແລະ ແຜນວາລະການປະຕິບັດ ແອັດດິສ ອາບາບາ (Addis Ababa Action Agenda) 15 ໄດ້ຖືກນຳໃຊ້ໃນລະດັບສາກົນ ເພື່ອສະແດງໃຫ້ປະເທດກຳລັງພັດທະນາ ເຫັນກ່ຽວກັບການປັບຍຸດທະສາດໃນການເຂົ້າເຖິງແຫຼ່ງທຶນຂອງພາກລັດ ແລະ ເອກະຊົນ ເພື່ອບັນລຸ SDGs ທັງເປັນການຫຼຸດຜ່ອນໜີ້ສິນຂອງລັດ.\nສປປ ລາວ ຄາດຄະເນວ່າ ຈະຕ້ອງການເງິນທຶນຈຳນວນ 27 ຕື້ໂດລາສະຫລັດ ໃນການຈັດຕັ້ງປະຕິບັດ NSEDP ຄັ້ງທີ 8 ໃນໄລຍະ5ປີ ແລະ ເຄິ່ງໜຶ່ງຂອງຈຳນວນເງິນດັ່ງກ່າວແມ່ນຕ້ອງມາຈາກການລົງທຶນພາກເອກະຊົນ. ຖ້າລວມເງິນກູ້ຢືມຈາກທະນາຄານ ຕົວເລກຈະເພີ່ມເປັນ 75%. ລາຍຮັບຂອງລັດຖະບານ ແລະ ການຊ່ວຍເຫຼືອດ້ານການພັດທະນາຢ່າງເປັນທາງການ (ODA) ແມ່ນກວມເອົາໜ້ອຍກວ່າ 25% ຂອງເງິນທຶນ. ສະນັ້ນ ລາວ ຈຳເປັນຕ້ອງໄລ່ລຽງຄວາຕ້ອງການໃນການພັດທະນາ ກັບຄວາມຕ້ອງການຂອງຂະແໜງການເອກະຊົນ.16\nປະເທດລາວຕ້ອງໄດ້ໃຊ້ເງິນທຶນຈາກການລົງທຶນຂອງຕ່າງປະເທດ ເພື່ອບັນລຸ SDGs ໂດຍສະເພາະ ແມ່ນເປົ້າໝາຍດ້ານສັງຄົມໃນຂະແໜງການສຶກສາ ແລະ ສາທາລະນະສຸກ ເຊິ່ງສ່ວນໃຫຍ່ຍັງອີງໃສ່ ODA.17\nຂໍ້ຕົກລົງລະຫວ່າງສະຫະປະຊາຊາດ ແລະ ລັດຖະບານລາວ ມີບູລິມະສິດຄື18 ໃນໄລຍະ 10ປີ ນັບຈາກປີ 2015, ODA ຈະສຸມໃສ່4ຂົງເຂດບູລິມະສິດ ຄື ເປົ້າໝາຍການພັດທະນາແບບຍືນຍົງ, ການຮັບປະການດ້ານສະບຽງອາຫານ ແລະ ໂພຊະນາການ, ການພັດທະນາສີຂຽວ, ແລະ ການກຽມພ້ອມຮັບມືກັບໄພພິບັດ ແລະ ການປ່ຽນແປງຂອງສະພາບອາກາດ.19\nບູລິມະສິດເຫຼົ່ານີ້ ໄດ້ລວມເຂົ້າໃນບົດວິເຄາະລະດັບປະເທດ ແລະ ນຳໃຊ້ເພື່ອການສ້າງຂໍ້ຕົກລົງດັ່ງກ່າວ. ໂຄງຮ່າງ ODA ນີ້ ແມ່ນແນໃສ່ເພື່ອແຈກຢາຍຜົນປະໂຫຍດຂອງການພັດທະນາຢ່າງເທົ່າທຽມ.20 ປະເທດຜູ້ໃຫ້ທຶນ ເຊັ່ນ ອົດສະຕຣາລີ, ສະຫະພາບເອີຣົບ, ຝະລັ່ງ, ເຢຍລະມັນ, ຍີ່ປຸ່ນ, ສາທາລະນະລັດເກົາຫຼີ, ລຸກຊຳບວກ, ສະວິດເຊີແລນ ແລະ ສະຫະລັດອາເມລິກາ ຈະປະສານງານໃນການຊ່ວຍເຫຼືອລັດຖະບານລາວ ໂດຍຜ່ານສະຫະປະຊາຊາດ. ລາຍລະອຽດຂອງການນຳໃຊ້ ODA ໃນປີ 2016 ແລະ 2017 ແມ່ນສະແດງໃນແຜນວາດຂ້າງລຸ່ມ.21\nChart created by ODL. Source: ສະຫະປະຊາຊາດ ໃນ ສປປ ລາວ. 2017. “ບົດລາຍງານຄວາມຄືບໜ້າ 2016: ໂຄງຮ່າງການຊ່ວຍເຫຼືອດ້ານການພັດທະນາ ຂອງສະຫະປະຊາຊາດ.” ສືບຄົ້ນ ພຶດສະພາ 2018.\nວິໄສທັດຊຸມຊົນອາຊຽນ 2025 ແລະ ຮູບແບບການຮ່ວມມືພາກພື້ນ ຫຼື ການຮ່ວມມືໃຕ້-ໃຕ້22 ຍັງມີບົດບາດສຳຄັນໃນການເຮັດໃຫ້ລາວບັນລຸ SDGs, ໂດຍສະເພາະບັນຫາຂ້າມຊາຍແດນຕ່າງໆ ເຊັ່ນ ການພັດທະນາໂຄງການພະລັງງານໄຟຟ້ານ້ຳຕົກ ຫຼື ການຫຼຸດຜ່ອນການປ່ອຍທາດອາຍພິດເຮືອນແກ້ວ. ການລິເລີ່ມລະດັບພາກພື້ນ ເຊັ່ນ AIIB ເຊິ່ງນຳໂດຍຈີນ ມັກໃຫ້ ODA ໂດຍເນັ້ນໃສ່ການຄ້າ ໃນການຮ່ວມມືດ້ານເສດຖະກິດ ແບບບໍ່ມີເງື່ອນໄຂຜູກມັກ ທີ່ຕິດພັນກັບເງິນກູ້ຢືມຈາກທະນາຄານພັດທະນາອື່ນໆ.23 AIIB ມີທ່າອ່ຽງມີອິດທິພົນຕໍ່ການຈັດຕັ້ງປະຕິບັດເປົ້າໝາຍດ້ານພະລັງງານ (SDG 7), ການເຕີບຕົວດ້ານເສດຖະກິດ (SDG 8), ພື້ນຖານໂຄງລ່າງ (SDG 9), ການພັດທະນາຕົວເມືອງ (SDG 11), ການຮັບມືກັບສະພາບອາກາດ (SDG 13), ແລະ ການຮ່ວມມືດ້ານການພັດທະນາ SDG 17.24\nການຕິດຕາມ ແລະ ປະເມີນວາລະການປະຊຸມກ່ຽວກັບການພັດທະນາແບບຍືນຍົງ 2030\nສຳລັບແຜນ NSEDP ຄັ້ງທີ 8 (2016-2020), ກະຊວງແຜນການ ແລະ ການລົງທຶນ ແລະ ຫ້ອງການສະຖິຕິແຫ່ງຊາວລາວ ໄດ້ພັດທະນາໂຄງຮ່າງການຕິດຕາມ ແລະ ປະເມີນຜົນແບບມຸ່ງຜົນສຳເລັດ ເຊິ່ງໃນນັ້ນ 60% ຂອງຕົວຊີ້ວັດ ແມ່ນແນໃສ່ຕິດຕາມຄວາມຄືບໜ້າ ໃນການປະຕິບັດເປົ້າໝາຍການພັດທະນາແບບຍືນຍົງ.\nເຖິງຢ່າງໃດກໍຕາມ, ຄວາມສາມາດຂອງປະເທດໃນການຈັດຕັ້ງປະຕິບັດແຜນໂຄງຮ່າງດັ່ງກ່າວນີແມ່ນມີຈຳກັດ ແລະ ຂໍ້ມູນທີ່ຈຳເປັນຍັງບໍ່ມີພຽງພໍ ຫຼື ບໍ່ສາມາດເຊື່ອຖືໄດ້.25 ປະຈຸບັນ ລັດຖະບານລາວ ໄດ້ເກັບກຳຂໍ້ມູນສາມປະເພດ ເພື່ອສ້າງຕົວຊີ້ວັດ ຄື ຂໍ້ມູນທີ່ຄຸ້ມຄອງໂດຍພາກລັດ, ຂໍ້ມູນຄາດຄະເນໂດຍອີງໃສ່ຂໍ້ມູນສາທາລະນະທີ່ມີຢູ່ ແລະ ຂໍ້ມູນຈາກອົງການຈັດຕັ້ງສາກົນ.26\nໂຄງຮ່າງການຕິດຕາມ ແລະ ປະເມີນຜົນນີ້ ຈຳເປັນຕ້ອງເຮັດໃຫ້ສົມດຸນລະຫວ່າງ ວິທີການເກັບກຳຂໍ້ມູນປະເພດຕ່າງໆ ກັບຄວາມສາມາດດ້ານງົບປະມານຂອງລັດ ແລະ ຄວນເລັ່ງໃສ່ເພື່ອບັນລຸເປົ້າໝາຍພາຍໃນ ບໍ່ແມ່ນເປົ້າໝາຍສາກົນ. ໃນຫຼາຍກໍລະນີ ມັນມີຄວາມຈຳເປັນຕ້ອງເນັ້ນໃສ່ການປະຕິບັດຕົວຈິງ ແລະ ຄັດເລືອກຕົວຊີ້ວັດໂດຍອີງໃສ່ຄວາມສະດວກໃນການວັດແທກ ແທນທີ່ຈະອີງໃສ່ຜົນໄດ້ຮັບ. ການຕັດສິນໃຈເຫຼົ່ານີ້ ແມ່ນເພື່ອຮັບປະກັນໃຫ້ການສະໜັບສະໜູນໃນການເກັບກຳຂໍ້ມູນມີຄວາມຍືນຍົງ ແລະ ແທດເໝາະກັບຄວາມສາມາດຂອງອົງກອນຂອງລາວ.27\nໜຶ່ງໃນວິທີການທີ່ລັດຖະບານລາວນຳໃຊ້ ແມ່ນການຍົກລະດັບ ການສຳຫຼວດຕົວຊີ້ວັດດ້ານສັງຄົມຂອງລາວ (LSIS). ການສຳຫຼວດນີ້ແມ່ນການສຳຫຼວດຄອບຄົວທົ່ວປະເທດ ເຊິ່ງຮວບຮວມຂໍ້ມູນທົ່ວທັງ 18 ແຂວງ ແຍກຕາມອາຍຸ, ທີ່ຢູ່ອາໄສ, ເພດ, ລາຍໄດ້ ແລະ ຊົນເຜົ່າ. ມັນຈະສະໜອງຂໍ້ມູນພື້ນຖານສຳລັບແຜນ NSEDP ຄັ້ງທີ 8 ແລະ SDGs. ແລະ ຈະນຳໃຊ້ເປັນສ່ວນປະກອບໃນການຕັດສິນໃຈ ຂອງລັດຖະບານລາວ ໃນການວາງນະໂຍບາຍ ແລະ ຈັດບູລິມະສິດຊັບພະຍາກອນ ເພື່ອບັນລຸເປົ້າໝາຍ SDGs ເຊິ່ງຈະສ້າງປະໂຫຍດໃຫ້ແກ່ປະຊາຊົນລາວທົ່ວປະເທດ.28\n1. ສະຫະປະຊາຊາດໃນ ສປປ ລາວ. “MDGs ໃນ ສປປ ລາວ.” ສືບຄົ້ນ ພຶດສະພາ 2018.\n2. ສະຫະປະຊາຊາດ. 2015. “ການປ່ຽນແປງໂລກຂອງພວກເຮົາ: ວາລະກອງປະຊຸມ 2030 ເພື່ອການພັດທະນາແບບຍືນຍົງ.” ສືບຄົ້ນ ມີນາ 2018.\n3. ທີມປະຕິບັດງານ ສປຊ. 2012. “ການທົບທວນການປະກອບສ່ວນໃນວາລະ MDG ເພື່ອສົ່ງເສີມການພັດທະນາ: ບົດຮຽນຈາກວາລະກອງປະຊຸມກ່ຽວກັບການພັດທະນາ ສປຊ ຫຼັງປີ 2015.” ສືບຄົ້ນ ມີນາ 2018.\n4. ສປຊ ໃນ ສປປ ລາວ. 2017. “ຈາກເປົ້າໝາຍການພັດທະນາແຫ່ງສະຫະສະວັດ ເຖິງເປົ້າໝາຍການພັດທະນາແບບຍືນຍົງ: ການສ້າງພື້ນຖານສຳລັບ ປີ 2030.” ສືບຄົ້ນ ມີນາ 2018.\n5. ອຸທະວົງ ພ. (2014). “ການຫັນ MDGs ເຂົ້າສູ່ນະໂຍບາຍພາຍໃນ ສປປ ລາວ.” ສືບຄົ້ນ ພຶດສະພາ 2018.\n6. ຢູເອັນດີເອເອັຟ. 2012. “ແຜນດຳເນີນງານຂອງ UNDAF 2012-2015: ສປປ ລາວ.” ສືບຄົ້ນ ພຶດສະພາ 2018.\n7. ຢູເອັນດີພີ. 2016. “ການຫັນປ່ຽນຈາກ MDGs ເຖິງ SDGs.” ສືບຄົ້ນ ພຶດສະພາ 2018.\n8. ກະຊວງແຜນການ ແລະ ການລົງທຶນ. 2016. “ແຜນພັດທະນາເສດຖະກິດ-ສັງຄົມແຫ່ງຊາດຫ້າປີ ຄັ້ງທີ່ 8.” ສືບຄົ້ນ ພຶດສະພາ 2018.\n9. ສປຊ ໃນ ສປປ ລາວ. 2017. “ຈາກເປົ້າໝາຍການພັດທະນາແຫ່ງສະຫະສະວັດ ເຖິງເປົ້າໝາຍການພັດທະນາແບບຍືນຍົງ: ການສ້າງພື້ນຖານສຳລັບ ປີ 2030.” ສືບຄົ້ນ ມີນາ 2018.\n10. ສະຫະປະຊາຊາດ ໃນ ສປປ ລາວ. 2017. “ບົດລາຍງານຄວາມຄືບໜ້າ 2016: ໂຄງຮ່າງການຊ່ວຍເຫຼືອດ້ານການພັດທະນາ ຂອງສະຫະປະຊາຊາດ ໃນ ສປປ ລາວ.” ສືບຄົ້ນ ພຶດສະພາ 2018.\n12. ກອງປະຊຸມວິຊາການລັດຖະມົນຕີອາຊຽນ ກ່ຽວກັບເປົ້າໝາຍກາຍພັດທະນາແບບຍືນຍົງ. 2017. “ໝາຍເຫດຈາກລັດຖະມົນຕີກະຊວງການຕ່າງປະເທດ ສປປ ລາວ.” ສືບຄົ້ນ ພຶດສະພາ 2018.\n13. ສປຊ ໃນ ສປປ ລາວ. 2017. “ຈາກເປົ້າໝາຍການພັດທະນາແຫ່ງສະຫະສະວັດ ເຖິງເປົ້າໝາຍການພັດທະນາແບບຍືນຍົງ: ການສ້າງພື້ນຖານສຳລັບ ປີ 2030.” ສືບຄົ້ນ ມີນາ 2018.\n14. ລັດຖະບານແຫ່ງ ສປປ ລາວ. 2016. “ຖະແຫຼງການວຽງຈັນ ກ່ຽວກັບການພົວພັນເພື່ອການຮ່ວມມືດ້ານການພັດທະນາທີ່ມີປະສິດທິພາບ.” ສືບຄົ້ນ ພຶດສະພາ 2018.\n15. ສະຫະປະຊາຊາດ. 2015. “ວາລະການປະຕິບັດງານ ແອັດດິສ ອາບາບາ ສຳລັບກອງປະຊຸມກ່ຽວກັບການລົງທຶນດ້ານການພັດທະນາ ຄັ້ງທີ 3.” ສືບຄົ້ນ ພຶດສະພາ 2018.\n16. ກະຊວງແຜນການ ແລະ ການລົງທຶນ. 2016. “ການລົງທຶນດ້ານການພັດທະນາ ສຳລັບແຜນພັດທະນາເສດຖະກິດ-ສັງຄົມແຫ່ງຊາດ ຄັ້ງທີ 8 ແລະ ເປົ້າໝາຍການພັດທະນາແບບຍືນຍົງ ໃນ ສປປ ລາວ: ການປະເມີນການຊ່ວຍເຫຼືອ ແລະ ການລົງທຶນດ້ານການພັດທະນາ.” ສືບຄົ້ນ ພຶດສະພາ 2018.\n17. ກອງປະຊຸມວິຊາການລັດຖະມົນຕີອາຊຽນ ກ່ຽວກັບເປົ້າໝາຍກາຍພັດທະນາແບບຍືນຍົງ. 2017. “ໝາຍເຫດຈາກລັດຖະມົນຕີກະຊວງການຕ່າງປະເທດ ສປປ ລາວ.” ສືບຄົ້ນ ພຶດສະພາ 2018.\n18. ສະຫະປະຊາຊາດ ໃນ ສປປ ລາວ. 2016. “ໂຄງຮ່າງການພົວພັນຮ່ວມມື ສປປ ລາວ-ສະຫະປະຊາຊາດ (2017-2021): ການພົວພັນຮ່ວມມືເພື່ອການພັດທະນາແບບຍືນຍົງ.” ສືບຄົ້ນ ພຶດສະພາ 2018.\n19. ສະຫະປະຊາຊາດ ໃນ ສປປ ລາວ. 2017. “ບົດລາຍງານຄວາມຄືບໜ້າ 2016: ໂຄງຮ່າງການຊ່ວຍເຫຼືອດ້ານການພັດທະນາ ຂອງສະຫະປະຊາຊາດ.” ສືບຄົ້ນ ພຶດສະພາ 2018.\n20. ສະຫະປະຊາຊາດ ໃນ ສປປ ລາວ. 2015. “ບົດລາຍງານການວິເຄາະປະເທດ: ສປປ ລາວ-ການວິເຄາະເພື່ອເກັບກຳຂໍ້ມູນໂຄງຮ່າງການພົວພັນຮ່ວມມື ສາທາລະນະລັດ ປະຊາທິປະໄຕ ປະຊາຊົນລາວ-ສະຫະປະຊາຊາດ (2017-2021).” ສືບຄົ້ນ ພຶດສະພາ 2018.\n21. ສະຫະປະຊາຊາດ ໃນ ສປປ ລາວ. 2017. “ບົດລາຍງານຄວາມຄືບໜ້າ 2016: ໂຄງຮ່າງການຊ່ວຍເຫຼືອດ້ານການພັດທະນາ ຂອງສະຫະປະຊາຊາດ.” ສືບຄົ້ນ ພຶດສະພາ 2018.\n22. ຢູເອັນດີພີ. 2016. “ເພີ່ມທະວີການຮ່ວມມື ໃຕ້-ໃຕ້ ສຳລັບການພັດທະນາແບບຍືນຍົງ.” ສືບຄົ້ນ ພຶດສະພາ 2018.\n23. ເຣັນວິກ, ນ. 2016. “ຈີນເປັນນັກພັດທະນາໃນອາຊີຕາເວັນອອກສຽງໃຕ້.” ສືບຄົ້ນ ມີນາ 2018.\n24. ກະຊວງການຕ່າງປະເທດ ເດັນມາກ. 2018. “ຮ່າງຍຸດທະສາດສຳລັບການຮ່ວມມື ເດັນມາກ ກັບທະນາຄານເພື່ອການລົງທຶນດ້ານພື້ນຖານໂຄງລ່າງອາຊີ.” ສືບຄົ້ນ ພຶດສະພາ 2018.\n25. ສະຫະປະຊາຊາດ ໃນ ສປປ ລາວ. 2017. “ບົດລາຍງານຄວາມຄືບໜ້າ 2016: ໂຄງຮ່າງການຊ່ວຍເຫຼືອດ້ານການພັດທະນາ ຂອງສະຫະປະຊາຊາດ.” ສືບຄົ້ນ ພຶດສະພາ 2018.\n26. ສປຊ ໃນ ສປປ ລາວ. “ຈາກເປົ້າໝາຍການພັດທະນາແຫ່ງສະຫະສະວັດ ເຖິງເປົ້າໝາຍການພັດທະນາແບບຍືນຍົງ: ການສ້າງພື້ນຖານສຳລັບ ປີ 2030.” ສືບຄົ້ນ ມີນາ 2018.\n27. ສະຫະປະຊາຊາດ ໃນ ສປປ ລາວ. 2017 “ການຕິດຕາມຄວາມຄືບໜ້າ ໃນການປະຕິບັດເປົ້າໝາຍການພັດທະນາແຫ່ງຊາດ ແລະ ເປົ້າໝາຍກາຍພັດທະນາແບບຍືນຍົງ.” ສືບຄົ້ນ ພຶດສະພາ 2018.\n28. ຢູນິເຊັບ. 2016. “ການສຳຫຼວດຕົວຊີ້ວັດດ້ານສັງຄົມຂອງລາວ II 2017 ເພື່ອສະໜອງຂໍ້ມູນສຳລັບ SDGs.” ສືບຄົ້ນ ພຶດສະພາ 2018.\nໝາຍເຫດຂອງລັດຖະມົນຕີການຕ່າງປະເທດຂອງ ສປປ ລາວ ໃນກອງປະຊຸມລັດຖະມົນຕີອາຊຽນ 2017 ວ່າດ້ວຍເປົ້າໝາຍການພັດທະນາແບບຍືນຍົງ\nຈາກເປົ້າໝາຍການພັດທະນາແຫ່ງສະຫະສະຫວັດສູ່ເປົ້າໝາຍການພັດທະນາແບບຍືນຍົງ: ການວາງຮາກຖານປີ 2030\nການຫັນປ່ຽນຈາກ MDGs ສູ່ SDGs\nເພີ່ມທະວີການຮ່ວມມື ໃຕ້-ໃຕ້ ສຳລັບການພັດທະນາແບບຍືນຍົງ\nUNDAF Action Plan 2012-2015 Lao PDR\nMDGs ໃນ ສປປ ລາວ


ເວລາອອກຂ່າວ: 2020-10-30 08:37:05 | ຜູ້ຂຽນ : admin2 | ຈຳນວນຄົນເຂົ້າຊົມ:7| ຄວາມນິຍົມ:\nກອງປະຊຸມຄົ້ນຄວ້າປຶກສາ ຫາລື ຫົວບົດເກັບກ່ຽວຈົບຊັ້ນ ຫ້ອງບຳລຸງທິດສະດີມາກ-ເລນິນ ລະບົບ5ເດືອນ ຂອງສະພາວິທະ ຍາສາດໂຮງຮຽນທິດສະດີການ ເມືອງກອງທັບ ຈັດຂຶ້ນໃນວັນທີ 26 ຕຸລາ 2020 ນີ້, ຢູ່ທີ່ຫ້ອງປະ ຊຸມຂອງໂຮງຮຽນ, ໂດຍການ ເປັນປະທານຂອງສະຫາຍ ພົນຈັດ ຕະວາ ປອ ຄຳຜາຍ ສະພັງເໜືອ ເລຂາຄະນະພັກ ຫົວໜ້າການເມືອງ ທັງເປັນປະທານສະພາວິ ທະຍາສາດ ໂຮງຮຽນທິດສະດີ ການເມືອງກອງທັບ, ມີສະຫາຍ ຮອງປະທານ, ຄະນະພັກ-ຄະນະ ອຳນວຍການ, ຄະນະຫ້ອງ ແລະ ບັນດາສະຫາຍສະມາຊິກສະພາ ວິທະຍາສາດເຂົ້າຮ່ວມ. ຈຸດປະສົງຂອງການຈັດກອງ ປະຊຸມໃນຄັ້ງນີ້, ກໍເພື່ອຄົ້ນຄວ້າ ປຶກສາຫາລືຫົວບົດເກັບກ່ຽວເສັງ ຈົບຊັ້ນຫ້ອງບຳລຸງທິດສະດີມາກ- ເລນິນ ລະບົບ5ເດືອນ, ຂອງໂຮງ ຮຽນທິດສະດີການເມືອງກອງທັບ ແມ່ນເພື່ອຄວາມເປັນເອກະພາບ ໃນໝູ່ຄະນະ ທາງດ້ານເນື້ອໃນ ແລະ ຫົວບົດໃຫ້ຄົບຖ້ວມຖືກຕ້ອງ ຕາມພາລະບົດບາດ, ໜ້າທີ່, ຂອບ ເຂດສິດ ແລະ ໂຄງປະກອບການ ຈັດຕັ້ງຂອງໂຮງຮຽນຕາມໂຄງ ການຫຼັກສູດການຮຽນ-ການ ສອນລະບົບວິຊາຮຽນ ທັງເປັນ ການປັບປຸງ, ສ້າງລະບົບປີ້ມຕຳ ລາ ແລະ ບັນດາວຽກງານຮັບປະ ກັນຕ່າງໆໃຫ້ຄົບຖ້ວນສົມບູນ ທາງດ້ານເນື້ອໃນມາດຖານຂອງ ຕຳລາຮຽນທິດສະດີມາກ-ເລນິນ ເຊິ່ງຜ່ານການຈັດຕັ້ງຄົ້ນຄວ້າເອ ກະພາບແລ້ວເຫັນວ່າ: ປະກອບມີ ທັງໝົດ6ບົດ ແບ່ງອອກເປັນ 10 ກຸ່ມ, ໃນທີ່ປະຊຸມຜູ້ເຂົ້າຮ່ວມຍັງ ໄດ້ພ້ອມກັນປະກອບຄຳເຫັນໃສ່ ບັນດາເນື້ອໃນ, ຫົວບົດຂອງ ແຕ່ລະວິຊາຢ່າງພາວະວິໃສກົງ ໄປກົງມາດ້ວຍຄວາມຮັບຜິດ ຊອບສູງ. ໂອກາດນີ້, ສະຫາຍ ພົນຈັດຕະ ວາ ປອ ຄຳຜາຍ ສະພັງເໜືອ ໄດ້ ມີຄຳເຫັນຊີ້ນຳໃຫ້ສະມາຊິກສະ ພາວິທະຍາສາດແຕ່ລະສະຫາຍ ຕ້ອງພ້ອມກັນເອົາໃຈໃສ່ເພີ່ມທະ ວີຄວາມຮັບຜິດຊອບຕໍ່ໜ້າທີ່ການ ເມືອງຂອງຕົນໃນການຄົ້ນຄວ້າ ປະດິດຄິດແຕ່ງພາກວິຊາຮຽນ, ຕຳລາຮຽນ ແລະ ປີ້ມຮຽນຕ່າງໆ ໃຫ້ຖືກຕ້ອງຕາມຫຼັກການທິດສະ ດີຕົວຈິງ. ພ້ອມນັ້ນ, ກໍຕ້ອງມີ ຄວາມເປັນເອກະພາບພາຍໃນ ໃຫ້ແໜ້ນແຟ້ນ, ຖືສຳຄັນຫຼັກການ ລວມສູນປະຊາທິປະໄຕ ນຳພາ ເປັນໝູ່ຄະນະ ພ້ອມກັນນຳເອົາ ເນື້ອໃນຈິດໃຈຂອງກອງປະຊຸມ ໄປຈັດຕັ້ງປະຕິບັດເຂົ້າໃນວຽກ ງານຕົວຈິງໃຫ້ມີປະສິດທິຜົນສູງ ທັງເປັນການເຮັດໃຫ້ວຽກງານວິ ທະຍາສາດການຮຽນ-ການສອນ ຂອງໂຮງຮຽນທິດສະດີການ ເມືອງກອງທັບເຮົາເຕີບໃຫຍ່ເຂັ້ມ ແຂງ, ສົມກັບເປັນສະຖາບັນເບົ່າ ລໍ່ກໍ່ສ້າງນາຍທະຫານການເມືອງ ໃນກອງທັບເຮົາ.


ກອງປະຊຸມລັດຖະມົນຕີການຕ່າງປະເທດ ອາຊຽນ - EU ບັນລຸໝາກຜົນທີ່ຕັ້ງໜ້າຫຼາຍຢ່າງ - ຂ່າວພາບຫວຽດນາມ\nກອງປະຊຸມລັດຖະມົນຕີການຕ່າງປະເທດ ອາຊຽນ - EU ບັນລຸໝາກຜົນທີ່ຕັ້ງໜ້າຫຼາຍຢ່າງ\nຕອນບ່າຍວັນທີ6ສິງຫາ, ທ່ານລັດຖະມົນຕີການຕ່າງປະເທດ ຫວຽດນາມ ບຸຍແທັງເຊີນ ໄດ້ເຂົ້າຮ່ວມກອງປະຊຸມ ລັດຖະມົນຕີການຕ່າງປະເທດ ອາຊຽນ - ສະຫະພາບເອີລົບ (EU)ແບບທາງໄກ.\nທ່ານລັດຖະມົນຕີການຕ່າງປະເທດ ຫວຽດນາມ ບຸຍແທັງເຊີນ (ພາບ: TTXVN)\nນີ້ແມ່ນການເຄື່ອນໄຫວຕໍ່ໄປໃນຂອບເຂດບັນດາກອງປະຊຸມລັດຖະມົນຕີການຕ່າງປະເທດ ອາຊຽນຄັ້ງທີ 54 ແລະ ບັນດາກອງປະຊຸມທີ່ກ່ຽວຂ້ອງ.\nບັນດາປະເທດໄດ້ສະແດງຄວາມຊົມເຊີຍຕໍ່ເລື່ອງ ອາຊຽນ ແລະ EU ຍົກການພົວພັນຂຶ້ນສູ່ລະດັບຄູ່ຮ່ວມມືຍຸດທະສາດຢ່າງເປັນທາງການ, ຢັ້ງຢືນຄຳໝັ້ນສັນຍາຊຸກຍູ້ການຮ່ວມມືບົນພື້ນຖານແບ່ງປັນບັນດາຄຸນຄ່າ, ຫຼັກການ ແລະ ຜົນປະໂຫຍດລວມ ຢ່າງແຮງ, ຍົກສູງການຮ່ວມມືຫຼາຍຝ່າຍ, ຊຸກຍູ້ຄວາມເປັນລະບຽບຮຽບຮ້ອຍໂດຍອີງໃສ່ກົດໝາຍ, ປະກອບສ່ວນຢ່າງຕັ້ງໜ້າເຂົ້າສັນຕິພາບ, ສະຖຽນລະພາບ ແລະ ວັດທະນາຖາວອນ. ອາຊຽນ ໄດ້ເຫັນດີຕໍ່ຂໍ້ສະເໜີຂອງ EU ແມ່ນຈັດຕັ້ງກອງປະຊຸມຂັ້ນສູງເພື່ອສະເຫຼີມສະຫຼອງ 45 ປີແຫ່ງການພົວພັນລະຫວ່າງ ສອງ ຝ່າຍຢູ່ ແບນຊິກ ໃນປີ 2022.\nກ່າວຄຳເຫັນທີ່ກອງປະຊຸມ, ທ່ານ ບຸຍແທັງເຊີນ ໄດ້ຢັ້ງຢືນຄວາມສຳຄັນຂອງການພົວພັນຄູ່ຮ່ວມມືຍຸດທະສາດ ອາຊຽນ - EU, ການປະກອບສ່ວນຢ່າງຕັ້ງໜ້າໃຫ້ແກ່ຄວາມມານະພະຍາຍາມຊຸກຍູ້ການຮ່ວມມືຫຼາຍຝ່າຍ ແລະ ການເຊື່ອມຕໍ່ພາກພື້ນ, ພ້ອມທັງສະແດງຄວາມຊົມເຊີຍຕໍ່ເລື່ອງ EU ສວມບົດບາດສຳຄັນແຖວໜ້າໃນບັນດາຄວາມມານະພະຍາຍາມຮັບມືກັບໂລກລະບາດໂຄວິດ - 19 ໃນທົ່ວໂລກ.\nກ່ຽວກັບບັນຫາທະເລຕາເວັນອອກ, ທ່ານລັດຖະມົນຕີໄດ້ເນັ້ນໜັກເຖິງຄວາມສຳຄັນໃນການສ້າງຄວາມໄວ້ເນື້ອເຊື່ອໃຈ ແລະ ຄວາມເຊື່ອໝັ້ນເຊິ່ງກັນແລະກັນ, ຈົ່ງອົດກັ້ນບໍ່ປະຕິບັດບັນດາການເຄື່ອນໄຫວເຮັດໃຫ້ສະພາບການສັບສົນຂຶ້ນຕື່ມ, ເພີ່ມການຂັດແຍ້ງກັນຫຼືກໍ່ຜົນເສຍຫາຍຕໍ່ສະພາບແວດລ້ອມທາງທະເລ, ແກ້ໄຂບັນດາການຂັດແຍ້ງກັນໂດຍສັນຕິວິທີ ທີ່ສອດຄ່ອງກັບກົດໝາຍສາກົນ.


ຜູ້ນຳເອເຊຍ ປາຊີຟິກ ຢາກໃຫ້ ປະທານາທິບໍດີ ໂອບາມາ ຄ້ຳປະກັນ\nປະທານາທິບໍດີ ບາຣັກ ໂອບາມາ ພວມນຳທາງ ໂດຍຮອງປະທານາທິບໍດີ ຄົນທີ2ຂອງເປຣູ ທ່ານ Mercedes Araoz ເວລາທ່ານເດີນທາງໄປຮອດ ເພື່ອເຂົ້າ ຮ່ວມກອງປະຊຸມ APEC ທີ່ນະຄອນລີມາ. (18 ພະຈິກ 2016)\nປະທານາທິບໍດີສະຫະລັດ ທ່ານບາຣັກ ໂອບາມາ ພວມຢຸດແວ່ຢູ່ບ່ອນສຸດທ້າຍ ໃນການເດີນທາງໄປຢ້ຽມຢາມຕ່າງປະເທດຄັ້ງສຸດທ້າຍ ໃນນາມປະທານາທິບໍດີ ນັ້ນກໍຄືນະຄອນ ຫລວງລີມາ ປະເທດເປຣູ ບ່ອນທີ່ທ່ານຈະໃຫ້ການຄ້ຳປະກັນ ແກ່ພັນທະມິດ ຂອງສະຫະ ລັດ ໃນເຂດເອເຊຍປາຊີຟິກ ຫລັງຈາກທ່ານ Donald Trump ຊະນະການເລືອກຕັ້ງໃນສະຫະລັດ.\nທ່ານໂອບາມາ ໄດ້ເພັ່ງເລັງໃສ່ເຂດເອເຊຍ ແລະປາຊີຟິກ ໂດຍເອີ້ນວ່າ ການສ້າງຄວາມກ້ຳເກິ່ງຄືນໃໝ່ໄປສູ່ເຂດເອເຊຍຊຶ່ງເປັນຈຸດຫລັກໃນນະໂຍບາຍການ ຕ່າງປະເທດຂອງທ່ານ ແຕ່ນັ້ນອາດຈະມີການປ່ຽນແປງ ຢ່າງໃຫຍ່ຫຼວງ ຫລັງຈາກທ່ານອອກຈາກຕຳແໜ່ງໄປແລ້ວ ໃນອີກເກົ້າອາທິດຂ້າງໜ້ານີ້.\nຜູ້ຊາຍຄົນນຶ່ງ ໂດດໃສ່ລົດຕຳຫຼວດ ໃນລະຫວ່າງ ການໂຮມຊຸມນຸມ ຂອງພວກຊົນເຜົ່າພື້ນເມືອງ ທີ່ປະທ້ວງຄວາມເປື້ອນເປິ ຈາກການຜະລິດນ້ຳມັນ ໃນເຂດອາເມຊອນ ທີ່ນະຄອນລີມາ ປະເທດເປຣູ\nປະທານາທິບໍດີໂອບາມາ ແລະພັນທະມິດດ້ານການຄ້າຂອງທ່ານ ໄດ້ດຳເນີນການຢ່າງຂຸ້ນຂ້ຽວມາເປັນເວລາຫຼາຍໆປີເພື່ອສ້າງຕັ້ງຂໍ້ຕົກລົງພາຄີຂ້າມມະຫາສະມຸດປາຊີຟິກຫຼື TPP ໃຫ້ເປັນຈິງຂຶ້ນມາ. ແຕ່ໃນລະຫວ່າງ ການໂຄສະນາຫາສຽງນັ້ນ ຜູ້ທີ່ຖືກສະເໜີຊື່ແລະ ເວລານີ້ ປະທານາທິບໍດີ ທີ່ໄດ້ຮັບເລືອກໃໝ່ ທ່ານ Donald Trump ແມ່ນໄດ້ສະ ເໜີທິດທາງທີ່ ແຕກຕ່າງໄປຈາກນີ້ຢ່າງໃຫຍ່ຫຼວງ. ທ່ານ Trump ສະເໜີແນະວ່າ ທ່ານ ຈະເລີກພົວພັນກັບເອເຊຍ ໂດຍໄດ້ຕ້ອງຕິຢ່າງແຮງຕໍ່ພັນທະມິດບາງປະເທດ ຂອງສະ ຫະລັດແລະເອີ້ນຂໍ້ຕົກລົງ TPP ວ່າ ເປັນການປຸ້ນສະດົມຜົນປະໂຫຍດຂອງສະຫະລັດ.\nແຕ່ແນວໃດກໍຕາມ ປະທານາທິບໍດີເປຣູ ທ່ານ Pedro Pablo Kuczynski ໄດ້ກ່າວຕໍ່ຄະ ນະຜູ້ແທນ ທີ່ໄປຮ່ວມກອງປະຊຸມສຸດຍອດວ່າ “ສຳລັບ ບຸກຄົນໃດກໍຕາມ ທີ່ຢາກສົ່ງເສີມການປົກປ້ອງຄຸ້ມຄອງສິນຄ້າ ຂ້າພະເຈົ້າຂໍແນະນຳ ໃຫ້ພວກທ່ານ ໄປອ່ານເບິ່ງປະຫວັດ ສາດເສດຖະກິດຂອງປີ 1930 ຊຶ່ງເປັນການໝາຍເຖິງສະພາບເສດຖະກິດຕົກຕ່ຳທີ່ຮ້າຍແຮງ ຊຶ່ງຫລາຍໆຄົນໂຕ້ແຍ້ງວ່າ ເກີດມາຈາກນະໂຍບາຍປົກປ້ອງຄຸ້ມຄອງສິນຄ້ານັ້ນ.”\nທ່ານ Kuczynski ຊຶ່ງເປັນນັກເສດຖະສາດທີ່ໄດ້ຮັບການສຶກສາຈາກສະຫະລັດກ່າວວ່າ “ມັນເປັນຫລັກການພື້ນຖານທີ່ວ່າ ການຄ້າຂອງໂລກເຕີບໂຕອີກແລະລັດທິການປົກປ້ອງຄຸ້ມຄອງສິນຄ້າ ໄດ້ຮັບການປະລາໄຊ.”\nຜູຸ້ຊ່ຽວຊານກ່ຽວກັບເອເຊຍ ທ່ານ Michael Kulelman ຈາກສູນກາງ Woodrow Wil- son ກ່າວຕໍ່ວີໂອເອວ່າ ເວລານີ້ໂລກຂອງເຮົາກຳລັງລໍຖ້າເບິ່ງຢູ່ວ່າ ໃນຂອບເຂດໃດ ທີ່ ທ່ານ Trump ຈະຫັນປ່ຽນ ການໃຫ້ຄຳໝັ້ນສັນຍາ ໃນການໂຄສະນາຫາສຽງຂອງທ່ານ


ຄວາມແຕກຕ່າງຕົ້ນຕໍລະຫວ່າງ iPhone 6s ແລະ iPhone7| ຂ່າວ IPhone\nສາລາ Ignacio | | iPhone 6, iPhone6Plus, iPhone 7\nເກືອບ 24 ຊົ່ວໂມງໄດ້ຜ່ານໄປນັບຕັ້ງແຕ່ການ ນຳ ສະ ເໜີ iPhone7ລຸ້ນ ໃໝ່ ຢ່າງເປັນທາງການແລະຍັງບໍ່ມີຜູ້ໃຊ້ຫຼາຍຄົນທີ່ສົງໄສກ່ຽວກັບຄວາມແຕກຕ່າງລະຫວ່າງ iPhone 6s ແລະ iPhone 7, ເຊິ່ງບໍ່ພຽງແຕ່ມີຄວາມແຕກຕ່າງທາງດ້ານຮ່າງກາຍເທົ່ານັ້ນແຕ່ຍັງມີຄວາມແຕກຕ່າງທາງດ້ານເຕັກໂນໂລຢີ. ໃນບົດຂຽນນີ້ພວກເຮົາຈະພະຍາຍາມສະແດງໃຫ້ທ່ານເຫັນຄວາມແຕກຕ່າງລະຫວ່າງສອງສະຖານີ. ຖ້າທ່ານຍັງບໍ່ໄດ້ແຈ້ງໃຫ້ທ່ານຊາບກ່ຽວກັບຂ່າວທັງ ໝົດ ທີ່ກ່ຽວຂ້ອງກັບ iPhone 7, ທ່ານກໍ່ສາມາດຢຸດໄດ້ ບົດຂຽນນີ້, ບ່ອນທີ່ພວກເຮົາສະແດງໃຫ້ທ່ານເຫັນຂ່າວທັງ ໝົດ ທີ່ອຸປະກອນ Apple ລຸ້ນລ່າສຸດໄດ້ ນຳ ພວກເຮົາມາ. ໜຶ່ງ ໃນຄວາມແຕກຕ່າງທີ່ດຶງດູດຄວາມສົນໃຈຫຼາຍທີ່ສຸດແມ່ນສີ ໃໝ່ ທີ່ມີໃນ iPhone 7, ສີ ດຳ ເຫຼື້ອມ, ເຊິ່ງຍັງມີອີກ ພວກເຮົາສາມາດມີຄວາມສຸກໄດ້ຖ້າພວກເຮົາໄດ້ຮັບແບບ 128 ຫຼື 256 GBຍ້ອນວ່າມັນບໍ່ມີຢູ່ໃນຮູບແບບພື້ນຖານທີ່ສຸດໃນລຸ້ນ 32GB.\nຮັກສາຢູ່ໃນໃຈວ່າ iPhone 6s ກໍ່ໄດ້ຮັບການປັບປຸງ ໃໝ່ ໃນແງ່ຂອງບ່ອນເກັບມ້ຽນ ສະ ເໜີ ຂາຍຕັ້ງແຕ່ມັນເລີ່ມເຂົ້າສູ່ຕະຫຼາດໃນປີກາຍນີ້ປັດຈຸບັນມີພຽງແຕ່ 32 GB (ບໍ່ມີປີກ່ອນ) ແລະລຸ້ນ 128 GB ແມ່ນຂາຍຢູ່ຕະຫຼາດ. ຖ້າບໍ່ດັ່ງນັ້ນ, ຢູ່ສະຖານີດັ່ງກ່າວຍັງມີຂໍ້ສະເພາະຄືກັນ.\nຕົວແບບ iPhone7iPhone7Plus iPhone6iPhone6Plus\nສີສັນ ດອກກຸຫລາບ, ຄຳ, ເງິນ, ສີ ດຳ ແລະສີ ດຳ ເຂັ້ມ * ດອກກຸຫລາບ, ທອງ, ຊ່ອງສີເທົາແລະເງິນ\nຄວາມສາມາດ 32, 128 ແລະ 256 GB 32 ແລະ 128 GB\n* ສີ ດຳ ເຫຼື້ອມບໍ່ມີໃນຂະ ໜາດ 32GB\nຂະ ໜາດ 13,83 cm x 6,71 cm x xNUMX cm 15,82 cm x 7,79 cm x xNUMX cm 13,83 cm x 6,71 cm x xNUMX cm 15,82 cm x 7,79 cm x xNUMX cm\nນ້ໍາຫນັກ 138 grams 188 grams 143 grams 192 grams\nຫນ້າຈໍ ຂະ ໜາດ 1.334 x 750 ທີ່ 326 p / p ຂະ ໜາດ 1.920 x 1.080 ທີ່ 401 p / p ຂະ ໜາດ 1.334 x 750 ທີ່ 326 p / p ຂະ ໜາດ 1.920 x 1.080 ທີ່ 401 p / p\nຄວາມສະຫວ່າງສູງສຸດ 625 cd / m2 ຄວາມສະຫວ່າງສູງສຸດ 500 cd / m2\nຄວາມຕ້ານທານນໍ້າແລະຝຸ່ນ ການໃຫ້ຄະແນນ IP67 ຕາມມາດຕະຖານ IEC 60529 ບໍ່ສາມາດໃຊ້ໄດ້\nຊິບ A10 Fusion 64-bit. ເຄື່ອງຖ່າຍພາບເຄື່ອນທີ່ M10 A9 64-bit. M9 coprocessor ການເຄື່ອນໄຫວ\nກ້ອງຫລັງ 12 Mpx ກ້ອງຄູ່ 12MP 12 Mpx\nຮູຮັບແສງ F / 1,8 ຮູຮັບແສງກວ້າງf/ 1,8 ຮູຮັບແສງf/ 2,2\nຮູຮັບແສງ Telephotof/ 2,8 ຂະຫຍາຍໄດ້ເຖິງ5ເທົ່າ\nຂະຫຍາຍດິຈິຕອລເຖິງ5ເທົ່າ Optical x2 ແລະຊູມດິຈິຕອນ x 10\nເຄື່ອງປັບສະຖຽນ optical ເຄື່ອງປັບສະຖຽນ optical ບໍ່ສາມາດໃຊ້ໄດ້ ເຄື່ອງປັບສະຖຽນ optical\nເຄື່ອງສາຍໄຟ LED 4-True True Flash ເຄື່ອງສາຍໄຟ LED 2-True True Flash\nເລນອົງປະກອບ XNUMX ໜ່ວຍ ເລນອົງປະກອບ XNUMX ໜ່ວຍ\nກ້ອງ ໜ້າ FaceTime HD ກ້ອງ7ລ້ານພິກເຊລ ກ້ອງ5Mpx\nຮູຮັບແສງf/ 2,2 ຮູຮັບແສງf/ 2,2\nເຄື່ອງກວດຈັບ ໜ້າ ແລະຮ່າງກາຍ\nການບັນທຶກວິດີໂອ ການບັນທຶກວິດີໂອ 4K ດ້ວຍຄວາມໄວ 30 fps ການບັນທຶກວິດີໂອ 4K ດ້ວຍຄວາມໄວ 30 fps\nການບັນທຶກວິດີໂອ 1080p HD ທີ່ 30 ຫຼື 60 fps ການບັນທຶກວິດີໂອ 1080p HD ທີ່ 30 ຫຼື 60 fps\nການບັນທຶກວິດີໂອໃນ 720 HD ດ້ວຍຄວາມໄວ 30 fps ການບັນທຶກວິດີໂອໃນ 720 HD ດ້ວຍຄວາມໄວ 30 fps\nສະຖຽນລະພາບແບບ Optical ສຳ ລັບວິດີໂອ ສະຖຽນລະພາບແບບ Optical ສຳ ລັບວິດີໂອ (iPhone 6s Plus ເທົ່ານັ້ນ)\nຂະຫຍາຍດິຈິຕອນ2ເທົ່າແລະຊູມດິຈິຕອນ6ເທົ່າ (iPhone7Plus ເທົ່ານັ້ນ) ຂະຫຍາຍດິຈິຕອນ3ເທົ່າ\nການເຄື່ອນໄຫວຊ້າໆໃນລະດັບ 1080p ທີ່ 120 fps ແລະ 720p ທີ່ 240 fps ການເຄື່ອນໄຫວຊ້າໆໃນລະດັບ 1080p ທີ່ 120fps ແລະ 720p ທີ່ 240fps\nແບດເຕີລີ່2ຊົ່ວໂມງຍາວກວ່າ iPhone 6s 1 ຊົ່ວໂມງຍາວກວ່າ iPhone 6s Plus\nຫູຟັງ EarPods ກັບສາຍເຊື່ອມຕໍ່ຟ້າຜ່າ EarPods ທີ່ມີສຽບ 3,5 ມມ\nຄວາມຕ້ອງການຂອງລະບົບ OS X 10.9 ຫຼືຫຼັງຈາກນັ້ນ OS X 10.8.5 ຫຼືຫຼັງຈາກນັ້ນ\nWindows7ຫຼືຫຼັງຈາກນັ້ນ Windows7ຫຼືຫຼັງຈາກນັ້ນ\niTunes 12.5 ຫຼືຫຼັງຈາກນັ້ນ iTunes 12.3 ຫຼືຫຼັງຈາກນັ້ນ\nເນື້ອໃນກ່ອງ iPhone ກັບ iOS 10 iPhone ກັບ iOS 9\nEarPods ກັບສາຍເຊື່ອມຕໍ່ຟ້າຜ່າ EarPods ມີສຽບຂະ ໜາດ 3,5 ມມ\nເຄື່ອງສາຍໄຟຟ້າໃສ່ຫູຟັງຂະ ໜາດ 3,5 ມມ ສາຍໄຟຟ້າຕໍ່ສາຍເຊື່ອມຕໍ່ USB\nສາຍໄຟຟ້າຕໍ່ສາຍເຊື່ອມຕໍ່ USB ເຄື່ອງປັບໄຟຟ້າ USB\nເຄື່ອງປັບໄຟຟ້າ USB ເອກສານ\nລາຄາ 32 GB: 769 € 32 GB: € 909 32 GB: € 659 32 GB: € 769\nເສັ້ນທາງເຕັມໄປຫາບົດຄວາມ: ຂ່າວ IPhone » ສະຖານີໂທລະສັບ iPhone » iPhone7» ຄວາມແຕກຕ່າງຕົ້ນຕໍລະຫວ່າງ iPhone 6s ແລະ iPhone 7\nຂ້ອຍຈະໃຊ້ເວລາຢ່າງ ໜ້ອຍ ໜຶ່ງ ປີອີກຕໍ່ໄປກັບ iPhone 5S ແລະອື່ນໆຂອງຂ້ອຍຫລັງຈາກໄດ້ເຫັນໃນວີດີໂອທີ່ເຈົ້າໄດ້ເຜີຍແຜ່ວ່າມັນເຮັດໄດ້ດີກັບ IOS 10.\nຂ້ອຍບໍ່ ຈຳ ເປັນຕ້ອງປ່ຽນແປງ, ເພາະວ່າຂ້ອຍບໍ່ຄືກັບ ໃໝ່, ມັນໄວ, ມັນມີເຄື່ອງອ່ານນີ້ວມື, ແລະອື່ນໆ. ມັນຍັງເບິ່ງຄືວ່າຂ້ອຍວ່າດ້ວຍບັນຫາລາຄາທີ່ພວກເຂົາໄດ້ເພີ່ມຂື້ນຂ້ອນຂ້າງຂື້ນໃນປີນີ້, ມັນເບິ່ງຄືວ່າຂ້ອຍເປັນການລັກຂະໂມຍທີ່ແທ້ຈິງ.\nນະວະນິຍາຍຫນ້ອຍທີ່ສຸດກ່ຽວກັບຮູບແບບທີ່ຜ່ານມາ, ມັນແມ່ນ ໝາ ດຽວກັນກັບສາຍຮັດແຕກຕ່າງກັນ. ຄວາມຈິງທີ່ວ່າພວກເຂົາໄດ້ເຮັດໃຫ້ມັນມີນ້ ຳ, ມີພະລັງງານຫຼາຍແລະ ໜ້າ ຈໍມີຄວາມສະຫວ່າງຫຼາຍເລັກ ໜ້ອຍ ກໍ່ບໍ່ພຽງພໍກັບຄ່າ€ 769 ທີ່ມັນໃຊ້.


ຍສໝ - ທ່ານຮອງລັດຖະມົນຕີ ດັ້ງມິງເຄີຍ ກໍ່ໄດ້ສະແດງຄວາມສາມັກຄີຂອງຫວຽດນາມຕໍ່ກັບການຕໍ່ສູ້ທີ່ຊອບທຳ ຂອງປະຊາຊົນປາແລັດສະຕິນໃນການສ້າງຕັ້ງປະເທດປາແລດສະຕີນທີ່ເປັນເອກະລາດ.\nານຮອງລັດຖະມົນຕີການຕ່າງປະເທດ ຫວຽດນາມ ດັ້ງມິງເຄີຍ (ພາບ: TTXVN)\nວັນທີ 26 ຕຸລານີ້, ສະພາຄວາມໝັ້ນຄົງສະຫະປະຊາຊາດ ໄດ້ຈັດການສົນທະນາທາງອອນລາຍກ່ຽວກັບສະພາບການຕາເວັນອອກກາງ, ໃນນັ້ນມີບັນຫາປາແລດສະຕິນ. ກ່າວຄຳເຫັນທີ່ກອງປະຊຸມ, ທ່ານຮອງລັດຖະມົນຕີການຕ່າງປະເທດ ຫວຽດນາມ ດັ້ງມິງເຄີຍ ໄດ້ສະແດງຄວາມວິຕົກກັງວົນຕໍ່ສະພາບການມະນຸດສະທຳ, ການໃຊ້ຄວາມຮຸນແຮງຕໍ່ສາມັນຊົນ, ພິເສດແມ່ນແມ່ຍິງ ແລະເດັກນ້ອຍຢູ່ເຂດ Gaza ແລະບັນດາເຂດທີ່ຖືກຢຶດຄອງຕ່າງໆຂອງປາແລດສະຕິນ; ທ່ານຖືວ່າ ໃນສະພາບການໂຄວິດ -19 ຍັງມີການຜັນແປຢ່າງສັບສົນ, ຊາວປາແລດສະຕິນ ພວມປະເຊີນກັບສິ່ງທ້າທາຍທີ່ເພີ່ມຂື້ນເນື່ອງຈາກຂາດແຄນທາງການເງິນແລະທາງການແພດ, ໃນຂະນະທີ່ການທຳລາຍ, ທັບມ້າງເຮືອນຢູ່ເຂດຝັ່ງຕາເວັນຕົກ ຍັງໄດ້ສົ່ງຜົນກະທົບຕໍ່ຊີວິດການເປັນຢູ່ຂອງຊາວປາແລັສຕິນ.\nທ່ານຮອງລັດຖະມົນຕີໄດ້ຮຽກຮ້ອງໃຫ້ຊຸມຊົນສາກົນໃຫ້ການສະໜັບສະໜູນ ປະຊາຊົນປາແລດສະຕິນໃນທຸກຮູບແບບເພື່ອຜ່ານຜ່າວິກິດການນີ້, ໂດຍໄດ້ຮັບບຸລິມະສິດໃນການຊ່ວຍເຫລືອດ້ານມະນຸດສະທຳສຳລັບກຸ່ມທີ່ມີຄວາມສ່ຽງສູງກ່ວາໝູ່, ແລະເພີ່ມທຶນຮອນສຳລັບອົງການຊ່ວຍເຫຼືອຂອງສະຫະປະຊາຊາດໃຫ້ແກ່ຊາວລີ້ໄພອົບພະຍົບປາແລດສະຕິນຢູ່ຕາເວັນອອກສຽງ ເໜືອ (UNRWA); ຮຽກຮ້ອງໃຫ້ຝ່າຍຕ່າງໆຈົ່ງລະງັບໃຈ, ຫຼຸດຜ່ອນຄວາມເຄັ່ງຕຶງ, ຢຸດທຸກການກະທຳໃຊ້ຄວາມຮຸນແຮງເພື່ອຜົນປະໂຫຍດຂອງສາມັນຊົນ, ຖືວ່າບັນດາຄວາມຄືບໜ້າໃນກ່ຽວກັບຂະບວນການທາງການເມືອງເຊັ່ນ: ການກະກຽມ ສຳລັບການເລືອກຕັ້ງຂອງປາແລດສະຕິນບໍ່ສາມາດຍືນຍົງໄດ້ ຖ້າບໍ່ມີຄຳໝັ້ນ ສັນຍາສັນຕິພາບຂອງບັນດາຝ່າຍທີ່ກ່ຽວຂ້ອງ; ຢືນຢັນວ່າຫວຽດນາມສະໜັບສະໜູນ ຄວາມມານະພະຍາຍາມແລະຂໍ້ລິເລີ່ມເພື່ອບັນລຸມາດຕະການແກ້ໄຂຢ່າງຮອບດ້ານ, ຍຸດຕິທຳ ແລະຍາວນານ ສຳລັບບັນຫາປາແລດສະຕີນ, ໂດຍອີງໃສ່ບັນດາຫຼັກການພື້ນຖານຂອງກົດໝາຍສາກົນ ແລະ ມະຕິທີ່ກ່ຽວຂ້ອງຂອງສະພາຄວາມໝັ້ນຄົງ ສປຊ ແລະ ສະຫະປະຊາຊາດ.\nTags: ສະພາຄວາມໝັ້ນຄົງ  ສປຊ ຫວຽດນາມ ປາແລດສະຕິນ\nຫວຽດນາມ ມີຄວາມປາດຖະໜາຢາກຊຸກຍູ້ການຮ່ວມມືກັບສານສາກົນ ໃນການບຳລຸງສ້າງ


ທາງການ ລາວ ຍອມຮັບ ກ່ຽວກັບການ ລັກລອບ ຂໍ້ສອບ ໃນການ ເສັງຈົບຊັ້ນ ມ. 7\nນັກສຶກສານັ່ງສອບເສັງຈົບຊັ້ນ ໃນຂະນະທີ່ກຳມະການຍາມ ຫ້ອງສອບເສັງຍ່າງກວດກາຄວາມເປັນລະບຽບຮຽບຮ້ອຍ.\nທາງການກະຊວງສຶກສາທິການ ແລະ ກິລາ ຍອມຮັບວ່າມີການຮົ່ວໄຫຼຂອງຂໍ້ສອບເສັງປາຍພາກຮຽນທີ2ສຳລັບນັກຮຽນຊັ້ນມັດທະຍົມປີທີ7ເກີດຂຶ້ນຈິງ ແຕ່ກໍຍັງສືບສວນຫາຜູ້ກະທຳຄວາມຜິດບໍ່ທັນພົບ.\nຟັງລາຍງານ ທາງການ ລາວ ຍອມຮັບ ໃນການ ລັກລອບ ຂໍ້ສອບ ໃນການ ເສັງຈົບຊັ້ນມໍ 7\nເຈົ້າໜ້າທີ່ຂັ້ນສູງໃນກະຊວງສຶກສາທິການ ແລະ ກິລາ ໃຫ້ການຍອມຮັບວ່າໄດ້ມີການຮົ່ວໄຫຼຂອງຂໍ້ສອບເສັງປາຍພາກຮຽນທີ2ສຳລັບນັກຮຽນທີ່ຈະຈົບຊັ້ນມັດທະຍົມປີທີ7ເກີດຂຶ້ນຈິງ ຢູ່ໃນທົ່ວປະເທດ ລາວ ຊຶ່ງກໍໄດ້ເປັນສາເຫດທີ່ເຮັດໃຫ້ລັດຖະມົນຕີວ່າການກະຊວງສຶກສາທິການ ແລະ ກິລາ ຕ້ອງມີຄຳສັ່ງໃຫ້ຍົກເລີກການສອບເສັງດັ່ງກ່າວໃນທົ່ວປະເທດເມື່ອທ້າຍເດືອນມິຖຸນາທີ່ຜ່ານມາ.\nແຕ່ຢ່າງໃດກໍຕາມ ການດຳເນີນການສືບສວນສອບສວນ ໃນໄລຍະທີ່ຜ່ານມາກໍຍັງບໍ່ສາມາດ ທີ່ຈະພິສູດໄດ້ວ່າການຮົ່ວໄຫຼຂອງຂໍ້ສອບດັ່ງກ່າວ ໄດ້ເກີດຂຶ້ນຈາກການກະທຳຂອງພະນັກງານລັດຖະບານໃນພາກສ່ວນໃດແທ້ ຊຶ່ງຈົນເຖິງຂະໜາດນີ້ການສືບສວນສອບສວນກໍຍັງຄົງສືບຕໍ່ຢູ່ເລື້ອຍມາ ດັ່ງທີ່ເຈົ້າໜ້າທີ່ຂັ້ນສູງໃນກະຊວງສຶກສາໄດ້ໃຫ້ການຊີ້ແຈງວ່າ:\n“ກະຊວງສຶກສາທິການແມ່ນຍອມຮັບວ່າໃນການສອບເສັງຊັ້ນ ມ.7 ທີ່ຜ່ານມານັ້ນມີປະກົດການ ແມ່ນຕົວບົດຖືກຮົ່ວໄຫຼອອກໄປສູ່ປະຊາຄົມອອນໄລນ໌ ອັນນີ້ແມ່ນຍອມ ຮັບວ່າກະຊວງສຶກສານີ້ຕ້ອງໄດ້ເຂັ້ມງວດເພີ່ມເຕີມອີກ ໃນລະບົບການສອບເສັງ ອາດຈະມີການປ່ຽນແປງວິທີການສອບເສັງ ປ່ຽນແປງວິທີການອອກຕົວບົດ ປ່ຽນແປງວິທີການສອບເສັງທັງໝົດ.”\nກ່ອນໜ້ານີ້ ເວັບໄຊທ໌ ໂທລະໂຄ່ງດ໋ອດຄອມໃນ ລາວ ໄດ້ເປີດເຜີຍຂໍ້ມູນໂດຍອ້າງແຫຼ່ງຂ່າວພາຍໃນກະຊວງປ້ອງກັນຄວາມສະຫງົບ ວ່າທາງການກະຊວງສຶກສາທິການ ແລະ ກິລາ ໄດ້ມີຄຳສັ່ງໃຫ້ຍົກເລີກການສອບເສັງເພື່ອຈົບການສຶກສາໃນຊັ້ນມັດທະຍົມປີທີ7ໃນທົ່ວປະເທດເມື່ອວັນທີ 26 ມິຖຸນາທີ່ຜ່ານມາ ເພາະກວດພົບວ່າໄດ້ມີການຮົ່ວໄຫຼຂອງຂໍ້ສອບເກີດຂຶ້ນຢ່າງກວ້າງຂວາງ ທັງໃນເຂດນະຄອນຫຼວງ ວຽງຈັນ ແລະ ເຂດຕ່າງແຂວງໃນທົ່ວ\nຮູບພາບນັກຮຽນເຂົ້າຮ່ວມ ການສອບເສັງນັກຮຽນເກັ່ງທົ່ວປະເທດ ທີ່ສະຖາບັນການສຶກສາແຫ່ງໜຶ່ງໃນ ນະຄອນຫຼວງວຽງຈັນ.\nໂດຍເວັບໄຊທ໌ ໂທລະໂຄ່ງດ໋ອດຄອມ ລາຍງານດ້ວຍວ່າໃນປະຈຸບັດພາກສ່ວນທີ່ກ່ຽວຂອງກຳລັງດຳເນີນການສອບສວນເພື່ອຫາຕົ້ນຕໍຂອງການຮົ່ວໄຫຼຂອງຂໍ້ສອບໃນຄັ້ງນີ້ ສະນັ້ນ ຈິ່ງຍັງບໍ່ສາມາດຈະກຳນົດໄດ້ວ່າຈະສາມາດນຳຕົວຜູ້ກະທຳຜິດມາລົງໂທດຕາມກົດໝາຍໄດ້ເມື່ອໃດ.\nໂດຍສຳລັບໃນສົກຮຽນປະຈຳປີ 2014 ຫາ 2015 ນີ້ກໍມີນັກຮຽນສອບເສັງເພື່ອຈົບຊັ້ນມັດທະຍົມປີທີ7ຈຳນວນທັງໝົດ 53,749 ຄົນ ແລະ ໃນນີ້ເປັນນັກຮຽນເພດຍິງຈຳນວນ 24,709 ຄົນທີ່ສອບເສັງຢູ່ສູບສອບ 243 ແຫ່ງທົ່ວປະເທດ ຊຶ່ງບໍ່ພຽງແຕ່ຈະຕ້ອງປະເຊີນໜ້າກັບການຊັກຊ້າໃນການຈົບການສຶກສາເທົ່ານັ້ນ ແຕ່ຍັງຈະມີບັນຫາ ແລະ ຂໍ້ສົງໄສກ່ຽວກັບລະດັບຄຸນນະພາບຂອງການສຶກສາອີກດ້ວຍ.\nກ່ອນໜ້ານີ້ ເຈົ້າໜ້າທີ່ຂັ້ນສູງໃນກົມພັດທະນາຝີມືແຮງງານ ແລະ ຈັດຫາງານຍອມຮັບວ່ານັກຮຽນທີ່ຈົບການສຶກສາແຕ່ລະດັບວິຊາຊີບຊັ້ນສູງເຖິງປະລິນຍາຕີໃນປີ 2014 ຈຳນວນທັງໝົດ 115,523 ຄົນມີໂອກາດຕ່ຳຫຼາຍທີ່ຈະໄດ້ຮັບການວ່າຈ້າງຈາກບັນດາບໍລິສັດຕ່າງຊາດທີ່ລົງທຶນໃນ ລາວ ເພາະວ່າຈາກການເກັບກຳຂໍ້ມູນ ພົບວ່າມີພຽງ 17,300 ກວ່າຄົນຫຼືຄິດເປັນ 15 ເປີເຊັນ ເທົ່ານັ້ນຈາກນຳນວນທັງໝົດທີ່ມີລະດັບຄວາມຮູ້ຄວາມສາມາດໄດ້ມາດຕະຖານຕາມຄວາມຕ້ອງການຂອງບໍລິສັດຕ່າງຊາດໃນ ລາວ.\nທັງນີ້ໂດຍມີສາເຫດມາຈາກຄ່ານິຍົມດ້ານການສຶກສາໃນ ລາວ ທີ່ບໍ່ສອດຄ່ອງກັບສະພາບຕົວຈິງກໍຄືໃນຂະນະທີ່ບັນດາບໍລິສັດຕ່າງຊາດຕ້ອງການວ່າຈ້າງແຮງງານທີ່ມີຄວາມຮູ້ຄວາມສາມາດດ້ານວິຊາຊີບ ແລະ ຊ່າງເທັກນິກ ຫາແຕ່ນັກສຶກສາສ່ວນໃຫຍ່ໃນ ລາວ ກັບນິຍົມສຶກສາ ແລະ ຈົບດ້ານບໍລິຫານທຸລະກິດ ສ່ວນທີ່ຈົບວິຊາຊີບຊັ້ນສູງສ່ວນໃຫຍ່ກໍບໍ່ມີຄຸນນະພາບຕາມຕ້ອງການຂອງບໍລິສັດຕ່າງຊາດອີກດ້ວຍ\nພາຍໃຕ້ສະພາບການດັ່ງກ່າວນີ້ ບໍ່ພຽງແຕ່ຈະເຮັດໃຫ້ອັດຕາການວ່າງງານໃນ ລາວ ເພີ່ມຂຶ້ນເຖິງ 7 ເປີເຊັນ ແລ້ວໃນເວລານີ້ ຫາກແຕ່ຍັງເຮັດໃຫ້ກະຊວງແຮງງານ ແລະ ສະຫວັດດີການສັງຄົມ ຕ້ອງຍອມໃຫ້ບັນດາບໍລິສັດຕ່າງຊາດສາມາດນຳແຮງງານຈາກຕ່າງປະເທດເຂົ້າມາໃນ ລາວ ໄດ້ເພີ່ມຂຶ້ນນັບມື້ອີກດ້ວຍ.


ຄໍ່າຄືນແຫ່ງແຟຊັ່ນ!!! ສ່ອງບັນຍາກາດ LAO FASHION WEEK 2020 – Kuanjai Magazine\nKuanjaitaem Kuanjai page 07/12/2020 Entertainment Lao, Fashion, Home, News, Uncategorized, ຂ່າວບັນເທີງໃນປະເທດ 692 Views\nເພື່ອສົ່ງເສີມວົງການແຟຊັ່ນຂອງລາວໃຫ້ໄດ້ຮັບການພັດທະນາ ແລະ ມີບາດກ້າວສໍາຄັນສາມາດເຊື່ອມຕໍ່ກັບເວທີແຟຊັ່ນລະດັບສາກົນ ພ້ອມທັງສະເຫຼີມສະຫຼອງໂອກາດຄົບຮອບ7ປີ ຂອງລາວແຟຊັ່ນວີກ ໃນວັນທີ5ທັນວາ 2020 ໄດ້ຈັດງານ LAO FASHION WEEK 2020 ຄໍ່າຄືນແຫ່ງແຟຊັ່ນເປັນງານສະແດງອາພອນທີ່ຍິງໃຫຍ່ ແລະ ມີຄວາມສໍາຄັນຫຼາຍທີ່ສຸດຂອງລາວ ໂດຍມີການສະແດງແບບຈາກ 20 ນັກອອກແບບໃນລາວ ລວມມີ5ຫ້ອງເສື້ອຊື່ດັງ ແລະ 15 ນັກອອກແບບໝຸ່ມທີ່ກໍາລັງມາແຮງ ຈາກໂຄງການສົ່ງເສີມນັກອອກແບບໝຸ່ມນ້ອຍຂອງລາວ.\nງານ LAO FASHION WEEK 2020 ນີ້ ຂວັນໃຈຈະພາທຸກຄົນໄປເບິ່ງພາບບັນຍາກາດຂອງງານ ພ້ອມທັງບັນດາເຫຼົ່າດາລາເຊເລບຄົນດັງລະດັບປະເທດ, ນາງແບບ-ນາຍແບບຊື່ດັງຂອງລາວຮ່ວມເດີນ Fashion Show ໃນຄັ້ງນີ້ຈະສຸດອະລັງການ ແລະ ຍິ່ງໃຫຍ່ ເຮົາໄປເບິ່ງນໍາກັນເລີຍວ່າ…\nຄຽງຄູ່ກັບການສະແດງອາພອນ ຍັງມີການວາງສະແດງຮູບພາບ ຈາກຊ່າງຖ່າຍພາບຊາວຝຣັ່ງ – ຝຣັງຊົວ ເຮວີ້ ເຊິ່ງໄດ້ສະແດງຜົນງານທີ່ຕົນເອງໄດ້ຖ່າຍໃຫ້ແກ່ແຟຊັ່ນວີກ ໃນໄລຍະຫຼາຍປີຜ່ານມາ ເພື່ອສະເຫຼີມສະຫຼອງໂອກາດຄົບຮອບ7ປີ ຂອງລາວແຟຊັ່ນວີກ. ງານວາງສະແດງຮູບພາບແມ່ນເປີດໃຫ້ມວນຊົນເຂົ້າຊົມຟຣີ ແຕ່ວັນທີ 5-8 ທັນວາ 2020 ທີ່ໂຮງແຮມ ຄຣາວ ພລາຊ້າ.\nPrevious ພອນທິບ ພຸດທະວົງ ສາວງາມໝາຍເລກ ML 25 ຕົວແທນຈາກນະຄອນຫຼວງວຽງຈັນ\nNext ຍິນດີນໍາ!!!ສາວ ລູກນໍ້າ ທິດາລັດ ທີ່ໄດ້ລາງວັນ Model Star Award 2020 ຈາກເວທີ Asia Model Festival


FSX | Bush ບິນ | Alaska - Kenai Lake\nຄໍາຖາມ FSX | Bush ບິນ | Alaska - Kenai Lake\n2 ປີ3ອາທິດກ່ອນຫນ້ານີ້ -2ປີ3ອາທິດກ່ອນຫນ້ານີ້ #618 by Hykardu\nການເຄື່ອນຍ້າຍກັບຄືນໄປ Alaska, ຂ້າພະເຈົ້າເລີ່ມຕົ້ນການບິນນີ້ໃນ airstrip ຂະຫນາດນ້ອຍຂອງ Rotor ອາກາດ, ບິນຂ້າມແມ່ນ້ໍາກັບ Skilak Lake, ເຖິງ Lake ເຢັນແລະສີຟ້າ Glacier Lake. ໃນລໍາດັບ, ຂ້າພະເຈົ້າເຮັດການບິນເບື້ອງຮ້ອນແລະຕ່ໍາ, ຂ້າມແມ່ນ້ໍາແລະທະເລຈົນກ່ວາສະຫນາມບິນ Quartz Creek ເທິງທະນາຄານ Kenai Lake.\nການບິນເປັນ Super Cub Extreme ໂດຍການບິນ Replicas\n+ Bustin Loose-Audionautix\n+ ຄວາມຊຸ່ມຊື່ນ - ຄູ່ຮ່ວມງານທີ່ງຽບສະຫງົບ\n+ Hooky (ດ້ວຍ Sloane)\nwwwyoutubecom / audiolibrary / music\nLast edit:2years3weeks ago by Hykardu.\nທີ່ໃຊ້ເວລາໃນການສ້າງຫນ້າ: 0.369 ວິນາທີ


ຮອງນາຍົກລັດຖະມົນຕີ ຈິ້ງດິ່ງຢູ້ງ ຕ້ອນຮັບປະທານສະມາຄົມມິດຕະພາບ ມຽນມາ - ຫວຽດນາມ - ຂ່າວພາບຫວຽດນາມ\nຮອງນາຍົກລັດຖະມົນຕີ ຈິ້ງດິ່ງຢູ້ງ ຕ້ອນຮັບປະທານສະມາຄົມມິດຕະພາບ ມຽນມາ - ຫວຽດນາມ\nທ່ານຮອງນາຍົກລັດຖະມົນຕີ ຈິ້ງດີ່ງຢູ່ງ ສະເໜີວ່າ ເພື່ອຍູ້ແຮງການພົວພັນຮ່ວມມືລະຫວ່າງ2ປະເທດ,2ຝ່າຍສືບຕໍ່ຮັກສາແລກປ່ຽນຄະນະຜູ້ແທນຂັ້ນສູງ; ລົງນາມບັນດາຂໍ້ຕົກລົງຮ່ວມມືໃນຂົງເຂດລະອຽດ, ພິເສດແມ່ນ ກະສິກຳ - ປ່າໄມ້ - ການປະມົງ; ຄົມມະນາຄົມຂົນສົ່ງ\nທ່ານ U Tint Swai ແລະ ທ່ານ ຈຶ້ງດີ່ງຢຸ້ງ\nທີ່ການຕ້ອນຮັບທ່ານປະທານສະມາຄົມມິດຕະພາບ ມຽນມາ - ຫວຽດນາມ U Tint Swai ໃນຕອນບ່າຍວັນທີ 20 ທັນວາ, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີ ຫວຽດນາມ ຈິ້ງດີ່ງຢູ້ງ ຢັ້ງຢືນວ່າ: ຫວຽດນາມ ຍາມໃດກໍ່ເຄົາລົບການພົວພັນມິດຕະພາບທີ່ເປັນມູນເຊື້ອລະຫວ່າງ2ປະເທດ ແລະ ປາດຖະໜາຢາກຊຸກຍູ້ການຮ່ວມມື2ປະເທດໃຫ້ພັດທະນາກ່ຽວກັບທຸກດ້ານທັງລວງກ້ວາງ ແລະ ລວງເລິກ. ທ່ານຮອງນາຍົກລັດຖະມົນຕີ ຈິ້ງດີ່ງຢູ່ງ ສະເໜີວ່າ ເພື່ອຍູ້ແຮງການພົວພັນຮ່ວມມືລະຫວ່າງ2ປະເທດ,2ຝ່າຍສືບຕໍ່ຮັກສາແລກປ່ຽນຄະນະຜູ້ແທນຂັ້ນສູງ; ລົງນາມບັນດາຂໍ້ຕົກລົງຮ່ວມມືໃນຂົງເຂດລະອຽດ, ພິເສດແມ່ນ ກະສິກຳ - ປ່າໄມ້ - ການປະມົງ; ຄົມມະນາຄົມຂົນສົ່ງ; ສືບຕໍ່ສ້າງເງື່ອນໄຂສະດວກໃຫ້ບັນດາວິສາຫະກິດ ຫວຽດນາມ ໃນການເປີດກ້ວາງການລົງທຶນ, ຜະລິດດຳເນີນທຸລະກິດໂດຍໄວ. ທ່ານຮອງນາຍົກລັດຖະມົນຕີ ຫວັງວ່າ ສະມາຄົມມິດຕະພາບ2ປະເທດເພີ່ມທະວີສົມທົບກັນ, ພົວພັນແລກປ່ຽນປະຊາຊົນ, ໃນນັ້ນ, ຍູ້ແຮງການພົວພັນມິດຕະພາບ, ການຮ່ວມມືລະຫວ່າງນະຄອນ ໂຮ່ຈີມິນ ກັບ ນະຄອນ Yangon, ມຸ່ງໄປເຖິງການສ້າງຕັ້ງການຮ່ວມມືລະຫວ່າງ ຮ່າໂນ້ຍ ກັບບັນດາທ້ອງຖິ່ນຂອງ ມຽນມາ.\nທ່ານປະທານສະມາຄົມມິດຕະພາບ ມຽນມາ - ຫວຽດນາມ U Tint Swai ໃຫ້ຮູ້ວ່າ: ການຢ້ຽມຢາມຄັ້ງນີ້, ຄະນະໄດ້ລົງນາມໃນເອກະສານ, ຂໍ້ຕົກລົງສຳຄັນຫຼາຍສະບັບກັບບັນດາອົງການຂອງ ຫວຽດນາມ ເພື່ອແນໃສ່ເພີ່ມທະວີການພົວພັນລະຫວ່າງສະມາຄົມມິດຕະພາບ2ປະເທດ, ຊຸກຍູ້ບັນດາການພົວພັນຮ່ວມມືໃນທຸກຂົງເຂດ, ພິເສດແມ່ນເສດຖະກິດ, ການຄ້າ, ການລົງທຶນ.


ໂຄງຮ່າງການກໍ່ສ້າງເຂື່ອນດອນ ສະໂຮງ — ຂ່າວລາວ ວິທຍຸເອເຊັຍເສຣີ ພາສາລາວ\nກຸ່ມ ອານຸຮັກ ສິ່ງແວດລ້ອມ ໂຈມຕີ ການ ປະເມີນ ຜົນກະທົບ ຕໍ່ ສິ່ງແວດລ້ອມ ຈາກ ເຂື່ອນ ດອນ ສະໂຮງ ວ່າ EIA ວ່າ ອີງໃສ່ ການ ຄົ້ນຄວ້າ ບໍ່ສົມບູນ ພໍ, ແລະວ່າ ໂຄງການ ນີ້ ມີຜົນຮ້າຍ ຕໍ່ໝູ່ປາ ແລະ ຕໍ່ຊີວິດ ການເປັນຢູ່ ຂອງ ພົລເມືອງ ຈໍານວນ 60 ລ້ານ ກວ່າຄົນ ທີ່ອາໄສ ຢູ່ອ່າງ ແມ່ນໍ້າຂອງ ຕອນລຸ່ມ. ປາ ບາງ ຊນິດ ທີ່ ຈະສູນພັນ ນັ້ນ ເປັນປາ ທີ່ຫາຍາກ, ມູນຄ່າ ຄວາມເສັຽ ຫາຍ ປະເມີນ ວ່າມີເຖິງ 1 ຕື້ກັບ4ລ້ານ ໂດລາ ຫາ3ຕື້ ກັບ9ລ້ານ ໂດລາ ຕໍ່ປີ, ຕາມ ຣາຍງານ ຂ່າວໜັງສືພິມ ເອເຊັຽນິວສ໌.\nອົງການ ອານຸຮັກ ສັດປ່າ WWF ກ່າວວ່າ ບໍຣິສັດ ພັທນາ ໂຄງ ການເຂື່ອນ ດອນ ສະໂຮງ ທີ່ຈະສ້າງ ໃສ່ ແມ່ນໍ້າຂອງ ພາກໃຕ້ ຂອງລາວ ນີ້ແມ່ນ ອີງຕາມ ຂໍ້ມູນ ການປະເມີນ ຜົນກະທົບ ຕໍ່ ສິ່ງແວດລ້ອມ ທີ່ ບໍ່ຖືກຕ້ອງ ແລະ ບໍ່ຄົບຖ້ວນ. ກຸ່ມ ອານຸຮັກ ສິ່ງແວດລ້ອມ ຕ້ອງການ ຢາກໃຫ້ ບໍຣິສັດ Mega First ໂຈະການ ສ້າງ ເຂື່ອນນີ້.\nຕາມກໍານົດ ຂອງ ບໍຣິສັດ ນັ້ນ ການສ້າງ ໂຕເຂື່ອນ ຈະເລີ້ມ ໃນ ທ້າຍເດືອນ ກັນຍາ ປີ 2014 ນີ້. ກຸ່ມ ອານຸຮັກ ສັດປ່າ WWF ວ່າການ ເລືອກ ທີ່ຕັ້ງ ສ້າງ ເຂື່ອນ ແມ່ນຜິດບ່ອນ, ເລືອກສ້າງ ໂດຍບໍ່ມີ ຄວາມຮູ້ ຄວາມເຂົ້າໃຈ ກ່ຽວກັບ ສິ່ງແວດລ້ອມ ແລະ ຊີວິດ ການເປັນຢູ່ ຂອງ ປະຊາຊົນ ໃນຂົງເຂດ ນັ້ນ.\nທ່ານ ຈິດ ສັມອາດ ຜູ້ອໍານວຍ ການ ອົງການ WWF ກໍາພູຊາ ເວົ້າວ່າ ການ ປະເມີນຜົນ ກະທົບ ຕໍ່ສິ່ງ ແວດລ້ອມ ຕ້ອງການ ໃຫ້ ດໍາເນີນ ຕື່ມ ໂດຍ ຖືກຕ້ອງ ຕາມ ພາວະວິສັຍ ແລະ ແບບ ວິທຍາສາຕ. ທ່ານວ່າ ການປະເມີນ ໃນ ທີ່ຜ່ານມາ ບໍ່ໄດ້ເວົ້າ ເຖິງ ຄວາມເປັນຫ່ວງ ນໍາ ຜົນກະທົບ ຂ້າມ ເຂດແດນ ແລະ ຂາດຂໍ້ມູນ ຜົນກະທົບ ຈາກເຂື່ອນ ຊຶ່ງຖືວ່າ ຮັບບໍ່ໄດ້.\nສໍາລັບ ອົງການ WWF ແລ້ວ ທ່ານວ່າ ການປິດຕັນ ຮ່ອງນໍ້າໄຫລ ຈະສ້າງ ຄວາມ ເສັຽຫາຍ ຕລອດໄປ ຕໍ່ແຫລ່ງ ຊັພຍາກອນ ການປະມົງ ຊຶ່ງຄິດເປັນ ມູນຄ່າ ປະມານ 1 ຕື້ ກັບ4ລ້ານ ໂດລາ ຫາ3ຕື້ ກັບ9ລ້ານ ໂດລາ.


ກ່ອນນີ້ປະມານ 100 ປີ ຄືໃນໄລຍະປີ ຄສ 1918-1920, ໂລກໄດ້ປະເຊີນໜ້າສະພາບພະຍາດລະບາດຮ້າຍແຮງນັ້ນແມ່ນໄຂ້ຫວັດໃຫຍ່ສະເປນ(ແອັດສະປາຍ) ໃນພາສາອັງກິດເອີ້ນວ່າ Spanish Flu ຊຶ່ງມີຜູ້ເສຍຊີວິດຢູ່ທົ່ວໂລກປະມານ 50-100 ລ້ານຄົນ ຫລື ໄລ່ສະເລ່ຍແມ່ນຈະຕົກປະມານ3ສ່ວນ5ຂອງພົນລະເມືອງໃນເວລານັ້ນ, ຖືເປັນສະພາບທີ່ຮ້າຍແຮງທີ່ສຸດໃນປະຫວັດການລະບາດຂອງພະຍາດ.\nໄຂ້ຫວັດໃຫຍ່ສະເປນ ທີ່ວ່ານີ້ ເກີດຈາກເຊື້ອຈຸລະໂລກໄຂ້ຫວັດໃຫຍ່ສາຍພັນ ເຮັຈ1ເອັນ1(H1N1) ຖືກສັນນິຖານວ່າມີລັກສະນະດຽວກັນກັບໄຂ້ຫວັດສັດປີກ, ແຜ່ເຊື້ອຈາກສັດສູ່ຄົນ. ຄົນເຈັບຈະເລີ່ມມີອາການໄອ, ຈາມ, ບຸ້ນທ້ອງຮາກ, ປວດເມື່ອຍ ແລະ ຖອກທ້ອງ ຄ້າຍຄືກັບອາການຂອງໄຂ້ຫວັດໃຫຍ່ທົ່ວໄປ ແຕ່ເຊື້ອພະຍາດນີ້ພັດມີອາການຮ້າຍແຮງກວ່າບ່ອນວ່າມັນປັບຕົວ ກາຍພັນໄປເປັນເຊື້ອຈຸລະໂລກໃໝ່ທີ່ຮຸນແຮງຂຶ້ນຕື່ມ, ເຮັດໃຫ້ຄົນເຈັບເລີ່ມມີເລືອດອອກຕາມສ່ວນຕ່າງໆ, ຫາຍໃຈຝືດ ແລະ ເສຍຊີວິດກະທັນຫັນ, ບໍ່ວ່າແຕ່ເດັກນ້ອຍ , ຊາວໜຸ່ມ ຫລື ຜູ້ເຖົ້າ. ພະຍາດດັ່ງກ່າວຕິດແປດໄດ້ທາງອາກາດ ຄືກັນກັບໄຂ້ຫວັດທົ່ວໄປ ຊຶ່ງເວລານັ້ນ ເປັນໄລຍະສົງຄາມໂລກຄັ້ງທີ1(1914-1918). ໃນໄລຍະທ້າຍປີ 1917, ສົງຄາມໃກ້ຈະສິ້ນສຸດລົງ ກໍ່ເລີ່ມມີການລະບາດຂອງເຊື້ອພະຍາດໄຂ້ຫວັດສະເປນໃນກອງທັບຂອງສອງຝ່າຍເປັນຈຳນວນຫລວງຫລາຍ. ປະເທດສະ ເປນ ຫລື ແອັດສະປາຍ ໃນເວລານັ້ນປະຕິບັດນະໂຍບາຍເປັນກາງ(ບໍ່ໍໄດ້ເຂົ້າຮ່ວມສົງຄາມ) ຈຶ່ງເປັນຜູ້ປະກາດການແຜ່ລະບາດຂອງພະຍາດດັ່ງກ່າວໃຫ້ທຸກປະເທດຮັບຮູ້, ປະເທດຕ່າງໆຈຶ່ງຄິດວ່າປະເທດສະເປນ ເປັນເຂດທີ່ ມີການລະບາດຂອງພະຍາດ ຈຶ່ງພາກັນເອີ້ນວ່າ ພະຍາດໄຂ້ຫວັດໃຫຍ່ສະເປນ. ພະຍາດດັ່ງກ່າວຕິດແປດຢ່າງໄວວາ ຊຶ່ງໃນໄລຍະປີ 1918-1919 ມີການບັນທຶກ ການຕິດແປດເຊື້ອສ່ວນໜຶ່ງມາຈາກບັນ ດາທະຫານ ທີ່ຕິດເຊື້ອແລ້ວ ເດີນທາງກັບຄືນປະເທດ ກໍ່ຄືບ້ານເກີດເມືອງນອນຂອງເຂົາເຈົ້າ ພາຍຫລັງສົງຄາມໂລກສິ້ນສຸດລົງ.\nໜຶ່ງໃນເຫດການທີ່ມີການສັນນິຖານວ່າເປັນສາເຫດເຮັດໃຫ້ພະຍາດຕິດແປດໄວວາ ໃນອາເມລິກາຄືການຈັດໂຮມຊຸມນຸມແຫ່ຂະບວນ ເພື່ອສະເຫລີມສະຫລອງສິ້ນສຸດສົງຄາມໂລກຄັ້ງທີ 1 ແລະ ຊົມເຊີຍຊຸຸມທະ ຫານທີ່ໄປຜ່ານສະໜາມຮົບກັບຄືນປະເທດ ຢູ່ທີ່ຟີລາເດນເຟຍ. ໃນເວລານັ້ນ ພະຍາດໄຂ້ຫວັດໃຫຍ່ສະເປນ ຍັງມີການລະບາດໜັກໜ່ວງຢູ່. ໃນວັນທີ 19 ກັນຍາ 1918 ມີລາຍງານວ່າ ທະຫານໄດ້ ຕິດເຊື້ອ ພະຍາດດັ່ງກ່າວ 600 ຄົນແລ້ວ, ແຕ່ກໍ່ຍັງມີການສືບຕໍ່ຈັດໂຮມຊຸມນຸມໃນວັນທີ 28 ກັນຍາ 1918 ໂດຍມີປະຊາຊົນຄົນຟີລາເດນເຟຍເຂົ້າຮ່ວມ ຫລາຍກວ່າ 200.000 ຄົນ. ໃນວັນທີ 1 ຕຸລາ, ພາຍຫລັງຈັດງານໂຮມຊຸມນຸມ ໄດ້3ວັນ, ກໍ່ມີລາຍງານວ່າພົບຄົນຕິດເຊື້ອໃໝ່ເພີ່ມຂຶ້ນ 635 ຄົນ.6ອາທິດຕໍ່ມາກໍ່ມີຄົນທີ່ຕິດເຊື້ອເສຍຊີວິດ 12.000 ຄົນ ແລະ ຕິດເຊື້ອໃໝ່ອີກ 47.000 ຄົນ. ໃນ6ເດືອນ ການລະບາດຂອງ ພະຍາດໄຂ້ຫວັດໃຫຍ່ສະເປນຢູ່ເມືອງຟີລາເດນເຟຍ ມີຄົນເສຍຊີວິດທັງໝົດ 16.000 ຄົນ ແລະ ຕິດເຊື້ອເຖິງ 500.000 ຄົນ. ມີການຕີລາຄາວ່າ ການຈັດງານສະຫລອງໃນວັນດັ່ງກ່າວ, ອາດຈະບໍ່ແມ່ນສາ ເຫດອັນດຽວທີ່ເຮັດໃຫ້ມີຄົນເສຍ ຊີວິດຈາກການຕິດເຊື້ອພະຍາດ, ແຕ່ກໍ່ອາດຈະມີຈຳນວນບໍ່ໜ້ອຍ ເມື່ອສົມທຽບກັບເມືອງເຊນຫລຸຍ ທີ່ໄດ້ໂຈະການຈັດຂະບວນແຫ່ ເພື່ອສະຫລອງສິ້ນສຸດສົງຄາມ ຊຶ່ງເມືອງນີ້ມີການເສຍ ຊີວິດພຽງແຕ່ 700 ຄົນ.\nພະຍາດໄຂ້ຫວັດໃຫຍ່ສະເປນ ເຮັດໃຫ້ພົນລະເມືອງອາເມລິກາເສຍຊີວິດປະມານ 675.000 ຄົນ ແລະ ມີຜູ້ຕິດເຊື້ອປະມານ 22 ລ້ານຄົນ. ພາຍໃນ3ປີຂອງການລະບາດຢູ່ທົ່ວໂລກນັ້ນ ກໍ່ມີຜູ້ເສຍຊີວິດປະມານ 50 - 100 ລ້ານຄົນ ເພາະສະໄໝນັ້ນວຽກງານສະຖິຕິຍັງບໍ່ທັນຈະແຈ້ງແມ່ນຢໍາ. ສ່ວນການຕິດເຊື້ອກໍ່ມີປະມານ 500 ລ້ານຄົນໃນທົ່ວໂລກ, ຄິດໄລ່ໄດ້ປະມານ 27% ຂອງຈຳນວນພົນລະເມືອງທົ່ວໂລກ (ເວລານັ້ນມີປະມານ 1,8-1,9 ຕື້ຄົນ). ການຈັດພິທີຊາປະນະກິດສົບນັ້ນຖືວ່າເຮັດບໍ່ໄດ້ ເພາະຄົນຕາຍຫລາຍ, ຕ້ອງຟ້າວຝັງເພື່ອຈຳກັດຄວາມສ່ຽງການຕິດແປດເຊື້ອ.\nພະຍາດໄຂ້ຫວັດໃຫຍ່ສະເປນ ໄດ້ຄ່ອຍທຸເລົາເບົາບາງລົງແມ່ນໃນທ້າຍປີ 1919 ແລະ ມະຫັບມະຫາຍໄປໃນທ້າຍປີ 1920 ຊຶ່ງຍັງບໍ່ທັນມີການສະຫລຸບສາເຫດຂອງມັນໄດ້ຈະແຈ້ງ. ມີການສັນນິຖານວ່າເຊື້ອຈຸລະໂລກດັ່ງກ່າວເມື່ອມັນປັບຕົວກາຍເປັນເຊື້ອພະຍາດທີ່ຮ້າຍແຮງທີ່ສຸດແລ້ວມັນກໍ່ຈະຄ່ອຍເບົາບາງລົງ ແລະ ຮ່າງກາຍມະນຸດກໍ່ມີປັບຕົວເກີດພູມຕ້ານທານພະຍາດຕື່ມ.ທ້າຍປີ 2019-2020 ໂລກພວກເຮົາພັດປະເຊີນກັບພະຍາດຮ້າຍແຮງໃນຊື່ໂຄວິດ-19, ມາຮອດເຊົ້ານີ້, ອີງຕາມ worldometer.info ທີ່ລະບຸຕົວເລກຫລ້າສຸດວານນີ້ ຢູ່ທົ່ວໂລກມີຄົນຕິດເຊື້ອທັງໝົດ 3.219.242 ຄົນ, ປິ່ນປົວດີ 1.000.293 ຄົນ, ເສຍຊີວິດ 228.197 ຄົນ. ບົດຮຽນຂອງ ສປ ຈີນ ທີ່ປະສົບຜົນສຳເລັດໃນການສະກັດກັ້ນພະຍາດໄດ້ໄວມີຫລາຍກໍລະນີເພື່ອສຶກສາ ຊຶ່ງທົ່ວໂລກໄດ້ນຳໄປໃຊ້ຢ່າງປະດິດສ້າງ ທັງການໃຊ້ຜ້າອັດປາກ-ດັງ, ການຈຳກັດບໍລິເວນ-ບໍ່ອອກຈາກເຮືອນ, ຮັກສາໄລຍະຫ່າງລະຫວ່າງກັນ 1-2 ແມັດ, ກິນອາຫານຮ້ອນ-ປຸງແຕ່ງສຸກໃໝ່ໆ..., ຫລີກເວັ້ນໄປບ່ອນທີ່ມີຫລາຍຄົນ, ປະຕິບັດຕາມມາດຕະການຂອງລັດວາງອອກຢ່າງເຂັ້ມງວດ...ສຳລັບລາວເຮົາ, ຫລັງຈາກວັນທີ3ພຶດສະພາ 2020 ເປັນຕົ້ນໄປ, ເຖິງວ່າໄດ້ມີການຜ່ອນຜັນບາງອັນ, ແຕ່ການສືບຕໍ່ປ້ອງກັນ ບໍ່ໃຫ້ມີຄວາມສ່ຽງ ຍັງເຫັນວ່າຈຳເປັນຫລາຍ ໃນຂະນະທີ່ປະເທດເພື່ອນບ້ານດ້ານຕາເວັນຕົກໄດ້ຕໍ່ເວລາການປະກາດສະພາວະສຸກເສີນທົ່ວປະເທດໄປອີກ 1 ເດືອນ(1-31 ພຶດສະພາ 2020). ໃນເດືອນພຶດສະພາ ເປັນເດືອນ 6-7 ລາວ, ຕາມວັດທະນະທຳ ຈະມີບຸນວິສາຄະບູຊາ, ປີນີ້ກົງກັບວັນທີ6ພຶດສະພາ(ຂຶ້ນ 15 ຄໍ່າເດືອນ 6), ການປະຕິບັດຮີດຄອງປະເພນີອັນດີງາມ ທີ່ຕ້ອງມີການເຕົ້າໂຮມກັນ ອາດຈະຕ້ອງພິຈາລະນາໃຫ້ເໝາະສົມກັບສະພາບ ເພື່ອບໍ່ໍໃຫ້ເກີດຄວາມສ່ຽງຕິດແປດພະຍາດ ຫລື ການຈັດກິດຈະກຳຕ່າງໆ, ລວມທັງການຊຸມແຊວໃນເລັກວົງນ້ອຍ, ພວກເຮົາບໍ່ຄວນຖືເບົາ ແລະ ລະເຫລີງ.\nຄວາມສຳພັນສູ້ຮົບ ລາວ-ຫວຽດນາມ ເປັນສັນຍະລັກແຫ່ງສາຍພົວພັນມິດຕະພາບທີ່ຍິ່ງໃຫຍ່ [26/07/2021 10:59]\nດອນພະກໍາແຫ່ງທ່ອງທ່ຽວຍັງບໍ່ໄດ້ເຈຍລະໄນ [21/07/2021 17:36]\nສັດນ້ຳ ແລະ ສັດປ່າ ທີ່ຢູ່ໃນບັນຊີຄຸ້ມຄອງ [21/07/2021 17:33]\nປະຕິບັດຕາມລະບຽບ ປອດໄພ [21/07/2021 17:28]\nຄໍາສັບອັກສອນສູງ-ຕໍ່າ ຕົວສະກົດຕາຍ (ກດບ) [21/07/2021 17:24]\nແບບຢ່າງອັນດີງາມ ແລະ ຜົນງານອັນຍິ່ງໃຫຍ່ຂອງປະທານ ສຸພານຸວົງ [21/07/2021 17:22]\nເຕັກນິກການລ້ຽງຂີ້ກະເດືອນ [21/07/2021 17:18]


ພູເບ້ຍ ມາຍນິງ ມອບເງິນປັນຜົນ ແລະ ອາກອນກໍາໄລ ໄຕມາດ4ໃຫ້ລັດຖະບານ\nໃນວັນທີ 28 ທັນວາ 2017 ທີ່ກະຊວງການເງິນ, ບໍລິສັດ ພູ້ເບ້ຍ ມາຍນິງ ຈຳກັດ (PBM) ໄດ້ມອບເງິນ\nປັນຜົນ ແລະ ອາກອນກໍາໄລ ປະຈຳປີ 2017 ຈຳນວນ 10.6 ລ້ານໂດລາສະຫະລັດໃຫ້ລັດຖະບານລາວ, ຈຳນວນເງິນດັ່ງກ່າວເປັນເງິນປັນຜົນທີ່ໄດ້ຮັບຄັ້ງທໍາອິດພາຍຫລັງການຊໍາລະຄ່າຮຸ້ນ, ໂດຍການຮັບຂອງທ່ານ ສົມດີ ດວງດີ ຮອງນາຍົກລັດຖະມົນຕີ ລັດຖະມົນຕີກະຊວງການເງິນ, ໂດຍການມອບຂອງທ່ານ ຣີຊາດ ເທເລີ ຜູ້ອຳນວຍການ ແລະ ທ່ານ ຈັນເພັງ ບຸນນະຜົນ ປະທານບໍລິສັດ ພູເບ້ຍ ມາຍນິງ.\nການມອບເງິນປັນຜົນ ແລະ ອາກອນກໍາໄລ ປະຈຳປີ 2017 ຈຳນວນ 10.6 ລ້ານໂດລາສະຫະລັດໃຫ້ລັດຖະບານລາວແມ່ນສ່ວນໜຶ່ງຂອງຄາດຄະເນການປະກອບສ່ວນປະຈຳປີ (FY) 2017 ຈໍານວນຫລາຍກວ່າ 80 ລ້ານໂດລາສະຫະລັດ, ສ່ວນຈຳນວນທີ່ເຫລືອຈະມີການແຈ້ງຕື່ມໃນເດືອນຕໍ່ໄປ, ເພາະການສົ່ງອອກແຮ່ໃນທ້າຍປີແມ່ນຍັງດຳເນີນການຢູ່ ແລະ ລາຄາຂອງໂລຫະໃນທ້າຍປີຍັງຄົງມີການປ່ຽນແປງ. ການປະກອບສ່ວນດັ່ງກ່າວຂອງບໍລິສັດລວມມີຄ່າຊັບພະຍາກອນທຳມະຊາດ 43.8 ລ້ານໂດລາສະຫະລັດ, ອາກອນເງິນເດືອນ 4.16 ລ້ານໂດລາສະຫະລັດ, ອາກອນຊົມໃຊ້ທາງ 4.68 ລ້ານໂດລາສະຫະລັດ ແລະ ຄ່າທຳນຽມນໍາເຂົ້າຈໍານວນ 1.64 ລ້ານໂດລາສະຫະລັດ.\nທ່ານ ຈັນເພັງ ບຸນນະຜົນ ປະທານບໍລິສັດ ພູເບ້ຍ ມາຍນິງ ກ່າວວ່າ: ເຖີງແມ່ນປີ 2017 ແມ່ນອີກປີໜຶ່ງທີ່ລາຄາທອງ ແລະ ຄຳມີການຜັນຜວນກໍ່ຕາມ, ບໍລິສັດຍັງສາມາດເພີ່ມການຜະລິດ ແລະ ຮັກສາຄ່າໃຊ້ຈ່າຍໃຫ້ຕໍ່າ, ເຮັດໃຫ້ສາມາດປະກອບສ່ວນເຂົ້າໃນລາຍຮັບຂອງລັດຖະບານຈາກການດຳເນີນງານຂອງບໍລິສັດຢູ່ລາວ, “ບໍລິສັດ ພູເບ້ຍມາຍນິງໃນນາມຜູ້ມອບອາກອນລາຍໃຫຍ່ໃນຂະແໜງບໍ່ແຮ່ຢູ່ສປປ ລາວ ແມ່ນພູມໃຈໃນການປະກອບສ່ວນຂອງພວກເຮົາຕໍ່ການພັດທະນາເສດຖະກິດ-ສັງຄົມພາຍໃນປະເທດ”.\nການປະກອບສ່ວນຂອງບໍລິສັດ ພູເບ້ຍ ມາຍນິງເຂົ້າລາຍຮັບຂອງລັດຖະບານລາວໃນປີ 2017 ແມ່ນການທຸ່ມເທຂອງພະນັກງານຂອງບໍລິສັດທຸກຄົນ. ບໍລິສັດ ພູເບ້ຍ ມາຍນິງມີພະນັກງານຫລາຍກວ່າ 3,200 ຄົນເຊິ່ງພະນັກງານລາວກວມເອົາ 92 ສ່ວນຮ້ອຍ. ບໍລິສັດໄດ້ລົງທຶນໃນການຝຶກອົບຮົມ ແລະ ການພັດທະນາພະນັກງານໃນຫຼາຍໂຄງການເພື່ອສະໜັບສະໜູນການຜະລິດທີ່ເພີ່ມຂຶ້ນໃນການດຳເນີນງານ.\nໃນຕົ້ນປີນີ້ບໍລິສັດໄດ້ຮັບເອົານັກສຶກສາຮຽນຈົບໃໝ່ຊຸດທໍາອິດໃນໂຄງການພັດທະນາຊ່າງສີມືແຮງງານເຂົ້າເປັນພະນັກງານຂອງບໍລິສັດ. ນັກສຶກສາຮຽນຈົບການຊ່າງຈໍານວນ 34 ຄົນໄດ້ຮັບໃບປະກາດວຸດທິການຊ່າງຂອງອົດສະຕາລີຂັ້ນ III ຈາກວິທະຍາໄລ ລັດຄີນສະແລນ ແລະ ວຸດທິທຽບເທົ່າຢູ່ລາວໃນເດືອນ ທັນວາ 2017.\nລັດຖະບານ ສປປ ລາວ ຖືຮຸ້ນໃນບໍລິສັດ ພູເບ້ຍ ມາຍນິງ 10 ສ່ວນຮ້ອຍ ແລະ ບໍລິສັດໄດ້ສ້າງລາຍຮັບທາງກົງໃຫ້ລັດຖະບານນັບແຕ່ປີ 2008 ເຖີງປີ 2017 ຫລາຍກວ່າ 600 ລ້ານໂດລາສະຫະລັດ.\na774.jpg 491.13 KB\nຜູ້ເຂົ້າຊົມທັງໝົດ = 31,318,936


27 ພະຈິກ 2019 17:9\nກປ.ອອນໄລ - ວັນທີ 26 ພະຈິກ, ທີ່ສໍານັກງານຕໍາຫຼວດແຂວງເຊີນລາ, ໄດ້ດໍາເນີນກອງປະຊຸມແລກປ່ຽນສະພາບການ, ວຽກງານສົມທົບກັນຮັບປະກັນຄວາມໝັ້ນຄົງ-ຄວາມເປັນລະບຽບຮຽບຮ້ອຍ ປີ 2019 ລະຫວ່າງຕໍາຫຼວດແຂວງເຊີນລາ ກັບກອງບັນຊາການປ້ອງກັນຄວາມສະຫງົບແຂວງຫຼວງພະບາງ, ແຂວງບໍ່ແກ້ວ.\nທີ່ກອງປະຊຸມ, ຕໍາຫຼວດແຂວງເຊີນລາ ພ້ອມກັບກອງບັນຊາການປ້ອງກັນຄວາມສະຫງົບແຂວງຫຼວງພະບາງ, ແຂວງບໍ່ແກ້ວ ໄດ້້ພ້ອມກັນເຫັນດີເປັນເອກະພາບຕີລາຄາ, ແລກປ່ຽນວຽກງານຮັບປະກັນຄວາມໝັ້ນຄົງ-ຄວາມເປັນລະບຽບຮຽບຮ້ອຍຂອງບັນດາຝ່າຍແຕ່ຕົ້ນປີ 2019 ມາຮອດປະຈຸບັນ; ພ້ອມກັນແລກປ່ຽນບົດຮຽນກ່ຽວກັບບາງບັນຫາທີ່ກ່ຽວຂ້ອງເຖິງວຽກງານຮັບປະກັນຄວາມໝັ້ນຄົງ-ຄວາມເປັນລະບຽບຮຽບຮ້ອຍ, ຄື: ວຽກງານຕໍ່ສູ້ຕ້ານ, ສະກັດກັ້ນອາດຊະຍາກໍາຢາເສບຕິດ, ອາດຊະຍາກໍາອາຍາ, ອາດຊະຍາກໍາຄ້າຂາຍມະນຸດ; ສະພາບການຄົນອົບພະຍົບເສລີ, ເຜີຍແຜ່ສາສະໜາຜິດກົດໝາຍ ແລະວຽກງານຮັບປະກັນຄວາມໝັ້ນຄົງຢູ່ຊາຍແດນ...\nຕໍາຫຼວດແຂວງເຊີນລາ ແລະກອງບັນຊາການປ້ອງກັນຄວາມສະຫງົບແຂວງບໍ່ແກ້ວ ແລກປ່ຽນບົດບັນທຶກການພົບປະເຈລະຈາ. ພາບ: ຈູງຮ໊ຽວ.\nຜ່ານການຢ້ຽມຢາມ, ເຮັດວຽກຄັ້ງນີ້ໄດ້ຊ່ວຍໃຫ້ພະນັກງານລະຫວ່າງຕໍາຫຼວດແຂວງເຊີນລາ ກັບກອງບັນຊາການປ້ອງກັນຄວາມສະຫງົບແຂວງຫຼວງພະບາງ, ແຂວງບໍ່ແກ້ວ ມີໂອກາດພົບປະແລກປ່ຽນ, ແລກປ່ຽນບົດຮຽນ, ຊ່ວຍເຫຼືອເຊິ່ງກັນ ແລະກັນໃນວຽກງານວິຊາສະເພາະ, ສົມທົບກັນໃນວຽກງານສະກັດກັ້ນ ແລະຕ້ານອາດຊະຍາກໍາປະເພດຕ່າງໆຢ່າງມີປະສິດທິຜົນກວ່າອີກ.\nຕໍາຫຼວດແຂວງເຊີນລາ ແລະກອງບັນຊາການປ້ອງກັນຄວາມສະຫງົບແຂວງຫຼວງພະບາງ ລົງນາມໃນບົດບັນທຶກການພົບປະເຈລະຈາ. ພາບ: ຈູງຮ໊ຽວ.\nຕໍາຫຼວດແຂວງເຊີນລາ ກັບກອງບັນຊາການປ້ອງກັນຄວາມສະຫງົບແຂວງຫຼວງພະບາງ, ແຂວງບໍ່ແກ້ວ ກໍ່ໄດ້ລົງນາມໃນບົດບັນທຶກການພົບປະເຈລະຈາຕີລາຄາສະພາບການວຽກງານສົມທົບກັນປີ 2019 ແລະທິດທາງໜ້າທີ່ປີ 2020.


ຂອບໃຈສື່ອອນລາຍ ແລະສາວງາມໃຈດີຜູ້ປິດທອງຫຼັງພະ – Lao Education and IT News\nສິ່ງດີໆທີ່ມີກັບສັງຄົມອອນລາຍກໍ່ຄືນ້ຳໃຈທີ່ມີໃຫ້ກັນ, ຜູ້ມີຊ່ວຍແບ່ງເບົາຄວາມທຸກໂສກຂອງຜູ້ທຸກຍາກໃຫ້ສາມາດມືນຕາອ້າປາກໄດ້ ບູຮານວ່າຄົນດີຕົກນ້ຳບໍ່ໄຫຼຕົກໄຟບໍ່ໄໝ້ ຄວາມໝາຍແປນໆກໍ່ຄືຄົນດີໆຍ່ອມມີຜູ້ຊົດຊ່ວຍບໍໄດ້ໂຊກຮ້າຍຕະຫຼອດໄປຄືກັບນ້ອງບົ້ງກືຄົນນີ້.\nກ່ອນໜ້ານີ້ບໍ່ດົນ ໄດ້ມີເລື່ອງລາວສຸດທີ່ໜ້າເວທະນາຂອງເດັກຍິງຄົນໜຶ່ງ ທີ່ຊີວິດສຸດລໍາບາກ ແມ່ຕາຍປະ ເຫຼືອພຽງພໍ່ຕາບອດທີ່ຕ້ອງລ້ຽງດູ ເບິ່ງແຍງ ທັ້ງທີນ້ອງຫາກໍ່ອາຍຸ 11ປີ ແຕ່ຕ້ອງກາຍມາເປັນເສົາຫຼັກເບິ່ງແຍງພໍ່ ຍິ່ງໄປກວ່ານັ້ນ ນ້ອງບໍ່ມີໂອກາດໄດ້ຮຽນໜັງສື ເພາະຄອບຄົວທຸກຈົນຫຼາຍ.\nຂໍ້ມູນຈາກໂຊຊຽວໃຫ້ຮູ້ວ່າ: ນ້ອງບົ້ງກື ອາຍຸ 11 ປີ ລ້ຽງພໍ່ຕາບອດ ນ້ອງບໍ່ໄດ້ຮຽນຫນັງສື, ນ້ອງບໍ່ມີຊີວິດ ແລະອະນາຄົດ ທີ່ສວຍງາມຄືຄົນອື່ນ, ນ້ອງບໍ່ມີໃຜ ອະນາຄົດເຕັມໄປດວ້ຍຄວາມມືດມົນ, ນ້ອງນອນ ກັບພໍ່ຕາບອດ ທຸກຄືນ ໃນມູ້ງຂາດໆດາງເກົ່າໆ ຊື່ງບາງຄືນ ສອງພໍ່ລູກ ກໍ່ບໍ່ວິດ ການເປັນ ອາຫານຂອງຍຸງ.\nຫຼັງຈາກເລື່ອງນີ້ຖືກໂພສລົງໃນສື່ອອນລາຍ ກໍ່ມີຄົນຈຳນວນຫຼາຍນຳເອົາເຂົ້າສານອາຫານແຫ້ງ, ເຄື່ອງໃຊ້ທີ່ຈຳເປັນໄປຊ່ວຍ ເຊິ່ງປະກົດວ່າ ເຮືອນຂອງນ້ອງກໍເປັນກະຕູບເກົ່າໆເຮັດໃຫ້ຜູ້ໄປພົບເຫັນອົດຄິດບໍ່ໄດ້ເຖິງຄວາມປອດໄພ, ສາວໄໝ ແມ່ຄ້າອອນລາຍຜູ້ນ້ຳໃຈງາມຈິ່ງອາສາເປັນຂົວຕໍ່ ແລະເປັນຫຼັກໃນການຊ່ວຍເຫຼືອປຸກເຮືອນຫຼັງໃໝ່ໃຫ້ນ້ອງບົ້ງກື ແລະພໍ່.\nຈາກເຮືອນຫຼັງເກົ່າໆແອ້ມຝາກະແຕະ ຍາມຝົນກ້ອງຕະລ່າງເຕັມແຕ່ນ້ຳຕອນນີ້ກາຍເປັນເຮືອນຫຼັງງາມກໍ່ໂບກ ແລະທາສີຈົບເຈືອດ້ານໃນປູກາໂລງົດງາມໜ້າຢູ່ ທັງໝົດນີ້ລ້ວນມາຈາກກຳລັງແຮງ ແລະສັດທາຈາກຊາວໂຊຊຽວ ເຊິ່ງເປັນພຽງພີ່ນ້ອງຮ່ວມຊາດ ແຕ່ເພິ່ນຍິນດີຊ່ວຍຈາກໃຈ.\nເວົ້າມາຮອດນີ້ແອັດຢາກແນະນຳໃຫ້ຮູ້ຈັກຜູ້ເປັນຫົວຈັກຫຼັກແຫຼ່ງໃຫ້ເຮືອນນ້ອງບົ້ງກືສຳເລັດ ເຊື່ອວ່າຫຼາຍຄົນຄົງຈະເຫັນສາວງາມຄົນນີ້ຜ່ານເຟສບຸກຢ່າງຕໍ່ເນື່ອງມາ ໂດຍສະເພາະຫຼັງຂ່າວຄາວນ້ອງບົ້ງກືຕ້ອງດູແລພໍ່ທີ່ພິການໂດຍລຳພັງແຖມຢູ່ຢ່າງທຸກຍາກລຳບາກ ນາງໄໝ ເປັນຜູ້ໜຶ່ງທີ່ຢືນຢູ່ຄຽງຂ້າງຜູ້ຕົກທຸກໄດ້ຍາກ ເຖິງບໍ່ມີຫຍັງຫຼວງຫຼາຍກໍ່ເລີ່ມໃຫ້ຈາກສິ່ງນ້ອຍໆເປັນຕົ້ນຊື່ໄຂ່, ເຂົ້າແຈກໃຫ້ປະຊາຊົນ ແລະ ນັກສຶກສາ ຜູ້ທຸກຍາກຂາດເຂີນ ທີ່ສຳຄັນກ່ອນນັ້ນແມ່ນຊ່ວຍລະດົມທຶນຈາກສັງຄົມ ແລະ ບວກທຶນໂຕເອງສ້າງເຮືອນໃຫ້ຜູ້ທຸກຍາກ ແລະ ເຫັນວ່າມີຄວາມຈຳເປັນ.\nໄໝເປັນຄົນໜຶ່ງທີ່ເຄີຍຜ່ານວິກິດຊີວິດມາຢ່າງໂຊກໂຊນ ຈາກພໍ່ແມ່ມີທຸລະກິດກາຍເປັນຕິດລົບຍ້ອນໜີສິນຕ່າງໆ ເຮັດໃຫ້ໄໝຕ້ອງດິ້ນຮົນສ້າງຕົນດ້ວຍສອງຝາມືເປົ່າຈາກລົບ0ສູ່ການມີຊີວິດທີ່ດີຂຶ້ນ ແລະໄດ້ຫຼາຍຢ່າງທີ່ໄຝ່ຝັນເອົາໄວ້ ທຸກວັນນີ້ໄໝຈິ່ງເລືອກທີ່ຈະຊ່ວຍຄົນໃນສິ່ງທີ່ຊ່ວຍໄດ້ ດີໃຈນຳນ້ອງບົ້ງກື ແລະພໍ່ທີ່ເລື່ອງລາວໄປຮອດຄົນຜູ້ມີນ້ຳໃຈຄືໄໝ ແມ່ຄ້າໃຈພະຄົນນີ້.\nໄໝບອກວ່າຍ້ອນຕົວເອງເຄີຍຜ່ານຈຸດລຳບາກມາແລ້ວເວລາເຫັນຄົນອື່ນລຳບາກຕົນຮູ້ສຶກດີ ແລະເຂົ້າໃຈເຖິງຄວາມຮູ້ສືກນັ້ນ ຕົນເອງຈີ່ງຢາກໄປແບ່ງເບົາຄວາມລຳບາກເພື່ອໃຫ້ກະເຈົ້າມີກຳລັງໃຈສູ້ຊີວີດ ແລະໄດ້ເຫັນເຖິງຄວາມມີນ້ຳໃຈຂອງສັງຄົມຄົນລາວປຸກລະດົມຄວາມດີ.\nແນ່ນອນຜົນທີ່ຕອບຮັບມັນຄືຄວາມສຸກທີ່ໄດ້ເຫັນຄົນທີ່ເຮົາຊ່ວຍມີຊີວີດທີ່ດີຂື້ນ ມັນໄດ້ຫຼາຍໆຢ່າງ ໄດ້ຄວາມດີໄດ້ບຸນຄຳອວຍພອນ ແລະຍັງເຮັດຊີວີດຈະເລີນກ້າວໜ້າ\nກຳລັງ 1000 ຄົນບໍ່ໜ້ອຍ ແຕ່ໄຊຍະບູລີຈັດໃຫ້ຈົນໄດ້ ຊ່ວຍປະຊາຊົນອະນາໄມເຮືອນຊານ


ສະມາຊິກສາມັນ - VCCCI\nສະມາຊິກຂອງ ສະພາ ການຄ້າ ແລະ ອຸດສາຫະກຳ ນວ.\nສະມາຊິກ ຂອງສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ມີ2ປະເພດ ຄື:\nບຸກຄົນທີ່ເປັນນັກທຸລະກິດ ແລະ ຕົວແທນຈຳໜ່າຍ ນິຕິບຸກຄົນທີ່ເປັນພົນລະເມືອງລາວ ແລະ ທຸລະກິດ ທີ່ເຊົ່າ ກິດຈະການສຳປະທານທີ່ດິນຈາກນະຄອນຫຼວງວຽງຈັນ ໄດ້ຂຶ້ນທະບຽນທຸລະກິດຖືກຕ້ອງ ຕາມ ກົດໝາຍ ວິສາຫະ ກິດ ນັບແຕ່ ທຶນຈົດທະບຽນ 50,000,000 ກີບ (ຫ້າສີບລ້ານກີບ) ຂຶ້ນໄປ ຕ້ອງ ໄດ້ສະໝັກເຂົ້າ ເປັນສະມາຊິກ ຂອງສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ, ສ່ວນ ນັກທຸລະກິດ ແລະ ນິຕິບຸກຄົນທີ່ມີທຶນຈົດທະ ບຽນ ໜ້ອຍກວ່າ 50,000,000 ກີບ (ຫ້າສີບລ້ານກີບ) ລົງມາກໍ່ມີສິດທີ່ຈະສະໝັກເຂົ້າເປັນສະມາຊິກ ຂອງ ສະພາ ການຄ້າ ແລະ ອຸດສາຫະກຳ ນະຄອນຫຼວງ ວຽງຈັນໄດ້, ແຕ່ດ້ວຍຄວາມສະໝັກໃຈ.\nມີສິດ ແລະ ພັນທະດັ່ງນີ້:\nມີສິດສະເໜີຄວາມຄິດເຫັນ ຕໍ່ຄະນະບໍລິຫານງານ, ຄະນະປະຈຳກ່ຽວກັບບັນຫາຕ່າງໆ ທີ່ພົວພັນກັບ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ, ເພື່ອກວດກາເອກະສານ ແລະບັນຊີຊັບສິນຂອງສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ໃນແຕ່ລະໄລຍະ\nມີສິດເຂົ້າຮ່ວມກອງປະຊຸມໃຫຍ່, ກອງປະຊຸມປະຈຳປີ, ມີສິດເລືອກຕັ້ງ ຫຼື ສະໝັກເລືອກຕັ້ງ ເຂົ້າເປັນຄະນະບໍລິຫານງານ, ຄະນະປະຈຳມີສິດລົງຄະແນນສຽງ ຕົກລົງບັນຫາສຳຄັນ ຂອງ ສະພາການຄ້າ ແລະ ອຸດສາຫະກຳນະຄອນຫຼວງວຽງຈັນ ໃນແຕ່ລະຄັ້ງ, ຖ້າສະມາຊິກສາມັນຫາກຫຼາຍ ກວ່າເຄິ່ງໜຶ່ງ ຂອງຈຳນວນທັງໝົດ ມີສິດຮຽກຮ້ອງໃຫ້ ຄະນະບໍລິຫານງານຈັດກອງປະຊຸມໃຫຍ່ວິສາມັນຂຶ້ນ.\nມີສິດໄດ້ຮັບການບໍລິການດ້ານຕ່າງໆ ໄດ້ຮັບຂໍ້ມູນຂ່າວສານ ກ່ຽວກັບທຸລະກິດ, ການລົງທຶນຢູ່ ພາຍໃນ ແລະ ຕ່າງປະເທດ ໄດ້ຮັບການປຶກສາ, ໄດ້ຮັບການໄກ່ເກ່ຍຂໍ້ຂັດແຍ່ງ ທາງດ້ານທຸລະກິດ, ແຮງງານ ແລະ ໄດ້ຮັບການປົກປ້ອງສິດຜົນປະໂຫຍດອັນຊອບທຳ ຈາກ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນຢ່າງສະເໝີພາບກັນ.\nມີພັນທະເຄົາລົບກົດລະບຽບ ຂອງ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ຢ່າງເຂັ້ມງວດ, ຈ່າຍເງິນບຳລຸງຂອງການເປັນສະມາຊິກ, ຝຶກຝົນ ແລະ ປະພຶດຕົນໃຫ້ສົມກັບ ເປັນ ສະມາຊິກຂອງສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ແລະ ປະຕິບັດຕາມລະບຽບ ກົດໝາຍຂອງລັດ.\nສະໜັບສະໜູນໃຫ້ຄວາມຮ່ວມມື ແລະ ເຂົ້າຮ່ວມຂະບວນການເຄື່ອນໄຫວ ກໍ່ຄືກິດຈະກຳຕ່າງໆ ທີ່ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ຈັດຂຶ້ນ, ເຂົ້າຮ່ວມງານ ວາງສະແດງສິນຄ້າ, ງານຕະຫຼາດນັດ, ງານພົບປະນັກທຸລະກິດທີ່ຈັດຂຶ້ນຢູ່ພາຍໃນ ແລະ ຕ່າງປະເທດ.\nໂຄສະນາເຜີຍແຜ່ກຽດຕິຄຸນ, ຊື່ສຽງ, ພາລະບົດບາດ, ຄຸນງາມຄວາມດີ ຂອງ ສະພາການຄ້າ ແລະ ອຸດສາຫະກຳນະຄອນຫຼວງວຽງຈັນ ໃຫ້ຮູ້ຈັກຢ່າງກວ້າງຂວາງທົ່ວສັງຄົມ.\nມີສິດ ແລະ ພັນທະອື່ນໆ ທີ່ກຳນົດຢູ່ໃນກົດລະບຽບ ຂອງ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ແລະ ລະບຽບກົດໝາຍຂອງລັດວາງອອກ.\nສະມາຊິກສົມທົບ ແມ່ນບັນດາທຸລະກິດຕ່າງດ້າວ ແລະ ຕ່າງປະເທດທີ່ເປັນຕົວແທນຕາງໜ້າ ໃຫ້ແກ່ ຫົວໜ່ວຍ ທຸລະກິດ, ສະມາຄົມ ຫຼື ກຸ່ມທຸລະກິດ ທີ່ໄດ້ຮັບການສ້າງຕັ້ງຂຶ້ນ ຢ່າງຖືກຕ້ອງຕາມລະບຽບ ກົດໝາຍ ທີ່ກ່ຽວຂ້ອງ ມີຄວາມເຫັນດີເຫັນພ້ອມກຳນົດລະບຽບ ຂງ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ, ມີການປະ ກອບສ່ວນສົມທົບໃນການຊ່ວຍເຫຼືອດ້ານແນວຄິດ ແລະ ວັດຖຸປັດໃຈ ຕ່າງໆ ໃຫ້ແກ່ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ\nແມ່ນບຸກຄົນ ຫຼື ນິຕິບຸກຄົນໂດຍບໍ່ຈຳແນກສັນຊາດ ທີ່ມີຄຸນສົມບັດ ແລະ ຄວາມສາມາດໂດຍຜ່ານ ປະສົບການ ແລະ ຄວາມຊຳນິຊຳນານ, ການຮັບຮອງເອົາສະມາຊິກກິຕິມະສັກ ກໍ່ເພື່ອເປັນການສົ່ງເສີມ ແລະ ຍົກສູງຜົນສຳເລັດ ຂອງບັນດາທ່ານນັກທຸລະກິດ ໃຫ້ສົມທົບກັບຜົນງານ ແລະ ສັກສີເພື່ອສົ່ງເສີມ ແລະ ໃຫ້ກຽດຢ່າງສູງແກ່ບັນດາ ບໍລິສັດ ທີ່ໃຫຍ່, ມີທ່າແຮງທີ່ດີ, ມີຄວາມສາມາດ ເປັນແບບຢ່າງທີ່ດີ ຕໍ່ກັບນັກທຸລະກິດທັງຫຼາຍແລ້ວ, ນອກຈາກສະມາຊິກ ສາມັນ ແລະ ສະມາຊິກສົມທົບແລ້ວ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ຍັງມີການຮັບເອົາ ສະມາຊິກກິຕິມະສັກ ໂດຍແມ່ນກອງ ປະຊຸມຄະນະບໍລິຫານງານ ສະພາການຄ້າ ແລະ ອຸດສາຫະກຳ ນະຄອນຫຼວງ ວຽງຈັນເປັນຜູ້ຕົກລົງ.\nປະຕິບັດ ຕາມດຳລັດ ສະບັບເລກທີ 316/ນຍ, ລົງວັນທີ 20 ພະຈິກ 2009, ທຸກໆຫົວໜ່ວຍ ທຸລະກິດທີ່ມີ ທຶນຈົດທະບຽນ ນັບແຕ່ 50,000,000 ກີບ (ຫ້າສີບລ້ານກີບ) ຂຶ້ນໄປຕ້ອງໄດ້ເຂົ້າເປັນ ສະມາຊິກ ຂອງ ສະພາ ການຄ້າ ແລະ ອຸດສາຫະກຳ ນະຄອນຫຼວງວຽງຈັນ ຫຼື ສະພາການຄ້າ ອຸດສາ ຫະກຳ ແຫ່ງຊາດ, ກະຊວງ ອຸດສາ ຫະກຳ ແລະ ການຄ້າ, ພະແນກ ອຸດສາຫະກຳ ລແະ ການຄ້າ ນະຄອນຫຼວງວຽງຈັນ, ສະພາການຄ້າ ແລະ ອຸດສາ ຫະກຳ ນະຄອນຫຼວງວຽງຈັນ ຈະເປັນຜູ້ເອື້ອອຳນວຍ ດ້ານຂໍ້ມູນ ສ້າງຄວາມສະດວກ ເພື່ອໃຫ້ຫົວໜ່ວຍທຸລະກິດ ເຫຼົ່ານັ້ນໄດ້ ເຂົ້າມາເປັນ ສະມາຊິກ ແລະ ເຂົ້າມາສັງກັດຢູ່ໃນການຈັດຕັ້ງ.\nຄ່າລົງທະບຽນ ແລະ ເງິນບຳລຸງສະມາຊິກສາມັນ ແລະ ສະມາຊິກສົມທົບ\nການເກັບຄ່າທຳນຽມ, ພັນທະ ແລະ ຄ່າບຳລຸງສະມາຊິກ ຂອງສະພາການຄ້າ ແລະ ອຸດສາຫະກຳ ນະຄອນຫຼວງ ວຽງຈັນ ໄດ້ພິຈາລະນາແຕ່ລະປີດ້ວຍຄວາມສາມາດ ແລະ ສົມເຫດສົມຜົນ, ຄ່າສະມັກ ເປັນສະມາຊິກ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ແມ່ນໄດ້ຈັດແບ່ງອອກ ເປັນ 04 ປະເພດ ໂດຍອີງຕາມຂະໜາດຂອງ ທຸລະກິດ ໂດຍຖືເອົາທຶນຈົດທະບຽນເປັນບ່ອນກຳນົດ.\nຄ່າທຳນຽມເຂົ້າເປັນສະມາຊິກ ຂອງ ສະພາການຄ້າ ແລະ ອຸດສາຫະກຳ ນະຄອນຫຼວງວຽງຈັນ ແມ່ນ 100,000 ກີບ (ໜຶ່ງແສນກີບ) ຕໍ່ຄັ້ງ ຕໍ່ຫົວໜ່ວຍທຸລະກິດ\nຄ່າບຳລຸງສະມາຊິກຕໍ່ປີ ຕໍ່ໜຶ່ງທະບຽນສະມາຊິກຈະກຳນົດ ດັ່ງນີ້:\nຖ້າທຶນຈົດທະບຽນແຕ່ 50,000,000 ກີບ ເຖີງ 200,000,000 ກີບ ຕ້ອງຈ່າຍຄ່າບຳລຸງ 300,000 ກີບ (ສາມແສນກີບ) ຕໍ່ປີ.\nຖ້າທຶນຈົດທະບຽນແຕ່ 200,000,001 ກີບ ເຖີງ 400,000,000 ກີບ ຕ້ອງຈ່າຍຄ່າບຳລຸງ 500,000 ກີບ (ຫ້າແສນກີບ) ຕໍ່ປີ\nຖ້າທຶນຈົດທະບຽນແຕ່ 400,000,000 ກີບ ເຖິງ 1,000,000,000 ກີບ ຕ້ອງຈ່າຍຄ່າບຳລຸງ 800,000 ກີບ (ແປດແສນກີບ) ຕໍ່ປີ\nຖ້າທຶນຈົດທະບຽນແຕ່ 1,000,000,001 ກີບ ຂຶ້ນໄປ ຕ້ອງຈ່າຍຄ່າບຳລຸງ 1,000,000 ກີບ (ໜຶ່ງລ້ານກີບ) ຕໍ່ປີ\nກໍລະນີຕໍ່າກວ່າ 50,000,000 ກີບ ແມ່ນໃຫ້ເກັບແຕ່ຄ່າທຳນຽມບໍ່ໃຫ້ເກັບຄ່າບຳລຸງຕໍ່ປີ.\nກໍລະນີບຸກຄົນທີ່ປະກອບການຫຼາຍທຸລະກິ ແມ່ນໃຫ້ທຶນ ຈົດທະບຽນ ບວກກັນ ແລ້ວເກັບຕາມທຶນຕົວຈິງ\nເງິນຄ່າທຳນຽມ ແລະ ຄ່າບຳລຸງຈາກສະມາຊິກທີ່ສັງກັດຢູ່ໃນກຸ່ມ ຫຼື ສະມາຄົມທຸລະກິດ, ແມ່ນມອບໃຫ້ ປະທານສະມາຄົມເປັນຜູ້ເກັບ ແລ້ວຕ້ອງແບ່ງໃຫ້ ສະພາການຄ້າ ແລະ ອຸດສາຫະກໍານະຄອນຫຼວງ ວຽງຈັນ 30% ບໍ່ໃຫ້ເກັບຊໍ້າອີກ.


พิมพ์หน้านี้ - ວິທີ່ການສະແຫວງຫາອິດສຣະ ຫຼືການປົດປ່ອຍ\nทั่วไป => สภากาแฟ => ข้อความที่เริ่มโดย: ລູກຊາວດອນ ที่ 14-09-2008, 00:20\nหัวข้อ: ວິທີ່ການສະແຫວງຫາອິດສຣະ ຫຼືການປົດປ່ອຍ\nเริ่มหัวข้อโดย: ລູກຊາວດອນ ที่ 14-09-2008, 00:20\nສະບາຍດີພີ່ນ້ອງທັງປວງ ເຫິງໆ ຈຶ່ງເຂົ້າມາຢາມຄັ້ງໜຶ່ງ ແຕ່ກໍເຂົ້າມາອ່ານເລື້ອຍໆ ບໍ່ຕອບບໍ່ຕັ້ງ ຢ່າວ່າກັນ, ວັນນີ້ ຄິດຢາກຕັ້ງກະທູ້ ຈຶ່ງຂໍຕັ້ງກະທູ້ໃຫ້ສອດຄ່ອງກັບຊື່ເວບ ຄື ເສຣີໄທຍ[/ດັ່ງນີ້:b]\nເສຣີໄທຍ໌ ເມື່ອແປຕາມໂຕ ກໍໝາຍວ່າ ໄທຍ໌ເສຣີ, ຄຳວ່າເສຣີ ໝາຍຄວາມວ່າ\nທັງສອງລ້ວນແຕ່ໝາຍເຖິງ ຄວາມບໍ່ມີອິດສຣະ ຈຶ່ງຕ້ອງການເສຣີ, ຜູ້ທີ່ມີຄວາມໄຄວ່ຄວ້າຫາເສຣີ ໝາຍຄວາມວ່າ ເຂົາຂາດອິສຣະພາບ ແມ່ນບໍລະ\nຫາກແມ່ນ ກໍຂໍອະທິບາຍກ່ຽວກັບຄວາມຢາກມີເສຣີ ຫຼຼືອິສຣະພາບ ດັ່ງນຮ:\nຄວາມຈິງ ມະນຸດທຸກຊາດ ສາສນາ ມີພັນທະນາການ ຄືຄວາມຜູກພັນຈາກ ຄວາມເກີດ, ຄວາມແກ່, ຄວາມເຈັບ, ຄວາມຕາຍຢູ່ແລ້ວ ສະນັ້ນທາງພຣະພຸດທະສາສນາ ຈຶ່ງສະເໜີທາງອອກຈາກພັນທະນາການນັ້ນ ດ້ວຍການຕັດວິບາກ, ກໍຈັກຕັດກິເລສ ເມື່ອຕັດກິເລສໄດ່ ກໍຕັດກັມໄດ້.\nວິທີງ່າຍໆ ຫາກມະນຸດຕັດູວາມຕ້ອງການລົງໄດ້ ດ້ວຍການຕັດວິບາກກໍຈັກຕັດ ເຫດທີ່ກໍ່ໃຫ່ເກີດພັນທະນາການໄດ້, ວິທີງ່າຍໆ ອີກຢ່າງຖື ຕັດຄວາມຕ້ອງການຂອງຕົນລົງໄດ້ ກໍຈະໄດ້ອິດສະລະພາບ ຄືການຈະຮຽກຮ້ອງອິດສຣະພາບໄດ້ ຢ່າງສົມບູນ ຄື ປົດປ່ອຍຕົນເອງ ບໍ່ແມ່່ນປົດປ່ອຍສັງຄົມ ຈົ່ງຮຽກຮ້ອງກັບຕົວເອງ ບໍ່ແມ່ນຣຽກຮ້ອງກັບສັງຄົມ ນັ້ນແລ\nหัวข้อ: Re: ວິທີ່ການສະແຫວງຫາອິດສຣະ ຫຼືການປົດປ່ອຍ\nเริ่มหัวข้อโดย: Tuba ✿ﾟ✎..✿.｡.:｡ღ ที่ 14-09-2008, 00:41\nเริ่มหัวข้อโดย: ploysai ที่ 14-09-2008, 01:07\nไม่ใช่-อยากอิสระ ไม่ใช่-บ่อยากขึ้นกับไผ และไม่ใช่ต้องการไขว่คว้า\n"....คือการจะเรียกร้องอิสรภาพไดอย่างสมบูรณ์คือการปลดปล่อยตนเอง บ่แม่นปลดปล่อยสังคมจึงเรียกร้องกับตัวเอง บ่แม่นเรียกร้องกับสังคม นั้นแล"\nอ่านไป+อ่านมา หลายรอบ ก็ยังไม่เข้าใจความหมายที่คุณจะสื่อ\nเริ่มหัวข้อโดย: ລູກຊາວດອນ ที่ 14-09-2008, 06:15\nໝາຍຄວາມວ່າ ການຈະປຢດປ່ອຍຕົນໄດ້ ກໍໝາຍຄວາມວ່າ ອັນແຮກຕ້ອງປົດປ່ອຍຕົນອອກຈາກພັນທະນາການຂອງຄວາມໂລບ, ຄວາມໂກດ ແລະຄວາມຫຼຼົງ ເພື່ອຈະເຮັດໃຫ້ການຕໍ່ສູູ້ຂອງຕົນເປັນ ອະຫິງສະ, ຄວາມເປັນອະຫິງສະ ນັ້ນເປັນການຕໍ່ສູ້ແບບໜຶ່ງໃນການທີ່ຈະປົດປ່ອຍຕົນອອກຈາກພັນທະນາການນັ້ນ ແຕ່ມັນກໍໃຊ້ໄດ້ໃນລະບົບທີ່ມີ ອາຣະຍະເທົ່ານັ້ນ ຫາກສັງຄົມໃດ ຂາດອາຣະຍະ ການໃຊ້ອະຫິງສະ ຫຼືຮຽກວ່າ ອາຣະຍະຂັດຂືນ ກໍບໍ່ໄດ້ຜົນ, ເຊັ່ນດຽວກັບ ການຈະປົກປ່ອຍຕົນ ກໍຕ້ອງປົດປ່ອຍຕົນ ດ້ວຍການເຮັດໃຫ້ຕົນ ປາສະຈາກອາສະວະກ່ອນ, ຫາກຜູ້ປົດປ່ອຍ ຍັງມີອາສາວະຢູ່ ການປົດປ່ອຍຍນັ້ນແມ່ນຈະໄດ້ມາໂດຍ ອາຣະຍະ ຫຼືອະຫິງສະ ມັນກໍເຮັດໃຫ້ຜູ້ປົດປ່ອຍກັບໄປສູ່ງວັງວົນອັນເດີມຢູ່.\nຕົວຢ່າງ : ສັງຄົມເຮົາພຣະບາດສົມເດັດຈຸຸນຈອມເກົ້າເຈົ້າຢູ່ຫົວຊົງປະກາດເລີກທາດ, ແຕ່ທາດເອງ ກໍຍັງເປັນທາດຢູ່ ການເປັນທາດທາງກາຍສາມາດປົດປ່ອຍໄດ້ ແຕ່ເປັນທາດເຊີງນະໂຍບາຍນີ້ ມັນປົດປ່ອຍຢາກ ແລະກໍບໍ່ມີໃຜຢາກປົດປ່ອຍດ້ວຍ ເພາະບໍ່ເຂົ້າໃຈວ່າຕົນເປັນທາສນັ້ນເອງ.\nໝາຍຄວາມວ່າ "ການທີ່ຈະປົດປ່ອຍຕົນເອງໄດ້ ນັ້ນຕ້ອງຮູ້ໄດ້ວ່າ\n໑. ຕົນເອງຈະປົດປ່ອຍຢ່າງໃດ ?\n໒. ປັດປ່ອຍອັນໃດ ?\n໓. ຈະຮັກສາອິດສຣະພາບຂອງຕົນໄດ້ຈັ່ງໃດ ?\n໔. ຕ້ອງຮູ້ວ່າຕົນຂາດອິສຣະພາບນັ້ນ ຂາດອິສຣະພາບຈຸດໃດ ອັນໃດ ເຮັດໃຫ້ເຮົາເສັຍຄວາມເປັນເອກະຣາດ ດ່ັງນີ້ເປັນຕົ້ນ.


4. ຄວາມໝາຍຂອງພາລະກິດແຫ່ງການທົດລອງ ແລະ ການຫຼໍ່ຫຼອມຂອງພຣະເຈົ້າ | ຄຣິສຕະຈັກຂອງພຣະເຈົ້າອົງຊົງລິດທານຸພາບສູງສຸດ\n4. ຄວາມໝາຍຂອງພາລະກິດແຫ່ງການທົດລອງ ແລະ ການຫຼໍ່ຫຼອມຂອງພຣະເຈົ້າ\nແມ່ນຫຍັງຄືສະພາວະພາຍໃນຜູ້ຄົນ ທີ່ການທົດລອງເຫຼົ່ານີ້ແນໃສ່? ພວກມັນແນໃສ່ອຸປະນິໄສທີ່ເປັນປໍລະປັກໃນຜູ້ຄົນ ເຊິ່ງບໍ່ສາມາດເຮັດໃຫ້ພຣະເຈົ້າພໍໃຈໄດ້. ມີຫຼາຍສິ່ງທີ່ບໍ່ບໍລິສຸດພາຍໃນຜູ້ຄົນ ແລະ ມີຫຼາຍສິ່ງທີ່ບໍ່ຈິງໃຈ ແລະ ດ້ວຍເຫດນັ້ນ ພຣະອົງຈຶ່ງເຮັດໃຫ້ພວກເຂົາໄດ້ຮັບການທົດລອງເພື່ອເຮັດໃຫ້ພວກເຂົາບໍລິສຸດ, ແຕ່ຖ້າໃນປັດຈຸບັນ ເຈົ້າສາມາດເຮັດໃຫ້ພຣະເຈົ້າພໍໃຈ ແລ້ວການທົດລອງໃນອະນາຄົດກໍຈະເປັນການເຮັດໃຫ້ເຈົ້າສົມບູນແບບ...\n(ຄັດຈາກບົດ “ມີພຽງແຕ່ການຮັກພຣະເຈົ້າເທົ່ານັ້ນທີ່ເປັນການເຊື່ອໃນພຣະເຈົ້າຢ່າງແທ້ຈິງ” ໃນໜັງສືພຣະທໍາປາກົດໃນຮ່າງກາຍ)\nເມື່ອພົບກັບສະພາວະຂອງມະນຸດ ແລະ ທ່າທີທີ່ມະນຸດມີຕໍ່ພຣະເຈົ້າ, ພຣະເຈົ້າໄດ້ປະຕິບັດພາລະກິດໃໝ່ ເຮັດໃຫ້ມະນຸດມີທັງຄວາມຮູ້ ແລະ ຄວາມເຊື່ອຟັງຕໍ່ພຣະອົງ ແລະ ທັງຄວາມຮັກ ແລະ ຄຳພະຍານ. ສະນັ້ນ ມະນຸດຕ້ອງປະສົບກັບການຫຼໍ່ຫຼອມທີ່ພຣະເຈົ້າມີໃຫ້ກັບພວກເຂົາ ພ້ອມດ້ວຍການພິພາກສາຂອງພຣະອົງ, ການຈັດການ ແລະ ການລິຮານພວກເຂົາ ເຊິ່ງຖ້າຫາກປາສະຈາກສິ່ງນັ້ນ ມະນຸດຈະບໍ່ຮູ້ຈັກພຣະເຈົ້າຈັກເທື່ອ ແລະ ຈະບໍ່ສາມາດຮັກ ແລະ ເປັນພະຍານໃຫ້ກັບພຣະອົງຢ່າງແທ້ຈິງຈັກເທື່ອ. ການຫຼໍ່ຫຼອມທີ່ພຣະເຈົ້າມີໃຫ້ກັບມະນຸດ ບໍ່ແມ່ນພຽງແຕ່ເພື່ອຜົນສະທ້ອນດ້ານດຽວ, ແຕ່ເພື່ອຜົນສະທ້ອນຫຼາຍດ້ານ. ມີພຽງແຕ່ໃນວິທີນີ້ເທົ່ານັ້ນ ພຣະເຈົ້າຈະປະຕິບັດພາລະກິດແຫ່ງການຫຼໍ່ຫຼອມໃນຜູ້ຄົນທີ່ເຕັມໃຈສະແຫວງຫາຄວາມຈິງ, ເພື່ອວ່າ ຄວາມຕັ້ງໃຈ ແລະ ຄວາມຮັກຂອງພວກເຂົາຈະຖືກພຣະເຈົ້າເຮັດໃຫ້ສົມບູນ. ສຳລັບຄົນທີ່ເຕັມໃຈສະແຫວງຫາຄວາມຈິງ ແລະ ຄົນທີ່ປາຖະໜາຫາພຣະເຈົ້າ, ບໍ່ມີສິ່ງໃດທີ່ມີຄວາມໝາຍຫຼາຍກວ່ານີ້ ຫຼື ເປັນປະໂຫຍດຫຼາຍກວ່າການຫຼໍ່ຫຼອມແບບນີ້. ອຸປະນິໄສຂອງພຣະເຈົ້າບໍ່ໄດ້ເປັນທີ່ຮູ້ຈັກ ຫຼື ເຂົ້າໃຈໂດຍມະນຸດຢ່າງງ່າຍດາຍ, ເພາະໃນທີ່ສຸດ ພຣະເຈົ້າກໍເປັນພຣະເຈົ້າ. ໃນທີ່ສຸດ ມັນເປັນໄປບໍ່ໄດ້ທີ່ພຣະເຈົ້າຈະມີອຸປະນິໄສຄືກັບມະນຸດ ແລະ ດ້ວຍເຫດນັ້ນ ມັນບໍ່ງ່າຍສຳລັບມະນຸດທີ່ຈະຮູ້ຈັກອຸປະນິໄສຂອງພຣະອົງ. ມະນຸດບໍ່ໄດ້ມີຄວາມຈິງໂດຍທຳມະຊາດ ແລະ ຄົນທີ່ຖືກຊາຕານເຮັດໃຫ້ເສື່ອມຊາມຈະບໍ່ເຂົ້າໃຈສິ່ງນີ້ຢ່າງງ່າຍດາຍ; ມະນຸດປາສະຈາກຄວາມຈິງ ແລະ ຂາດຄວາມເດັດດ່ຽວທີ່ຈະນໍາຄວາມຈິງເຂົ້າສູ່ການປະຕິບັດ ແລະ ຖ້າເຂົາບໍ່ທົນທຸກ ແລະ ບໍ່ຖືກຫຼໍ່ຫຼອມ ຫຼື ຖືກພິພາກສາ, ແລ້ວຄວາມຕັ້ງໃຈຂອງເຂົາຈະບໍ່ຖືກເຮັດໃຫ້ສົມບູນຈັກເທື່ອ. ສຳລັບທຸກຄົນ, ການຫຼໍ່ຫຼອມແມ່ນເຈັບປວດຫຼາຍ ແລະ ຍາກທີ່ຈະຮັບໄດ້, ແຕ່ໃນລະຫວ່າງການຫຼໍ່ຫຼອມນີ້ ທີ່ພຣະເຈົ້າເຮັດໃຫ້ອຸປະນິໄສທີ່ຊອບທຳຂອງພຣະອົງຊັດເຈນຕໍ່ມະນຸດ ແລະ ເປີດເຜີຍສິ່ງທີ່ພຣະເຈົ້າຮຽກຮ້ອງຈາກມະນຸດ ແລະ ໃຫ້ຄວາມສະຫວ່າງຫຼາຍຂຶ້ນ ແລະ ດຳເນີນການລິຮານ ແລະ ການຈັດການຢ່າງແທ້ຈິງຫຼາຍຂຶ້ນ; ຜ່ານການປຽບທຽບລະຫວ່າງຂໍ້ມູນ ແລະ ຄວາມຈິງ, ພຣະອົງມອບຄວາມເຂົ້າໃຈຫຼາຍຂຶ້ນກ່ຽວກັບມະນຸດເອງ ແລະ ຄວາມຈິງໃຫ້ກັບພວກເຂົາ ແລະ ມອບຄວາມເຂົ້າໃຈຫຼາຍຂຶ້ນກ່ຽວກັບຄວາມປະສົງຂອງພຣະເຈົ້າ, ດ້ວຍເຫດນັ້ນ ຈຶ່ງເຮັດໃຫ້ມະນຸດມີຄວາມຮັກທີ່ເປັນຈິງ ແລະ ບໍລິສຸດຫຼາຍຂຶ້ນສໍາລັບພຣະເຈົ້າ. ສິ່ງດັ່ງກ່າວແມ່ນເປົ້າໝາຍຂອງພຣະເຈົ້າໃນການດໍາເນີນການຫຼໍ່ຫຼອມ. ພາລະກິດທຸກຢ່າງທີ່ພຣະເຈົ້າກະທຳໃນມະນຸດ ແມ່ນມີເປົ້າໝາຍ ແລະ ຄວາມສຳຄັນຂອງມັນເອງ; ພຣະເຈົ້າບໍ່ປະຕິບັດພາລະກິດທີ່ບໍ່ມີຄວາມໝາຍ ຫຼື ພຣະອົງບໍ່ປະຕິບັດພາລະກິດທີ່ບໍ່ເປັນປະໂຫຍດໃຫ້ກັບມະນຸດ. ການຫຼໍ່ຫຼອມບໍ່ໄດ້ໝາຍເຖິງການກຳຈັດຜູ້ຄົນອອກຈາກການຢູ່ຕໍ່ໜ້າພຣະເຈົ້າ ຫຼື ມັນບໍ່ໄດ້ໝາຍເຖິງການທຳລາຍພວກເຂົາໃນນະຮົກ. ກົງກັນຂ້າມ ມັນໝາຍເຖິງການປ່ຽນແປງອຸປະນິໄສຂອງມະນຸດໃນລະຫວ່າງການຫຼໍ່ຫຼອມ, ປ່ຽນແປງເຈດຕະນາຂອງເຂົາ, ທັດສະນະດັ່ງເດີມຂອງເຂົາ, ປ່ຽນແປງຄວາມຮັກທີ່ເຂົາມີຕໍ່ພຣະເຈົ້າ ແລະ ປ່ຽນແປງຊີວິດທັງໝົດຂອງເຂົາ. ການຫຼໍ່ຫຼອມແມ່ນການທົດສອບທີ່ແທ້ຈິງຂອງມະນຸດ ແລະ ເປັນແບບຟອມຂອງການຝຶກຝົນທີ່ເປັນຈິງ ແລະ ໃນລະຫວ່າງການຫຼໍ່ຫຼອມເທົ່ານັ້ນ ຄວາມຮັກຂອງເຂົາຈຶ່ງສາມາດປະຕິບັດໜ້າທີ່ຕາມທຳມະຊາດຂອງມັນ.\n(ຄັດຈາກບົດ “ເມື່ອປະສົບກັບການຫຼໍ່ຫຼອມເທົ່ານັ້ນ ມະນຸດຈຶ່ງສາມາດມີຄວາມຮັກຢ່າງແທ້ຈິງ” ໃນໜັງສືພຣະທໍາປາກົດໃນຮ່າງກາຍ)\nຍິ່ງການຫຼໍ່ຫຼອມຂອງພຣະເຈົ້າຍິ່ງໃຫຍ່ຫຼາຍສໍ່າໃດ, ຫົວໃຈຂອງຜູ້ຄົນກໍສາມາດຮັກພຣະເຈົ້າຫຼາຍສໍ່ານັ້ນ. ຄວາມທໍລະມານທີ່ຢູ່ໃນຫົວໃຈຂອງພວກເຂົາເປັນປະໂຫຍດຕໍ່ຊີວິດຂອງພວກເຂົາ, ພວກເຂົາສາມາດສະຫງົບສຸກຢູ່ຕໍ່ໜ້າພຣະເຈົ້າໄດ້ຫຼາຍຂຶ້ນ, ຄວາມສຳພັນຂອງພວກເຂົາກັບພຣະເຈົ້າກໍໃກ້ຊິດຂຶ້ນ ແລະ ພວກເຂົາສາມາດເຫັນເຖິງຄວາມຮັກສູງສຸດຂອງພຣະເຈົ້າ ແລະ ຄວາມລອດພົ້ນສູງສຸດຂອງພຣະອົງໄດ້ດີຂຶ້ນ. ເປໂຕປະສົບກັບການຫຼໍ່ຫຼອມຫຼາຍຮ້ອຍຄັ້ງ ແລະ ໂຢບປະສົບກັບການທົດລອງຫຼາຍຄັ້ງ. ຖ້າພວກເຈົ້າປາຖະໜາທີ່ຈະຖືກພຣະເຈົ້າເຮັດໃຫ້ສົມບູນ, ພວກເຈົ້າຕ້ອງປະສົບກັບການຫຼໍ່ຫຼອມຫຼາຍຮ້ອຍຄັ້ງເຊັ່ນດຽວກັນ; ມີພຽງແຕ່ພວກເຈົ້າຜ່ານຂະບວນການນີ້ ແລະ ເພິ່ງພາບາດກ້າວນີ້ເທົ່ານັ້ນ, ເຈົ້າຈຶ່ງຈະສາມາດປະຕິບັດຕາມຄວາມປະສົງຂອງພຣະເຈົ້າ ໄດ້ ແລະ ຖືກພຣະເຈົ້າເຮັດໃຫ້ສົມບູນ. ການຫຼໍ່ຫຼອມແມ່ນຫົນທາງທີ່ດີທີ່ສຸດທີ່ພຣະເຈົ້າເຮັດໃຫ້ຜູ້ຄົນສົມບູນ; ການຫຼໍ່ຫຼອມ ແລະ ການທົດລອງຢ່າງໜັກເທົ່ານັ້ນ ຈຶ່ງຈະສາມາດນໍາຄວາມຮັກໃນຫົວໃຈຂອງຜູ້ຄົນທີ່ມີຕໍ່ພຣະເຈົ້າອອກມາໄດ້. ຫາກປາສະຈາກຄວາມລໍາບາກ, ຜູ້ຄົນກໍຂາດຄວາມຮັກທີ່ມີຕໍ່ພຣະເຈົ້າຢ່າງແທ້ຈິງ; ຖ້າພວກເຂົາບໍ່ຖືກທົດສອບຢູ່ພາຍໃນ, ຖ້າພວກເຂົາບໍ່ຖືກປ່ອຍໃຫ້ຕົກຢູ່ໃນການຫຼໍ່ຫຼອມຢ່າງແທ້ຈິງ, ແລ້ວຫົວໃຈຂອງພວກເຂົາກໍຈະເລື່ອນລອຍຢູ່ຂ້າງນອກຕະຫຼອດເວລາ. ເມື່ອຖືກຫຼໍ່ຫຼອມຈົນຮອດຈຸດໃດໜຶ່ງ, ເຈົ້າຈະເຫັນຄວາມອ່ອນແອ ແລະ ຄວາມຫຍຸ້ງຍາກຂອງເຈົ້າເອງ, ເຈົ້າຈະເຫັນວ່າ ເຈົ້າກຳລັງຂາດເຂີນຫຼາຍສໍ່າໃດ ແລະ ເຈົ້າຈະບໍ່ສາມາດເອົາຊະນະບັນຫາຕ່າງໆທີ່ເຈົ້າຜະເຊີນຢູ່ ແລະ ເຈົ້າຈະເຫັນວ່າຄວາມບໍ່ເຊື່ອຟັງຂອງເຈົ້ານັ້ນຍິ່ງໃຫຍ່ສໍ່າໃດ. ຢູ່ໃນລະຫວ່າງການທົດລອງເທົ່ານັ້ນ ຜູ້ຄົນຈຶ່ງຈະສາມາດຮູ້ສະພາວະທີ່ແທ້ຈິງຂອງພວກເຂົາແທ້; ການທົດລອງເຮັດໃຫ້ຜູ້ຄົນສົມບູນຍິ່ງຂຶ້ນ.\nໃນລະຫວ່າງເວລາຊົ່ວຊິວິດຂອງເພິ່ນ, ເປໂຕປະສົບກັບການຫຼໍ່ຫຼອມຫຼາຍຮ້ອຍຄັ້ງ ແລະ ຜ່ານປະສົບການຢ່າງທາລຸນຫຼາຍຄັ້ງ. ການຫຼໍ່ຫຼອມນີ້ກາຍເປັນພື້ນຖານຂອງຄວາມຮັກສູງສຸດທີ່ເພິ່ນມີໃຫ້ກັບພຣະເຈົ້າ ແລະ ເປັນປະສົບການທີ່ສຳຄັນທີ່ສຸດຕະຫຼອດທັງຊີວິດຂອງເພິ່ນ. ເຫດຜົນໜຶ່ງທີ່ເພິ່ນສາມາດມີຄວາມຮັກສູງສຸດໃຫ້ກັບພຣະເຈົ້າກໍຍ້ອນຄວາມຕັ້ງໃຈຂອງເພິ່ນທີ່ຈະຮັກພຣະເຈົ້າ; ເຖິງຢ່າງໃດກໍຕາມ ສໍາຄັນໄປກວ່ານັ້ນ ມັນແມ່ນຍ້ອນການຫຼໍ່ຫຼອມ ແລະ ການທົນທຸກທີ່ເພິ່ນໄດ້ປະສົບ. ການທົນທຸກນີ້ໄດ້ກາຍເປັນເຄື່ອງນໍາທາງໃນເສັ້ນທາງແຫ່ງການຮັກພຣະເຈົ້າ ແລະ ເປັນສິ່ງທີ່ໜ້າຈົດຈໍາທີ່ສຸດສຳລັບເພິ່ນ. ຖ້າຜູ້ຄົນບໍ່ໄດ້ປະສົບກັບຄວາມເຈັບປວດໃນການຫຼໍ່ຫຼອມ ໃນເວລາທີ່ຮັກພຣະເຈົ້າ, ແລ້ວຄວາມຮັກຂອງພວກເຂົາກໍຈະເຕັມໄປດ້ວຍຄວາມບໍ່ບໍລິສຸດ ແລະ ອີງຕາມຄວາມມັກຂອງພວກເຂົາເອງ; ຄວາມຮັກແບບນີ້ແມ່ນເຕັມໄປດ້ວຍແນວຄິດຂອງຊາຕານ ແລະ ໂດຍພື້ນຖານແລ້ວ ບໍ່ສາມາດປະຕິບັດຕາມຄວາມປະສົງຂອງພຣະເຈົ້າເລີຍ. ການມີຄວາມຕັ້ງໃຈຮັກພຣະເຈົ້າບໍ່ຄືກັບການຮັກພຣະເຈົ້າແທ້ຈິງ. ເຖິງແມ່ນວ່າ ທຸກສິ່ງທີ່ພວກເຂົາຄິດໃນຫົວໃຈຂອງພວກເຂົາແມ່ນເພື່ອເຫັນແກ່ການຮັກພຣະເຈົ້າ ແລະ ເຮັດໃຫ້ພຣະເຈົ້າພໍໃຈ ແລະ ເຖິງແມ່ນວ່າ ຄວາມຄິດຂອງພວກເຂົາ ຄືກັບວ່າ ອຸທິດໃຫ້ກັບພຣະເຈົ້າທັງໝົດ ແລະ ປາສະຈາກຄວາມຄິດຕ່າງໆຂອງມະນຸດ, ແຕ່ເມື່ອຄວາມຄິດຂອງພວກເຂົາຖືກນໍາມາຢູ່ຕໍ່ໜ້າພຣະເຈົ້າ, ພຣະອົງກໍບໍ່ໄດ້ຍົກຍ້ອງ ຫຼື ໃຫ້ພອນຄວາມຄິດດັ່ງກ່າວນັ້ນ. ແມ່ນແຕ່ເມື່ອຜູ້ຄົນໄດ້ເຂົ້າໃຈຄວາມຈິງທັງໝົດ, ເມື່ອພວກເຂົາໄດ້ຮຽນຮູ້ຈັກຄວາມຈິງທັງໝົດ ນີ້ກໍບໍ່ສາມາດເວົ້າໄດ້ວ່າ ມັນເປັນເຄື່ອງໝາຍສະແດງໃຫ້ເຫັນເຖິງການຮັກພຣະເຈົ້າ, ມັນບໍ່ສາມາດເວົ້າໄດ້ວ່າ ຄົນເຫຼົ່ານີ້ຮັກພຣະເຈົ້າແທ້ຈິງ. ເຖິງແມ່ນຜູ້ຄົນຈະເຂົ້າໃຈຄວາມຈິງຫຼາຍຢ່າງໂດຍບໍ່ໄດ້ຜ່ານປະສົບການຫຼໍ່ຫຼອມກໍຕາມ, ພວກເຂົາກໍບໍ່ສາມາດນໍາຄວາມຈິງເຫຼົ່ານັ້ນເຂົ້າສູ່ການປະຕິບັດໄດ້; ມີພຽງໃນລະຫວ່າງການຫຼໍ່ຫຼອມເທົ່ານັ້ນ ຜູ້ຄົນຈຶ່ງສາມາດເຂົ້າໃຈເຖິງຄວາມໝາຍທີ່ແທ້ຈິງຂອງຄວາມຈິງເຫຼົ່ານີ້, ມີພຽງເມື່ອນັ້ນ ຜູ້ຄົນຈຶ່ງສາມາດເຫັນຄຸນຄ່າຄວາມໝາຍພາຍໃນຂອງພວກເຂົາຢ່າງແທ້ຈິງ. ໃນເວລານັ້ນ, ເມື່ອພວກເຂົາພະຍາຍາມອີກຄັ້ງ, ພວກເຂົາກໍຈະສາມາດນໍາຄວາມຈິງເຂົ້າສູ່ການປະຕິບັດຢ່າງຖືກຕ້ອງ ແລະ ສອດຄ່ອງກັບຄວາມປະສົງຂອງພຣະເຈົ້າ; ໃນເວລານັ້ນ, ແນວຄິດມະນຸດຂອງພວກເຂົາກໍຈະມີໜ້ອຍລົງ, ຄວາມເຊື່ອສາມຂອງມະນຸດຂອງພວກເຂົາໄດ້ຫຼຸດລົງ ແລະ ຄວາມຮູ້ສຶກແບບມະນຸດຂອງພວກເຂົາກໍຫຼຸດລົງ; ມີແຕ່ໃນເວລານັ້ນ ການປະຕິບັດຂອງພວກເຂົາຈຶ່ງຈະເປັນການສະແດງອອກເຖິງຄວາມຮັກທີ່ມີຕໍ່ພຣະເຈົ້າຢ່າງແທ້ຈິງ.\nເມື່ອພຣະເຈົ້າປະຕິບັດພາລະກິດເພື່ອຫຼໍ່ຫຼອມມະນຸດ, ມະນຸດກໍຈະທົນທຸກ. ຍິ່ງການຫຼໍ່ຫຼອມຂອງບຸກຄົນໃດໜຶ່ງຍິ່ງໃຫຍ່ຫຼາຍສໍ່າໃດ, ຄວາມຮັກທີ່ພວກເຂົາມີຕໍ່ພຣະເຈົ້າກໍຍິ່ງໃຫຍ່ຫຼາຍສໍ່ານັ້ນ ແລະ ຄວາມຍິ່ງໃຫຍ່ຂອງພຣະເຈົ້າກໍຖືກເປີດເຜີຍໃນຕົວພວກເຂົາຫຼາຍສໍ່ານັ້ນ. ໃນທາງກົງກັນຂ້າມ ຍິ່ງບຸກຄົນໃດໜຶ່ງໄດ້ຮັບການຫຼໍ່ຫຼອມໜ້ອຍສໍ່າໃດ, ຄວາມຮັກທີ່ເຂົາມີຕໍ່ພຣະເຈົ້າກໍມີໜ້ອຍສໍ່ານັ້ນ ແລະ ຄວາມຍິ່ງໃຫຍ່ຂອງພຣະເຈົ້າກໍຖືກເປີດເຜີຍໃນຕົວເຂົາໜ້ອຍສໍ່ານັ້ນ. ຍິ່ງການຫຼໍ່ຫຼອມ ແລະ ຄວາມເຈັບປວດຂອງບຸກຄົນໃພໜຶ່ງຍິ່ງໃຫຍ່ຫຼາຍສໍ່າໃດ ແລະ ຍິ່ງຄວາມທໍລະມານທີ່ພວກເຂົາຜະເຊີນມີຫຼາຍສໍ່າໃດ, ຄວາມຮັກຂອງພວກເຂົາຕໍ່ພຣະເຈົ້າຈະຍິ່ງເຕີບໃຫຍ່ຫຼາຍສໍ່ານັ້ນ, ຄວາມເຊື່ອຂອງເຂົາທີ່ມີໃນພຣະເຈົ້າກໍແທ້ຈິ່ງຫຼາຍຍິ່ງຂຶ້ນ ແລະ ຄວາມຮູ້ຂອງເຂົາກ່ຽວກັບພຣະເຈົ້າກໍຍິ່ງເລິກເຊິ່ງຫຼາຍຂຶ້ນ. ໃນປະສົບການຂອງເຈົ້າ, ເຈົ້າຈະເຫັນວ່າ ຄົນທີ່ທົນທຸກຢ່າງຫຼາຍໃນຂະນະທີ່ພວກເຂົາຖືກຫຼໍ່ຫຼອມ, ຄົນທີ່ຖືກຈັດການ ແລະ ຖືກລົງວິໄນຢ່າງຫຼາຍ ແລະ ເຈົ້າຈະເຫັນວ່າ ມັນແມ່ນຄົນເຫຼົ່ານີ້ທີ່ມີຄວາມຮັກຢ່າງເລິກເຊິ່ງສຳລັບພຣະເຈົ້າ ແລະ ຄວາມຮູ້ທີ່ເລິກເຊິ່ງ ແລະ ແຫຼມຄົມກ່ຽວກັບພຣະເຈົ້າຫຼາຍຍິ່ງຂຶ້ນ. ຄົນທີ່ບໍ່ໄດ້ຜະເຊີນກັບການຖືກຈັດການ ກໍມີພຽງຄວາມຮູ້ຕື້ນໆ ແລະ ພວກເຂົາພຽງແຕ່ສາມາດເວົ້າໄດ້ວ່າ “ພຣະເຈົ້າແສນດີ, ພຣະອົງປະທານຄວາມເມດຕາໃຫ້ກັບຜູ້ຄົນ ເພື່ອພວກເຂົາສາມາດມີຄວາມສຸກກັບພຣະອົງໄດ້”. ຖ້າຜູ້ຄົນໄດ້ຜະເຊີນກັບການຖືກຈັດການ ແລະ ການຖືກລົງວິໄນ, ແລ້ວພວກເຂົາສາມາດເວົ້າດ້ວຍຄວາມຮູ້ທີ່ແທ້ຈິງກ່ຽວກັບພຣະເຈົ້າ. ສະນັ້ນ ຍິ່ງພາລະກິດຂອງພຣະເຈົ້າທີ່ຢູ່ໃນມະນຸດມະຫັດສະຈັນຫຼາຍສໍ່າໃດ, ພາລະກິດນັ້ນກໍຍິ່ງມີຄ່າ ແລະ ມີຄວາມໝາຍຫຼາຍສໍ່ານັ້ນ. ຍິ່ງພາລະກິດນັ້ນເປັນສິ່ງທີ່ເຂົ້າໃຈຍາກສຳລັບເຈົ້າຫຼາຍສໍ່າໃດ ແລະ ຍິ່ງມັນບໍ່ສອດຄ່ອງກັບແນວຄິດຂອງເຈົ້າຫຼາຍສໍ່າໃດ, ພາລະກິດຂອງພຣະເຈົ້າກໍຍິ່ງສາມາດເອົາຊະນະເຈົ້າ, ຮັບເອົາເຈົ້າ ແລະ ເຮັດໃຫ້ເຈົ້າສົມບູນຫຼາຍສໍ່ານັ້ນ. ຄວາມໝາຍແຫ່ງພາລະກິດຂອງພຣະເຈົ້າຊ່າງຍິ່ງໃຫຍ່ຫຼາຍ! ຖ້າພຣະເຈົ້າບໍ່ຫຼໍ່ຫຼອມມະນຸດໃນລັກສະນະນີ້, ຖ້າພຣະອົງບໍ່ປະຕິບັດພາລະກິດດ້ວຍວິທີນີ້, ແລ້ວພາລະກິດຂອງພຣະເຈົ້າກໍຈະບໍ່ມີປະໂຫຍດ ແລະ ບໍ່ມີຄວາມໝາຍເລີຍ. ມັນຖືກເວົ້າໃນອະດີດວ່າ ພຣະເຈົ້າຈະຄັດເລືອກ ແລະ ຮັບເອົາກຸ່ມນີ້ ແລະ ເຮັດໃຫ້ພວກເຂົາສົມບູນໃນຍຸກສຸດທ້າຍ; ໃນນີ້, ມີຄວາມໝາຍທີ່ພິເສດ. ຍິ່ງພາລະກິດທີ່ພຣະເຈົ້າປະຕິບັດພາຍໃນພວກເຈົ້າຍິ່ງໃຫຍ່ຫຼາຍສໍ່າໃດ, ຄວາມຮັກຂອງພວກເຈົ້າທີ່ມີຕໍ່ພຣະເຈົ້າກໍເລິກເຊິ່ງ ແລະ ບໍລິສຸດຫຼາຍສໍ່ານັ້ນ. ຍິ່ງພາລະກິດຂອງພຣະເຈົ້າຍິ່ງໃຫຍ່ຫຼາຍສໍ່າໃດ, ມະນຸດກໍຍິ່ງສາມາດເຂົ້າໃຈເຖິງບາງສິ່ງກ່ຽວກັບສະຕິປັນຍາຂອງພຣະອົງຫຼາຍສໍ່ານັ້ນ ແລະ ຄວາມຮູ້ຂອງມະນຸດກ່ຽວກັບພຣະອົງກໍຍິ່ງເລິກເຊິ່ງຫຼາຍສໍ່ານັ້ນ.\n(ຄັດຈາກບົດ “ຄົນທີ່ຈະຖືກເຮັດໃຫ້ສົມບູນຕ້ອງຜ່ານການຫຼໍ່ຫຼອມ” ໃນໜັງສືພຣະທໍາປາກົດໃນຮ່າງກາຍ)\nພຣະເຈົ້າສາມາດເຮັດໃຫ້ມະນຸດສົມບູນໄດ້ທັງດ້ານບວກ ແລະ ດ້ານລົບ. ມັນຂຶ້ນຢູ່ກັບວ່າເຈົ້າສາມາດປະສົບໄດ້ ຫຼື ບໍ່ ແລະ ຂຶ້ນຢູ່ກັບວ່າເຈົ້າສະແຫວງຫາທີ່ຈະຖືກພຣະເຈົ້າເຮັດໃຫ້ສົມບູນ ຫຼື ບໍ່. ຖ້າເຈົ້າສະແຫວງຫາທີ່ຈະຖືກພຣະເຈົ້າເຮັດໃຫ້ສົມບູນຢ່າງແທ້ຈິງ, ແລ້ວສິ່ງທີ່ເປັນລົບກໍບໍ່ສາມາດເຮັດໃຫ້ເຈົ້າໄດ້ຮັບຄວາມສູນເສຍໄດ້, ແຕ່ຈະສາມາດນຳເອົາສິ່ງທີ່ເປັນຈິງຫຼາຍກວ່າມາໃຫ້ເຈົ້າ ແລະ ສາມາດເຮັດໃຫ້ເຈົ້າຮູ້ໄດ້ຫຼາຍຂຶ້ນວ່າມີສິ່ງໃດທີ່ຍັງຂາດເຂີນໃນຕົວເຈົ້າ, ສາມາດເຂົ້າໃຈສະຖານະພາບທີ່ແທ້ຈິງຂອງເຈົ້າຫຼາຍຂຶ້ນ ແລະ ເຫັນວ່າມະນຸດບໍ່ມີຫຍັງ ແລະ ກໍບໍ່ແມ່ນຫຍັງ; ຖ້າເຈົ້າບໍ່ປະສົບກັບການທົດລອງ, ເຈົ້າກໍບໍ່ຮູ້ ແລະ ຈະຮູ້ສຶກວ່າເຈົ້າຢູ່ເໜືອຄົນອື່ນ ແລະ ດີກວ່າຄົນອື່ນຢູ່ສະເໝີ. ຜ່ານສິ່ງທັງໝົດນີ້ ເຈົ້າຈະເຫັນວ່າທຸກສິ່ງທີ່ມາກ່ອນໜ້ານີ້ໄດ້ຖືກເຮັດໃຫ້ສຳເລັດລົງໂດຍພຣະເຈົ້າ ແລະ ຖືກປົກປ້ອງໂດຍພຣະເຈົ້າ. ການເຂົ້າສູ່ການທົດລອງເຮັດໃຫ້ເຈົ້າປາດສະຈາກຄວາມຮັກ ຫຼື ຄວາມເຊື່ອ, ເຈົ້າຂາດການອະທິຖານ ແລະ ບໍ່ສາມາດຮ້ອງເພງນະມັດສະການ ແລະ ໂດຍບໍ່ຮູ້ຕົວ, ໃນທ່າມກາງສິ່ງນີ້ ເຈົ້າກໍໄດ້ມາຮູ້ຈັກຕົວຕົນຂອງເຈົ້າເອງ. ພຣະເຈົ້າມີຫຼາຍວິທີທາງໃນການເຮັດໃຫ້ມະນຸດສົມບູນ. ພຣະອົງໃຊ້ສະພາບແວດລ້ອມທຸກຮູບແບບເພື່ອຈັດການກັບອຸປະນິໄສອັນເສື່ອມຊາມຂອງມະນຸດ ແລະ ໃຊ້ຫຼາກຫຼາຍສິ່ງເພື່ອເປີດເຜີຍມະນຸດ; ໃນດ້ານໜຶ່ງ ພຣະອົງຈັດການກັບມະນຸດ, ອີກດ້ານໜຶ່ງພຣະອົງເປີດໂປງມະນຸດ ແລະ ໃນອີກດ້ານໜຶ່ງພຣະອົງເປີດເຜີຍມະນຸດ, ຂຸດອອກ ແລະ ເປີດເຜີຍ “ຄວາມເລິກລັບຕ່າງໆ” ໃນສ່ວນເລິກຂອງຫົວໃຈມະນຸດ ແລະ ສະແດງໃຫ້ມະນຸດເຫັນທຳມະຊາດຂອງເຂົາໂດຍການເປີດເຜີຍສະຖານະພາບຕ່າງໆຂອງເຂົາ. ພຣະເຈົ້າເຮັດໃຫ້ມະນຸດສົມບູນຜ່ານຫຼາກຫຼາຍວິທີການ, ຜ່ານການເປີດເຜີຍ, ຜ່ານການຈັດການກັບມະນຸດ, ຜ່ານການຫຼໍ່ຫຼອມມະນຸດ ແລະ ການຂ້ຽນຕິເພື່ອວ່າມະນຸດຈະໄດ້ຮູ້ຈັກວ່າພຣະເຈົ້າຄືຄວາມເປັນຈິງ.\n(ຄັດຈາກບົດ “ມີພຽງບັນດາຜູ້ທີ່ໃສ່ໃຈການປະຕິບັດເທົ່ານັ້ນທີ່ສາມາດຖືກເຮັດໃຫ້ສົມບູນ” ໃນໜັງສືພຣະທໍາປາກົດໃນຮ່າງກາຍ)\nໃນຄວາມເຊື່ອທີ່ພວກເຂົາມີໃນພຣະເຈົ້າ, ສິ່ງທີ່ຜູ້ຄົນສະແຫວງຫາກໍຄືການໄດ້ຮັບເອົາພອນສຳລັບອະນາຄົດ; ນີ້ແມ່ນເປົ້າໝາຍໃນຄວາມເຊື່ອຂອງພວກເຂົາ. ທຸກຄົນມີເຈດຕະນາ ແລະ ຄວາມຫວັງນີ້, ແຕ່ທໍາມະຊາດຄວາມເສື່ອມຊາມຂອງພວກເຂົາຕ້ອງຖືກແກ້ໄຂຕະຫຼອດການທົດລອງ. ໃນດ້ານໃດກໍຕາມທີ່ເຈົ້າບໍ່ໄດ້ຖືກຊໍາລະລ້າງ, ສິ່ງເຫຼົ່ານັ້ນຄືດ້ານທີ່ເຈົ້າຕ້ອງຖືກຫຼໍ່ຫຼອມ, ນີ້ຄືການຈັດແຈງຂອງພຣະເຈົ້າ. ພຣະເຈົ້າສ້າງສະພາບແວດລ້ອມໃຫ້ກັບເຈົ້າ, ບັງຄັບໃຫ້ເຈົ້າຖືກຫຼໍ່ຫຼອມໃນສະພາບແວດລ້ອມນັ້ນ ເພື່ອວ່າ ເຈົ້າຈະສາມາດຮູ້ຈັກຄວາມເສື່ອມຊາມຂອງເຈົ້າເອງ. ໃນທີ່ສຸດ, ເຈົ້າຈະໄປເຖິງຈຸດທີ່ເຈົ້າຍອມຕາຍດີກວ່າ ແລະ ປະຖິ້ມກົນອຸບາຍ ແລະ ຄວາມປາຖະໜາຂອງເຈົ້າ ແລະ ຍອມຕໍ່ການປົກຄອງ ແລະ ການຈັດແຈງຂອງພຣະເຈົ້າ. ສະນັ້ນ ຖ້າຜູ້ຄົນບໍ່ມີການຫຼໍ່ຫຼອມເປັນເວລາຫຼາຍປີ, ຖ້າພວກເຂົາບໍ່ໄດ້ອົດທົນກັບຄວາມທົນທຸກໃນລະດັບໃດໜຶ່ງ, ພວກເຂົາກໍຈະບໍ່ສາມາດເຮັດໃຫ້ຕົນເອງລອດພົ້ນອອກຈາກພັນທະນາການແຫ່ງຄວາມເສື່ອມຊາມຂອງເນື້ອໜັງທີ່ຢູ່ໃນຄວາມຄິດຂອງພວກເຂົາ ແລະ ໃນຫົວໃຈຂອງພວກເຂົາ. ໃນດ້ານໃດກໍຕາມ, ເຈົ້າກໍຍັງຈະຕົກເປັນທາດຂອງຊາຕານ ແລະ ໃນດ້ານໃດກໍຕາມ ເຈົ້າຍັງຈະມີຄວາມປາຖະໜາ ແລະ ຄວາມຕ້ອງການຂອງເຈົ້າເອງ, ສິ່ງເຫຼົ່ານີ້ຄືດ້ານທີ່ເຈົ້າຄວນທົນທຸກ. ພຽງຜ່ານການທົນທຸກນີ້ເທົ່ານັ້ນ ເຈົ້າຈຶ່ງຈະສາມາດຮຽນຮູ້ບົດຮຽນ ເຊິ່ງໝາຍ ເຖິງການສາມາດຮັບເອົາຄວາມຈິງ ແລະ ເຂົ້າໃຈຄວາມປະສົງຂອງພຣະເຈົ້າ. ໃນຄວາມເປັນຈິງ, ຄວາມຈິງຕ່າງໆແມ່ນຖືກເຂົ້າໃຈໂດຍການຜະເຊີນກັບການທົດລອງຢ່າງເຈັບປວດ. ບໍ່ມີຜູ້ໃດສາມາດເຂົ້າໃຈເຖິງຄວາມປະສົງຂອງພຣະເຈົ້າ, ຮູ້ຈັກຄວາມເດຊານຸພາບ ແລະ ສະຕິປັນຍາຂອງພຣະເຈົ້າ ຫຼື ເຂົ້າໃຈເຖິງອຸປະນິໄສທີ່ຊອບທຳຂອງພຣະເຈົ້າ ເມື່ອຢູ່ໃນສະພາບແວດລ້ອມທີ່ສະດວກສະບາຍ ຫຼື ເມື່ອສະຖານະການເອື້ອອຳນວຍ. ນັ້ນເປັນໄປບໍ່ໄດ້!\nກ່ອນນີ້: 3. ຄວາມໝາຍຂອງພາລະກິດແຫ່ງການພິພາກສາ ແລະ ການຕີສອນຂອງພຣະເຈົ້າ\nຕໍ່ໄປ: 5. ເຈົ້າຕ້ອງເຊື່ອແນວໃດໃນພຣະເຈົ້າເພື່ອທີ່ຈະຖືກຊ່ວຍໃຫ້ລອດພົ້ນ ແລະ ຖືກເຮັດໃຫ້ສົມບູນ?


ພວກທີ່ສະໜັບສະໜຸນ ອະດີດປະທານາທິບໍດີ ທ່ານອີໂວ ໂມຣາແລັສ ເຂົ້າຮ່ວມໃນການເດີນຂະບວນປະທ້ວງ ໃນເມືອງໂຄຈາບຳບາ (Cochabamba) ຂອງໂບລີເວຍ, ວັນທີ16 ພະຈິກ 2019. ປ້າຍຢູ່ດ້ານຫຼັງ ອ່ານວ່າ "ທະຫານບໍ່ຄວນຂ້າປະຊາຊົນ". REUTERS/Danilo Balderrama\nຢ່າງໜ້ອຍ 8 ຄົນ ໄດ້ຖືກຂ້າຕາຍ ແລະຫຼາຍກວ່າ 20 ຄົນ ໄດ້ຮັບບາດເຈັບ ໃນຕອນແລງວັນສຸກຜ່ານມາ ຢູ່ໃນປະເທດໂບລີເວຍ ເມື່ອກຳລັງຮັກສາຄວາມສະຫງົບ ໄດ້ເປີດສາກຍິງເຂົ້າໃສ່ພວກສະໜັບສະໜຸນ ອະດີດປະທານາທິບໍດີ ອີໂວ ໂມຣາເລັສ.\nກຸ່ມພັນທະມິດຕ່າງໆ ຂອງອະດີດປະທານາທິບໍດີ ໂມຣາເລັສ ໄດ້ຖືກຂ້າຕາຍ ຢູ່ໃນເມືອງຊາກາບາ ຕັ້ງຢູ່ໃກ້ໆກັບເມືອງໂຄຈາບຳບາ ອີງຕາມການກ່າວຂອງບັນດາເຈົ້າໜ້າທີ່.\nພວກປະທ້ວງ ໄດ້ກ່າວວ່າ ຕຳຫຼວດ ໄດ້ຍິງປືນໃສ່ ເມື່ອພວກປະທ້ວງພະຍາຍາມທີ່ຈະຂ້າມດ່ານກວດກາຂອງທະຫານ.\nທ່ານໂມຣາແລັສ ໄດ້ລົງຈາກຕຳແໜ່ງ ເມື່ອວັນອາທິດ ທີ 10 ພະຈິກ ຜ່ານມາ ນີ້ ພາຍໃຕ້ການກົດດັນ ຈາກຕຳຫຼວດ ແລະທະຫານຂອງປະເທດ ທ່າມກາງການປະທ້ວງຕິດຕໍ່ກັນມາ ຍ້ອນຄວາມຄວາມບໍ່ເທົ່າທຽມກັນດ້ານສັງຄົມ.\nນອກຈາກການປະທ້ວງຕ່າງໆ ຢູ່ຕາມຖະໜົນແລ້ວ ພວກສະໜັບສະໜຸນທ່ານໂມຣາແລັສ ສືບຕໍ່ກີດກັນຫົນທາງຫຼວງສາຍຕ່າງໆ ແລະພາກັນຕັດທໍ່ລຳລຽງນ້ຳມັນຫຼາຍແຫ່ງ ນຳດ້ວຍ.\nຄວາມຮຸນແຮງທີ່ເກີດຂຶ້ນໃນວັນສຸກຜ່ານມາ ໄດ້ກາຍເປັນໄພຂົ່ມຂູ່ ຕໍ່ລັດຖະບານຊົ່ວຄາວ ທີ່ພະຍາຍາມຈະຟື້ນຟູສະຖຽນລະພາບ ນັບຕັ້ງແຕ່ ທ່ານໂມຣາແລັສ ໄດ້ຖືກບັງຄັບອອກຈາກຕຳແໜ່ງ.\nອົງການສະຫະປະຊາຊາດ ໄດ້ເຕືອນໃນວັນເສົາວານນີ້ ວ່າ ຄວາມຮຸນແຮງຢູ່ໃນໂບລີເວຍ ອາດຈະຂະຫຍາຍອອກຈົນຄວບຄຸມບໍ່ໄດ້.\nAt least eight people were killed and dozens injured late Friday in Bolivia when security forces opened fire on supporters of former president Evo Morales.\nAllies of the former president were killed in Sacaba, near the city of Cochabamba, officials said.\nMost of the dead and injured had been shot, the director of the town's hospital said.\nProtesters said police fired when demonstrators tried to crossamilitary checkpoint.\nMorales stepped down last Sunday (November 10) under pressure from the country's police and military, amidawave of protests over social inequalities.\nIn addition to engaging in street protests, Morales supporters continue to block highways and cut oil pipelines.\nFriday's violence threatens the interim government's effort to restore stability since Morales was forced out.\nThe U.N. warned Saturday that the violence in Bolivia could get out of control.


ພິທີ ເຊື່ອມຊຶມມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ I ຂອງອົງຄະນະພັກ ແຂວງໄຊສົມບູນ | ມີເດຍລາວ Media LAOS\nໜ້າຫຼັກ ຂ່າວສານບ້ານເມືອງ ຂ່າວລັດຖະບານ ພິທີ ເຊື່ອມຊຶມມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ I ຂອງອົງຄະນະພັກ ແຂວງໄຊສົມບູນ\nພິທີ ເຊື່ອມຊຶມມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ I ຂອງອົງຄະນະພັກ ແຂວງໄຊສົມບູນ\nມີເດຍລາວແຂວງໄຊສົມບູນ ຂ່າວ: ນາງ ຕູດຄໍາພໍໃຈ\nໜ່ວຍພັກພະແນກສຶກສາທິການ ແລະ ກິລາ ແຂວງໄຊສົມບູນ ຈັດພິທີ ເຊື່ອມຊຶມມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ I ຂອງແຂວງໄຊສົມບູນ ແລະ ຜັນຂະຫຍາຍແຜນການສ້າງໜ່ວຍພັກປອດໃສ, ເຂັ້ມ ແຂງ ແລະ ໜັກແໜ້ນ ໄດ້ຈັດຂຶ້ນໃນຕອນເຊົ້າ ຂອງວັນທີ 28 ມິຖຸນາ 2021 ນີ້ ທີ່ຫ້ອງປະຊຸມຂອງຕົນ ໂດຍການ ເປັນປະທານ ຂອງ ສະຫາຍ ຢົງຢີ ລີເຍ່ຍວື, ເລຂາໜວ່ຍພັກພະແນກສຶກສາທິການ ແລະ ກິລາ ແຂວງ, ມີຮອງເລຂາໜ່ວຍພັກ, ມີຕ່າງຫນ້າ ສະ ພາ ປະຊາຊົນແຂວງ, ຄະນະໂຄສະນາອົບຮົມແຂວງ, ໂຮງຮຽນວິຊາຊີບ, ໂຮງຮຽນຊົນເຜົ່າ ພ້ອມດ້ວຍສະມາຊິກສົມບູນ-ສໍາຮອງ ຕະຫລອດຮອດພະນັກງານພາຍໃນພະແນກ ເຂົ້າຮ່ວມ.\nກ່ອນຈະໄປເຊື່ອມຊຶມບັນດາເອກະສານຕ່າງໆ ສະຫາຍ ຢົງຢີ ລີເຍ່ຍວື ໄດ້ຍົກໃຫ້ເຫັນເຖິງຄວາມໝາຍ-ຄວາມສຳຄັນ ໃນການເຊື່ອມຊຶມມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ I ຂອງອົງຄະນະພັກ ແຂວງໄຊສົມ ບູນ ໃນຄັ້ງນີ້ ກໍເພື່ອເຮັດໃຫ້ບັນດາສະຫາຍສະມາຊິກພັກ-ພະນັກງານຫຼັກແຫຼ່ງ ຂອງພະແນກ ແລະ ບັນດາໂຮງຮຽນ ກໍາໄດ້ເນື້ອ ໃນຄາດໝາຍ ຂອງພັກຢ່າງຈະແຈ້ງ ສະນັ້ນ ສະຫາຍຈຶ່ງໄດ້ຮຽກຮ້ອງ ໃຫ້ພະນັກງານຫຼັກແຫຼ່ງພາຍໃນພະແນກ ແລະ ໂຮງຮຽນ ຂອງຕົນ ຈົ່ງກຳແໜ້ນເນື້ອໃນກອງປະຊຸມຂອງພັກ ດ້ວຍຄວາມເອົາໃຈໃສ່ ເພື່ອນຳໄປຈັດຕັ້ງປະຕິບັດ ຢູ່ວຽກງານຂອງຕົນ ໃຫ້ມີ ປະສິດທິພາບ ແລະ ປະສິດທິພົນ ດີຂຶ້ນເລື້ອຍໆ.\nຈາກນັ້ນ ສະຫາຍໄດ້ເຜີຍແຜ່ມະຕິກອງປະຊຸມໃຫຍ່ ຜູ້ແທນທົ່ວປະເທດ ຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ 1 ຂອງອົງຄະນະພັກ ແຂວງໄຊສົມບູນ. ໂດຍສະເພາະແມ່ນເນື້ອໃນທີ່ສຳຄັນຕົ້ນຕໍ່ ແລະ ວຽກງານຈຸດສຸມ ທີ່ຕ້ອງເອົາໃຈໃສ່ນຳພາ-ຊີ້ນຳ ໃນແຕ່ລະຂົງ ເຂດວຽກງານ ຕາມຄວາມຮັບຜິດຊອບ ຂອງຕົນ ໃນການຫັນ ມະຕິກອງປະຊຸມໃຫຍ່ ຄັ້ງທີ 1 ຂອງອົງຄະນະພັກ ແຂວງໄຊສົມບູນ ໃຫ້ເປັນແຜນງານ, ໂຄງການ ແລະ ກິດຈະການລະອຽດ ຂອງຕົນ ເພື່ອຈັດຕັ້ງປະຕິບັດໃຫ້ເກີດໝາກຜົນຕົວຈິງ.\nດັ່ງພາຍໃຕ້ຄໍາ ຂັວນທີ່ວ່າ : ເພີ່ມທະວີຄວາມສາມັກຄີປອງດອງທົ່ວແຂວງ ໃຫ້ເປັນປຶກແຜນ, ສ້າງແຂວງໄຊສົມບູນ ໃຫ້ມີຄວາມສະຫງົບ, ມີຄວາມເປັນລະບຽບຮຽບຮ້ອຍ ຢ່າງໝັກແໜັ້ນ, ໄດ້ຮັບການພັດ ທະນາ ໃນ5ທ່າແຮງ, ຕາມທິດສີຂຽວ, ສະອາດ ແລະ ຢືນຍົງ, ປັບປຸງຊີວິດການເປັນຢູ່ຂອງປະຊາຊົນໃຫ້ດີຂຶ້ນ ແລະ ຫລຸດພົ້ນ ອອກຈາກຄວາມທຸກຍາກເທື່ອລະກ້າວ.\nພ້ອມນີ້ ໃນພິທີ ຍັງໄດ້ຮັບຟັ້ງ ການເຜີຍແຜນການສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ຂອງໜ່ວຍພັກພະແນກສຶກສາທິການ ແລະ ກິລາ ແຂວງ ປະຈໍາປີ 2021. ຊຶ່ງແຜນການດັ່ງກ່າວ ໄດ້ກໍານົດມາດຖານ ເງື່ອນໄຂ ຂອງການສ້າງໜ່ວຍພັກ ໃຫ້ກາຍເປັນ ໜ່ວຍພັກປອດໃສ, ເຂັ້ມແຂງ, ໜັກແໜ້ນ. ໂດຍຄະນະພັກ-ຕະຫລອດຮອດ ສະມາຊິກພັກ ຕ້ອງເພີ່ມທະວີຄວາມເປັນເຈົ້າການສຶກສາ, ຄົ້ນຄ້ວາ, ຮໍ່າຮຽນ ແລະ ເຊື່ອມຊຶມບັນດາແນວທາງນະໂຍບາຍ, ມະຕິ, ຄໍາສັ່ງ, ລະບຽບຂອງພັກ ແລະ ກົດໝາຍຂອງລັດ ໃຫ້ເລິກເຊິ່ງກວ່າເກົ່າ ພ້ອມທັງຫັນມາເປັນແຜນງານລະອຽດ ເພື່ອຈັດຕັ້ງປະ ຕິບັດໃຫ້ໄດ້ຮັບຜົນດີ.\nຄຽງຄູ່ກັນນີ້ ກໍຕ້ອງຢຶດໝັ້ນ ການກໍ່ສ້າງໜ່ວຍພັກໄປຕາມ5ຫຼັກການ3ທິດນໍາ ແລະ9ຂໍ້ຫ້າມ ຂອງສະມາຊິກພັກ ເພື່ອສູ້ຊົນໃຫ້ສະມາຊິກພັກປອດໃສ່, ເຂັ້ມແຂງ ແລະ ໜັກແໜັ້ນ ໃຫ້ບັນລຸ 9,8 ຄະແນນ ໂດຍປະຕິບັດ ຕາມແນວຄວາມຄິດ ຂອງປະທານໄກສອນ ພົມວິຫານ. ໃນນີ້ ຄະນະພັກ ແລະ ສະມາຊິກພັກພາຍໃນໜ່ວຍພັກ ຕ້ອງສູ້ຊົນ ໃຫ້ໄດ້ສະມາຊິກພັກແຂງ ກວມເອົາ 90% ຂຶ້ນໄປ. ຊຶ່ງໃຫ້ຮັບປະກັນບໍ່ໃຫ້ມີສະມາຊິກພັກອ່ອນ ແລະ ເສຍທາດຂາດຄຸນ. ທັງນີ້ ກໍເພື່ອໃຫ້ການ ຈັດຕັ້ງປະຕິບັດແຜນການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ຂອງໜ່ວຍພັກສຶກສາທິການ ແລະ ກິລາ ແຂວງ ສາມາດບັນລຸຕາມຄາດໝາຍ ແລະ ກາຍເປັນໜ່ວຍພັກ ປອດໃສ, ເຂັ້ມແຂງ, ໜັກແໜ້ນ ໃນອະນາຄົດ.\nຂ່າວກ່ອນໜ້ານີ້7 ໜ່ວຍພັກ ຄະນະພັກຮາກຖານພະແນກສາທາລະນະສຸກແຂວງສາລະວັນ ຮັບໃບຢັ້ງຢືນໜ່ວຍພັກປອດໃສເຂັ້ມແຂງ, ໜັກແໜ້ນ ຄັ້ງທີ II ປະຈໍາປີ 2020\nຂ່າວຖັດໄປສສຊ ແລະ ສສຂ ສືບຕໍ່ລົງເຄື່ອນໄຫວເຜີຍແຜ່ຜົນສຳເລັດກອງປະຊຸມຄັ້ງປະຖົມມະລຶກຂອງ ສສຊ ຊຸດທີ່ IX ແລະ ສສຂ ຊຸດທີ່ II ຢູ່ເມືອງແກ້ວອຸດົມ.\nຄອບຄົວການນໍາພະແນກກະສິກໍາ ແລະ ປ່າໄມ້ ມອບເຄື່ອງ(ຊຸດບ່ອນນອນ) ໃຫ້ແຂວງສາລະວັນ ມູນຄ່າ7ກວ່າກີບ.\nແຈ້ງການເພີ່ມເຕີມ ຂອງພະແນກ ຖວທ ແຂວງຈຳປາສັກ ໃນການສະເຫຼີມສະຫຼອງບຸນກຸດສົງການປີໃໝ່ລາວ\nເມືອງປາກທາໄດ້ຍົກລະດັບການຝືກອົບຮົມ,ເຜີຍແຜ່ກ່ຽວກັບການຄຸ້ມຄອງບໍລິຫານໂຄງການລົງທືນຂອງລັດ ແລະ ການຂຽນບົດສະເໜີໂຄງການການລົງທຶນຂອງລັດໃຫ້ວິຊາການຂັ້ນເມືອງ


ຖ້ຳຟ໋ອງຍາ ມໍລະດົກໂລກ ຂອງສສ.ຫວຽດນາມ ທີ່ໜ້າທ່ອງທ່ຽວທີ່ສຸດ\nຂປລ. ຖ້ຳຟອ໋ງຍາ ແມ່ນນອນຢູ່ເຂດ ປ່າສະຫງວນແຫ່ງຊາດ ຟອງຍາ ຕັ້ງຢູ່ເມືອງ ໂບແຈ໋ງ ແຂວງກວາງບີ່ງ ຂອງປະເທດຫວຽດນາມ ຖ້ຳແຫ່ງນີ້ ເປັນອີກໜື່ງຈຸດໝາຍປາຍທາງ ດ້ານການທ່ອງທ່ຽວ ທີ່ມີຄວາມໂດດເດັ່ນ ທາງດ້ານ ທຳມະຊາດ ແລະ ລະບົບນິເວດວິທະຍາ.\nຢູ່ພາຍໃນຖ້ຳຈະມີ ຫີນປູນ, ຫີນງອກ, ຫີນຍ້ອຍ ເປັນຮູບປະເພດຕ່າງໆ ເປັນຈຳນວນຫຼາຍ ເປັນຕົ້ນກໍ່ແມ່ນ ຮູບຫີນທີ່ຄ້າຍຄືກັບພະພຸດທະເຈົ້າ, ຮູບຝູງຊ້າງກຳລັງກີນນ້ຳ, ຮູບກົບ, ຮູບແມ່ກຳລັງອູ້ມລູກ, ມີຮ່ອງຮອຍຂອງຊາວກຳປູເຈຍ ທີ່ເຄີຍດຳລົງຊີວິດຢູ່ພາຍໃນຖ້ຳໃນເມື່ອກ່ອນ ແລະ ຮູບພາບອື່ນໆ ທີ່ແປກຕາ ໂດທຳມະຊາດສ້າງຂື້ນເອງ.\nທ່ານ ນ. ຫວໍ ທິ ຮ່າ ພະນັກງານນຳທ່ຽວ ຂອງສູນ ນຳທ່ຽວ ຟອງຍາ ແກ໋ບາງ ໄດ້ບອກໃຫ້ຮູ້ວ່າ: ຖ້ຳແຫ່ງນີ້ມີອາຍຸໄດ້ ປະມານ 500-600 ລ້ານປີແລ້ວ ເຊີ່ງ ຖືກຄົ້ນພົບໂດຍ ຄົນຝຼັ່ງ.\nຖ້ຳຟ໋ອງຍາ ແມ່ນມີທີ່ມາຈາກ ຊື່ຂອງໝູ່ບ້ານ ຟ໋ອງຍາ ໃນເມື່ອກ່ອນ ເຊີ່ງຟອງ ໝາຍເຖີງລົມ ແລະ ຍາ ໝາຍເຖີງ ຫີນງອກ. ປັດຈຸບັນ ຖ້ຳແຫ່ງນີ້ ແມ່ນໄດ້ຮັບຄວາມນິຍົມ ຈາກນັກທ່ອງທ່ຽວພາຍໃນ ແລະ ຕ່າງປະເທດ ເຂົ້າມາທ່ຽວຊົມໃນແຕ່ລະວັນ ເປັນຈຳນວນຫຼາຍ ສະເລ່ຍແລ້ວ ປະມານ4ພັນຄົນຕໍ່ມື້ໃນລະດູແລ້ງ.\nສຳລັບການເດີນທາງໄປທ່ຽວຊົມຖ້ຳແຫ່ງນີ້ ນັກທ່ອງທ່ຽວຈະຕ້ອງເດີນທາງດ້ວຍເຮືອ ເລາະໄປຕາມແມ່ນ້ຳຊອນ ທີ່ມີສີຂຽວ ເປັນແມ່ນ້ຳໜື່ງ ທີ່ມີການເຊື່ອມຕໍ່ກັບປະເທດລາວ ໃຊ້ເວລາ 30 ນາທີ ຈື່ງຮອດປາກຖ້ຳ ຈາກນັ້ນກໍ່ນັ່ງເຮືອຕໍ່ເພື່ອເຂົ້າໄປຊົມ ຄວາມງົດງາມທີ່ຢູ່ພາຍໃນຖ້ຳ ໂດຍທຳມະຊາດສ້າງຂື້ນມາເອງ ແລະ ຖ່າຍຮູບເກັບໄວ້ເປັນທີ່ລະນຶກ. ເຊີ່ງນັບແຕ່ປາກຖ້ຳ ເຂົ້າໄປດ້ານໃນແມ່ນມີຄວາມຍາວປະມານ 7.729 ແມັດ.\nປັດຈຸບັນ ຖ້ຳແຫ່ງນີ້ແມ່ນໄດ້ຮັບການຈົດທະບຽນເປັນ ມໍະດົກໂລກ ທາງດ້ານ ທຳມະຊາດ ແລະ ລະບົບວິທະຍາ ຈາກອົງການອຸຍເນັສໂກ້ແລ້ວ.\nພາບ ແລະ ຂ່າວ ມາລີດາ ຄັນທະວົງ


ເວລາອອກຂ່າວ: 2021-09-20 12:39:44 | ຜູ້ຂຽນ : admin1 | ຈຳນວນຄົນເຂົ້າຊົມ: 296 | ຄວາມນິຍົມ:\nໃນວັນທີ 17 ກັນຍາ 2021 ນີ້, ໜ່ວຍຊາວໜຸ່ມກອງຮ້ອຍ 17 ທະຫານ ແຂວງໄຊຍະບູລີ ໄດ້ເປີດກອງປະຊຸມສະຫຼຸບປະເມີນຜົນການຈັດຕັ້ງປະຕິບັດຂໍ້ແຂ່ງຂັນ4ບຸກ ປະຈຳປີ 2021 ແລະ ທິດທາງແຜນການປີ 2022, ໂດຍການເປັນປະທານຂອງສະຫາຍ ພັນໂທ ຄົວເນັ່ງ ຊົງ ຮອງຫ້ອງການເມືອງກອງບັນຊາການທະຫານແຂວງໄຊຍະບູລີ ມີສະຫາຍ ພັນຕີ ສຸວັນທອນ ນ້ອຍຜາ ຫົວໜ້າພະແນກຊາວໜຸ່ມຫ້ອງການເມືອງ ກອງບັນຊາການທະຫານແຂວງໄຊຍະບູລີ ມີຄະນະພັກ-ຄະນະບັນຊາ ເລຂາໜ່ວຍ, ຄະນະໜ່ວຍຊາວໜຸ່ມ ແລະ ສະມາຊິກຊາວໜຸ່ມພາຍໃນກົມກອງເຂົ້າຮ່ວມ. ສະຫາຍ ພັນຕີ ພູລັດ ແພງດວງ ເລຂາໜ່ວຍຊາວໝຸ່ມກອງຮ້ອຍ 17 ທະຫານແຂວງໄຊຍະບູລີໄດ້ຂຶ້ນຜ່ານບົດສະຫຼຸບປະເມີນຜົນການຈັດຕັ້ງປະຕິບັດ ຂໍ້ແຂ່ງຂັນ4ບຸກ ປະຈຳປີ 2021ແລະ ທິດທາງແຜນການ 2022 ໂດຍໄດ້ຍົກໃຫ້ເຫັນ ດ້ານດີ ດ້ານອ່ອນ ຂໍ້ຄົງຄ້າງ ແລະ ບາງບົດຮຽນທີ່ຖອດຖອນໄດ້ການຈັດຕັ້ງປະຕິບັດຂໍ້ແຂ່ງຂັນ4ບຸກໃນໄລຍະ 1 ປີຜ່ານມາ, ຄະນະໜ່ວຍຊາວໝຸ່ມ ໄດ້ຖືເອົາວຽກງານສຶກສາອົບຮົມການເມືອງນຳພາແນວຄິດເປັນບັນຫາສຳຄັນໂດຍໄດ້ນຳເອົາເອກະສານສຳຄັນຕ່າງໆ ທີ່ຂັ້ນເທິງສົ່ງໃຫ້ລົງເຜີຍແຜ່ໃຫ້ສະມາຊິກຊາວໝຸ່ມໄດ້ຮັບຮູ້ເຂົ້າໃຈ, ເຮັດໃຫ້ສະມາຊິກຊາວໝຸ່ມແຕ່ລະສະຫາຍມີຄວາມເຊື່ອໝັ້ນຕໍ່ແນວທາງນະໂຍບາຍຂອງພັກ-ລັດ, ມີຄວາມອຸ່ນອ່ຽນທຸ່ນທ່ຽງຕໍ່ໜ້າທີ່ວຽກງານ, ມີຄຸນສົມບັດສິນທຳປະຕິວັດ, ມີທັດສະນະຫຼັກໝັ້ນທີດີ, ມີຄວາມຫ້າວຫັນ ແລະປະຕິບັດຂໍ້ກຳນົດ-ກົດລະບຽບຂອງກອງທັບ, ຂອງກົມກອງວາງອອກໄດ້ເປັນຢ່າງດີ ຜ່ານການຈັດຕັ້ງປະຕິບັດປະເມີນຜົນຂໍ້ແຂ່ງຂັນ4ບຸກ ສາມາດສະຫຼຸບໄດ້ວ່າ: ບຸກດ້ານການເມືອງແນວຄິດປະຕິບັດໄດ້ 97%, ບຸກດ້ານການຝຶກຝົນຫຼໍ່ຫຼອມດ້ານການຮໍ່າຮຽນປະຕິບັດໄດ້ 97%, ບຸກດ້ານການຈັດຕັ້ງປະຕິບັດໄດ້ 93%, ບຸກດ້ານວິຊາຊີບ-ສ້າງວຽກເຮັດງານທຳປະຕິບັດໄດ້ 87%, ຈາກນັ້ນໜ່ວຍຊາວໜຸ່ມຍັງໄດ້ອອກແຮງສ້າງເສດຖະກິດແກ້ໄຂຊີວິດການເປັນຢູ່ດ້ວຍການ ປູກຝັງ-ລ້ຽງສັດ ຕາມເງື່ອນໄຂຂອງກົມກອງເຊິ່ງຜູ້ໜຶ່ງສາມາດປູກພືດຜັກປ້ອນເຂົ້າເຮືອນຄົວລວມ ໄດ້ 80 ກິໂລຕໍ່ຄົນຕໍ່ປີ ແລະ ຂາຍອອກຈຳຈວນໜຶ່ງ, ສ້າງເງິນຄັງຂອງໜ່ວຍໄດ້ 4.100.000 ກີບ, ຈາກຜົນງານດັ່ງກ່າວຈິ່ງສາມາດຄັດເລືອກໄດ້ສະມາຊິກຊາວໝຸ່ມປະເພດແຂງ 42 ສະຫາຍ, ກາງ3ສະຫາຍ, ບໍ່ໄດ້ແບ່ງ 12 ສະຫາຍ, ຍ້ອນມາຢູ່ໃໝ່. ໂອກາດນີ້ ສະຫາຍ ພັນໂທ ຄົວເນັ່ງ ຊົງ ຍັງໄດ້ຂຶ້ນມອບໃບຢັ້ນຢືນໜ່ວຍຊາວໝຸ່ມ4ບຸກກອງຮ້ອຍ 17 ປະຈໍາປີ 2021 ພ້ອມທັງມີຄໍາເຫັນຊີ້ນໍາເຊິ່ງສະຫາຍໄດ້ກ່າວສະແດງຄວາມຍ້ອງຍໍຊົມເຊີຍຕໍ່ຜົນງານທີ່ຍາດມາໄດ້ ແລະ ເນັ້ນໜັກໃຫ້ຄະນະໜ່ວຍຊາວໝຸ່ມກອງຮ້ອຍດັ່ງກ່າວ ເພີ່ມທະວີສຶກສາອົບຮົມການເມືອງນຳພາແນວຄິດ ໃຫ້ສະມາຊິກຊາວໝຸ່ມທີ່ຕົນຮັບຜິດຊອບ ເອົາໃຈໃສ່ແກ້ໄຂປະກົດການຫຍໍ້ທໍ້ໃນຖັນແຖວຊາວໝຸ່ມ, ປັບປຸງລະບົບການຈັດຕັ້ງ, ລະບຽບແບບແຜນວິທີເຮັດວຽກໃຫ້ມີຄວາມເຂັ້ມແຂງ, ເອົາໃຈໃສ່ຊຸກຍູ້ສ້າງຂະບວນການດ້ານຕ່າງໆຢ່າງຟົດຟື້ນ ແລະ ແຂງແຮງ, ພ້ອມກັນເຮັດສຳເລັດໜ້າທີ່-ທີ່ການຈັດຕັ້ງມອບໝາຍໃຫ້. ຂ່າວ+ພາບ ສົມຈີນ\nລັດຖະບານ ສສ ຫວຽດນາມ ມອບເງິນ ແລະ ອຸປະກອນການແພດ ໃຫ້ແກ່ ສປປ ລາວ ເພື່ອຮັບມືກັບການລະບາດພະຍາດໂຄວິດ-19\nທ່ານນາຍົກລັດຖະມົນຕີເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 38 ແລະ 39 ແລະ ກອງປະຊຸມສຸດຍອດທີ່ກ່ຽວຂ້ອງ (ແບບທາງໄກ)\nກອງປະຊຸມສາມັນຄົບຄະນະຄັ້ງທີ III ສະໄໝ V ຂອງອົງຄະນະພັກກອງບັນຊາການທະຫານແຂວງຜົ້ງສາລີ


Vientiane Mai Online - ປີໃໝ່ລາວ ອາສາກູ້ໄພ 1624 ເພີ່ມຈຸດປະຈຳການVientiane Mai Online\nວັນອັງຄານ ທີ 28 ມັງກອນ 2020 07:15:34\nປີໃໝ່ລາວ ອາສາກູ້ໄພ 1624 ເພີ່ມຈຸດປະຈຳການ\n474 12 ມ.ສ. 2019 ຂ່າວໜ້າໜຶ່ງ\nໃນໂອກາດບຸນປີໃໝ່ລາວ ພສ 2562 ອາສາກູ້ໄພນະຄອນຫຼວງວຽງຈັນ (ນວ) ໄດ້ກະກຽມຮັບໃຊ້ຊ່ວຍເຫຼືອສັງຄົມຫຼາຍດ້ານ ໂດຍໄດ້ແບ່ງກຳລັງການເຄື່ອນໄຫວຊ່ວຍເຫຼືອຜູ້ປະສົບໄພທັງໝົດອອກເປັນ5ຈຸດ ແລະ ມີອາສາສະໝັກ 185 ຄົນ.\nທ່ານ ລຳເງິນ ວົງພະຈັນ ປະທານສະມາຄົມອາສາກູ້ໄພ ນວ ໄດ້ໃຫ້ສຳພາດວັນທີ 10 ເມສາ 2019 ວ່າ: ໃນໂອກາດປີໃໝ່ລາວ ອາສາກູ້ໄພ ນວ ໄດ້ກຽມພ້ອມຕະຫຼອດເວລາໃນຫຼາຍດ້ານ ໂດຍສະເພາະ ການຊ່ວຍເຫຼືອຈາກເກີດອຸບັດເຫດເຊິ່ງປີຜ່ານມາໄດ້ວາງຈຸດປະຈຳການຢູ່4ຈຸດ ສຳລັບປີນີ້ໄດ້ຂະຫຍາຍຈຸດປະຈຳການອອກເປັນ5ຈຸດຄື: ເມືອງຫາດຊາຍຟອງ ສີໂຄດຕະບອງ ໄຊເຊດຖາ ເມືອງລະ 1 ຈຸດ ແລະ ເມືອງໄຊທານີ ມີ2ຈຸດ ສ່ວນພາຫະນະຮັບໃຊ້ການເຄື່ອນໄຫວທັງໝົດມີລົດ7ຄັນ ໃນນັ້ນ ໄດ້ແບ່ງກຳລັງອາສາສະໝັກຄັນລະ5ຄົນ ແລະ ໄດ້ແບ່ງພະນັກງານອາສາຢູ່ຈຸດປະຈຳການປະມານຈຸດລະ 20 ຄົນ ໂດຍໝູນວຽນກັນເປັນ3ທີມຊ່ວຍເຫຼືອຜູ້ປະສົບໄພຕໍ່ 12 ຊົ່ວໂມງ ນອກນັ້ນ ຍັງໄດ້ເພີ່ມອາສາສະໝັກເຂົ້າຕື່ມ 40 ຄົນຕໍ່ເວນຍາມໜຶ່ງ ປັດຈຸບັນລວມກຳລັງອາສາສະໝັກທັງໝົດ 185 ຄົນ ເຊິ່ງຈະເລີ່ມປະຕິບັດການເຄື່ອນໄຫວແຕ່ວັນທີ 12-17 ເມສາ 2019 ທີ່ເປັນເຂດວັນອັນຕະລາຍ ນອກນັ້ນ ປີນີ້ຍັງໄດ້ສ້າງໂຄງການພິເສດສຳລັບຊ່ວຍເຫຼືອຜູ້ປະສົບໄພ ເປັນຕົ້ນ ຊ່ວຍເຫຼືອການຮັບສົ່ງຄົນເມົາຈາກການດື່ມສິ່ງມືນເມົາຕ່າງໆ.\nປັດຈຸບັນອາສາກູ້ໄພ 1624 ນວ ສະເພາະຊ່ວຍເຫຼືອຜູ້ປະສົບໄພມີຄວາມພ້ອມ 100% ຄຽງຄູ່ກັນນັ້ນ ກໍຍັງມີບັນຫາທີ່ປະເຊີນການທ້າທາຍ ເປັນຕົ້ນ ດ້ານທຶນຮອນໃນການຊື້ວັດຖຸອຸປະກອນ ແລະ ຄ່າໃຊ້ຈ່າຍອື່ນໆຍັງພຽງພໍ ນອກນັ້ນຍັງມີກຸ່ມບາງຄົນ ໃນເວລາກິນດື່ມສ້າງສັນຫຼິ້ນນ້ຳຢູ່ບໍລິເວນແຄມທາງ ຍັງບໍ່ໃຫ້ການຮ່ວມມື ໂດຍໄດ້ຫົດນ້ຳໃສ່ແວ່ນລົດສຸກເສີນ ຈົນເຮັດໃຫ້ມີທັດສະນະວິໄສຜູ້ຂັບຂີ່ບໍ່ເຫັນທາງຊັດເຈນ ການເຮັດໃນເວລາຮັບສົ່ງຊ່ວຍເຫຼືອຜູ້ບາດເຈັບມີການຊັກຊ້າລົງ ພ້ອມນີ້ ກໍຮຽກຮ້ອງມາຍັງຜູ້ໃຊ້ລົດໃຊ້ຖະໜົນເວລາມີລົດກູ້ໄພເປີດທາງຂົນສົ່ງຄົນເຈັບ ກໍໃຫ້ການຮ່ວມມືເພື່ອຈະໄດ້ຊ່ວຍເຫຼືອຄົນເຈັບທ່ວງທັນເວລາ.\nຕະຫຼາດໄຮຄຳຂາຍຍົກ ຢືນຢັນບຸນປີໃໝ່ລາວ ສິນຄ້າຈະບໍ່ຂຶ້ນລາຄາ ແລະ ຂາດຕະຫຼາດ


ຄະນະພັກ-ພະນັກງານ ຫ້ອງວ່າການປະທານປະເທດ ຮັບຟັງການເຜີຍແຜ່ ມະຕິ XI ແລະ ເອກະສານເລືອກຕັ້ງສະມາຊິກສະພາ | ມີເດຍລາວ Media LAOS\nໜ້າຫຼັກ ຂ່າວໜ້າ 1 ຄະນະພັກ-ພະນັກງານ ຫ້ອງວ່າການປະທານປະເທດ ຮັບຟັງການເຜີຍແຜ່ ມະຕິ XI ແລະ ເອກະສານເລືອກຕັ້ງສະມາຊິກສະພາ\nໃນວັນທີ9ກຸມພາ 2021 ທີ່ຫ້ອງວ່າການປະທານປະເທດ (ຫປທ) ໄດ້ເຜີຍແຜ່ເຊື່ອມຊຶມມະຕິກອງປະຊຸມຄົບຄະນະ ຄັ້ງທີ 11 ຂອງຄະນະບໍລິຫານງານສູນກາງພັກ ສະໄໝທີ X ແລະ ເອ ກະສານສໍາຄັນຈໍານວນໜຶ່ງ ໃຫ້ກຽດເຜີຍແຜ່ໂດຍ ສະຫາຍ ເພັດສະໝອນ ພັນທະວົງ ຮອງເລຂາຄະນະພັກ, ຮອງລັດຖະມົນຕີ, ຮອງຫົວໜ້າຫ້ອງວ່າການປະທານປະເທດ ມີບັນດາຄະນະພັກ, ຄະນະໜ່ວຍພັກ, ສະມາຊິກພັກ ແລະ ພະນັກງານ-ລັດຖະກອນ ເຂົ້າຮ່ວມຮັບຟັງ.\nໂອກາດດັ່ງກ່າວ, ສະຫາຍ ເພັດສະໝອນ ພັນທະວົງ ໄດ້ຍົກໃຫ້ເຫັນວ່າ: ໃນກອງປະຊຸມຄົບຄະ ນະຄັ້ງທີ XI ຂອງຄະນະບໍລິຫານງານສູນກາງພັກ ພາຍໃຕ້ການເປັນປະທານ ຂອງສະຫາຍ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານສູນກາງພັກ. ກອງປະຊຸມໄດ້ຄົ້ນຄ້ວາປຶກສາຫາລືຫລາຍບັນຫາສຳຄັນ ເປັນຕົ້ນການຜັນຂະຫຍາຍມະຕິກອງປະຊຸມຄົບຄະນະຄັ້ງທີ 10 ຂອງຄະນະບໍລິຫານງານສູນກາງພັກສະໄໝທີ X ຕິດພັນກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານ, ແຜນເງິນຕາ ປະຈຳປີ 2020 ແລະ ທິດທາງແຜນການປີ 2021; ລາຍງານການກະກຽມກອງປະຊຸມສະ ໄໝສາມັນເທື່ອທີ 10 ຂອງສະພາແຫ່ງຊາດຊຸດທີ VIII ແລະ ການກະກຽມເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະມາຊິກສະພາປະຊາຊົນຂັ້ນແຂວງຊຸດທີ II; ການກະກຽມເນື້ອໃນກອງປະຊຸມໃຫຍ່ຄັ້ງທີ XI ຂອງພັກ; ການປັບປຸງ, ດັດແປງກົດລະບຽບພັກ; ລະບອບແບບແຜນວິທີເຮັດວຽກຂອງຄະນະບໍລິຫານງານ ສູນກາງພັກ, ກົມການເມືອງສູນກາງພັກ ແລະ ຄະນະເລຂາທິການສູນກາງພັກ.\nພ້ອມດຽວກັນນັ້ນ, ສະຫາຍ ຍັງໄດ້ເຜີຍແຜ່ມະຕິເລກທີ 118/ກມສພ ວ່າດ້ວຍການເພີ່ມທະວີ ການຊີ້ນຳ-ນຳພາ ຂອງຄະນະພັກ ຕໍ່ການເລືອກຕັ້ງສະມາຊິກສະພາແຫ່ງຊາດຊຸດທີ IX ແລະ ສະມາຊິກສະພາປະຊາຊົນຂັ້ນແຂວງ ຊຸດທີ II ສະຫາຍ ໄດ້ຍົກໃຫ້ເຫັນຄວາມໝາຍສໍາຄັນ ຂອງການເລືອກຕັ້ງສະມາຊິກສະພາແຫ່ງຊາດ ແລະ ສະພາປະຊາຊົນຂັ້ນແຂວງ; ຫລັກການກ່ຽວກັບການເລືອກຕັ້ງ; ມາດຖານຂອງຜູ້ທີ່ມີສິດເລືອກຕັ້ງ ແລະ ສະໝັກຮັບເລືອກຕັ້ງ; ການກຳນົດຈຳນວນສະມາຊິກສະພາແຫ່ງຊາດ ແລະ ສະພາປະຊາຊົນຂັ້ນແຂວງ, ເຊິ່ງພັກຖືເອົາການເລືອກຕັ້ງສະມາຊິກສະພາແຫ່ງຊາດ ແລະ ສະພາປະຊາຊົນຂັ້ນແຂວງ ຄັ້ງນີ້ເປັນການສືບຕໍ່ສ້າງ ແລະ ບູລະນະລັດປະຊາທິປະໄຕປະຊາຊົນລາວ ໃຫ້ມີຄວາມໜັກແໜ້ນ ແລະ ເຂັ້ມແຂງ, ເປັນການເສີມຂະຫຍາຍສິດປະຊາທິປະໄຕ, ສິດເປັນເຈົ້າຂອງປະຊາຊົນລາວບັນດາເຜົ່າເຂົ້າໃນການເລືອກຕົວແທນແຫ່ງສິດ ແລະ ຜົນປະໂຫຍດຂອງຕົນ, ສະແດງໃຫ້ເຫັນທາດແທ້ຂອງລັດ ທີ່ມາຈາກປະຊາຊົນ ໂດຍປະຊາຊົນ ແລະ ເພື່ອຜົນປະໂຫຍດຂອງປະຊາຊົນຢ່າງແທ້ຈິງ.\nຂ່າວກ່ອນໜ້ານີ້ຜູ້ລົງສະໝັກ ສສຊ ຊຸດທີ IX ເຂດເລືອກຕັ້ງທີ 12 ພົບປະຫາສຽງ\nຂ່າວຖັດໄປມັງກອນທອງຮ່ວມໃຈຕ້ານໄພໜາວ ມອບເຄື່ອງຊ່ວຍເຫຼືອ6ບ້ານເມືອງດາກຈຶງ ແຂວງເຊກອງ\nຂ່າວໜ້າ 1 23/04/2020


ສະຫະພາບເອີຣົບ Archives - Page3of3- Sombath Somphone | ສົມບັດ ສົມພອນ\nPosted on February 8, 2013 July 29, 2015\nສະພາຢູໂຣບໄດ້ພິຈາລະນາ ອະພິປາຍ ກໍລະນີທ່ານສົມບັດສົມພອນ\nໃນວັນທີ7ກຸມພາ 2013 ສະພາຢູໂຣບ ໄດ້ພິຈາລະນາອະພິປາຍກໍລະນີ ທ່ານສົມບັດສົມພອນ ທີ່ມີການລະເມີດສິດທິ ມະນຸສະຍະທັມປະຊາທິປະໄຕແລະການປະຕິບັດກົດໝາຍ.\nກ- ດ້ວຍເຫດວ່າ ສົມບັດສົມພອນ, ຜູ້ມີຊື່ສຽງດ້ານການພັດທະນາສັງຄົມ ແລະການສຶກສາໃຫ້ ຊາວໜຸ່ມ ໄດ້ຫາຍຕົວໄປ ໃນວັນທີ 15 ທັນວາ 2012 ໃນນະຄອນຫຼວງວຽງຈັນ; ດ້ວຍເຫດທີ່ ກ້ອງຖ່າຍຮູບຄົບວົງຈອນທີ່ທາງຄອບຄົວ ຂອງສົມບັດສົມພອນໄດ້ມາ ສະແດງໃຫ້ເຫັນວ່າ ສົມບັດສົມພອນໄດ້ເຫັນເປັນ ຄັ້ງສຸດທ້າຍ ຢູ່ກັບຕຳຫຼວດທ້ອງຖິ່ນຢູ່ສະຖານີຕຳຫຼວດ ທາງໄປ ທ່າເດື່ອ ປະມານ6ໂມງ ແລງ ໃນວັນ ທີ່ສົມບັດສົມພອນຫາຍຕົວໄປ ແລະມີຄົນນອກເຄື່ອງແບບ ພາຂັບລົດຂີ່ໜີໄປ;\nຂ- ດ້ວຍເຫດວ່າ ຖະແຫຼງການຂອງລັດຖະບານລົງວັນທີ 19 ທັນວາ 2012 ຮັບຮູ້ເຫດການ ທີ່ໄດ້ ບັນທຶກຢູ່ໃນກ້ອງຖ່າຍ ເພື່ອຮັກສາຄວາມສະຫງົບ, ໃນນັ້ນ ເຈົ້າໜ້າທີ່ ໄດ້ອອກໂຕວ່າ ສົມບັດ ສົມພອນ ຖືກພາຕົວໄປຮຽກຄ່າໄຖ່ ຍ້ອນມີ ການຜິດຖຽງກັນສ່ວນຕົວ ຫຼື ທາງທຸລະກິດ;\nຄ- ດ້ວຍເຫດວ່າ ອົງການສະຫະປະຊາຊາດ ແລະ 65 ອົງການສິດທິມະນຸດ ສະຍະທັມສາກົນ ໄດ້ສະແດງຄວາມຢ້ານກົວວ່າ ສົມບັດສົມພອນ ອາດຈະຖືກ ບັງຄັບຫາຍຕົວໄປ, ອາດຍ້ອນ ວຽກງານທີ່ລາວເຮັດ, ແລະສະແດງຄວາມກັງວົນ ຢ່າງເລິກຊຶ່ງກ່ຽວກັບຄວາມປອດໄພແລະການ ບໍ່ມີການຄືບໜ້າແລະຂ່າວການສືບສ່າວຫາ ຕາມຄວາມເປັນຈິງ ຂອງເຈົ້າໜ້າທີ່ລາວ ໃນການຫາຍຕົວໄປຂອງ ສົມບັດສົມພອນ;\nງ- ດ້ວຍເຫດວ່າ ຄອບຄົວຂອງສົມບັດສົມພອນ ຍັງຊອກຫາລາວບໍ່ທັນພົບຕັ້ງ ແຕ່ມື້ທີ່ໄດ້ໄປ ພົບເຈົ້າໜ້າທ້ອງຖິ່ນຫຼາຍຄັ້ງ ແລະການຊອກຄົ້ນຫາຢູ່ໃນເຂດ ອ້ອມແອ້ມ;\nຈ- ດ້ວຍເຫດວ່າ ສົມບັດສົມພອນ ເປັນຄົນທີ່ມີຄວາມນິຍົມຢ່າງກວ້າງຂວາງ ແລະມີຊື່ສຽງ ຍ້ອນ ວຽກງານການພັດທະນາແບບຍືນຍົງ ແລະທ່ຽງທັມ ໂດຍ ສະເພາະການກໍ່ຕັ້ງອົງການໃນປີ 1996 ອົງກອນ ປາເດດ ສູນອົບຮົມເພື່ອການ ພັດທະນາແບບມີສ່ວນຮ່ວມ ແລະທ່ານກໍໄດ້ຮັບ ຫຼຽນຣາມົງ ມາກໄຊໄຊ ໃນປີ 2005 ຍ້ອນການນຳພາຊຸມຊົນ;\nສ- ດ້ວຍເຫດວ່າ ໃນເດືອນ ຕຸລາ 2012 ສົມບັດສົມພອນ ຊຶ່ງມີສ່ວນຢູ່ ໃນຄະນະກັມມະການແຫ່ງ ຊາດລາວ ຈັດຕັ້ງກອງປະຊຸມ ອາຊີ-ເອີໂຣບ ຄັ້ງທີ9ຂອງ ເວທີ ປະຊາຊົນ ຕໍ່ ປະຊາຊົນ ຢູ່ວຽງຈັນ ກ່ອນ ປະຊຸມ ອາແຊມ ທີ 9, ແລະ ກໍເປັນຜູ້ໜຶ່ງທີ່ສຳຄັນເຊິ່ງໄດ້ອອກຄຳຄິດຄຳເຫັນ;\nຊ- ດ້ວຍເຫດວ່າ ຄະນະຜູ້ແທນ ອາຊຽນ ໄດ້ໄປຢ້ຽມຢາມລາວ ວັນທີ 14 ເຖິງ ວັນທີ 18 ເດືອນ ມົກກະຣາ 2013 ເພື່ອສືບສ່າວຫາ ສົມບັດສົມພອນ;\nຍ- ດ້ວຍເຫດວ່າ ທີ່ມີການລະເມີດສິດເສລິພາບພື້ນຖານ, ໂດຍສະເພາະ ສິດ ເສລິພາບ ຂອງສື່ສານມວນຊົນ, ສາສະໜາ, ການໂຮມຊຸມນຸມ, ວິຊາການ ແລະສິດເສລິພາບຂອງ ຊົນເຜົ່າຢູ່ລາວ;\nສະແດງຄວາມຫ່ວງໃຍອັນເລິກຊຶ່ງ ຕໍ່ການຫາຍຕົວໄປ, ຕໍ່ຄວາມປອດໄພ ແລະສະພາບການ ເປັນຢູ່ຂອງ ສົມບັດສົມພອນ;\nມີຄວາມເປັນຫ່ວງໃຍກ່ຽວກັບ ການຊັກຊ້າ ແລະການຂາດຄວາມປົ່ງໃສ ໃນການສຶບສວນ, ໃນການຫາຍຕົວໄປຂອງສົມບັດສົມພອນ; ຮຽກຮ້ອງ ໃຫ້ເຈົ້າ ໜ້າທີ່ລາວໄດ້ສືບສວນຢ່າງ ຮີບດ່ວນ, ປົ່ງໃສ ແລະ ຄົບຖ້ວນ, ອີງໃສ່ໜ້າທີ່ ຢູ່ ໃນກົດໝາຍສາກົນຂອງສິດທິມະນຸດ ສະຍະທັມ, ແລະເພື່ອຮັບປະກັນໃຫ້ສົມບັດ ສົມພອນໄດ້ກັບຄືນສູ່ຄອບຄົວຂອງລາວດ້ວຍ ຄວາມປອດໄພ;\nຮຽກຮ້ອງໃຫ້ HR/VP ຕິດຕາມຢ່າງໃກ້ຊິດ ໃນການສືບສວນຂອງ ລັດຖະບານລາວ ກ່ຽວກັບ ການຫາຍຕົວໄປຂອງ ສົມບັດສົມພອນ;\nຮ້ອງຂໍໃຫ້ເຈົ້າໜ້າທີ່ລາວໄດ້ ຢືນຢັນຢ່າງເປີດເຜີຍ ຄວາມຖືກຕ້ອງຕາມ ກົດໝາຍແລະ ຄວາມສຳຄັນ ຂອງການພັດທະນາແບບຍືນຍົງ ແລະຄວາມຍຸຕິທັມ ຂອງສັງຄົມ ເພື່ອສະກັດກັ້ນ ບໍ່ໃຫ້ມີ ການຢ້ານກົວເນື່ອງຈາກ ການຫາຍຕົວໄປ ເຊັ່ນກໍລະນີຂອງ ສົມບັດສົມພອນ;\nມີຄວາມຍິນດີໃນການຢ້ຽມຢາມລາວຂອງຄະນະຜູ້ແທນອາຊຽນ ໃນເດືອນ ມົກກະຣາ 2013 ເພື່ອເກັບກຳຂ່າວກ່ຽວກັບສົມບັດສົມພອນ ແລະ ຮຽກຮ້ອງ ມາຍັງ ກັມມະການສິດທິມະນຸດ ສະຍະທັມຂອງ ອາຊຽນ ໄດ້ຕັ້ງກັມມະການສອບ ສວນສືບສວນເຫດການ ໃນການຫາຍ ຕົວໄປດ້ວຍການບັງຄັບ ສົມບັດສົມພອນ;\nຮຽກຮ້ອງໃຫ້ ສະຫະພັນຢູໂຣບຈັດບັນຫາລາວ ເຂົ້າລາຍການ ເປັນບຸລິມະ ສິດ ໃນວາລະ ປະຊຸມ ຄັ້ງທີ 22 ຂອງກອງປະຊຸມສະພາ ຂອງອົງການສະຫະ ປະຊາຊາດກ່ຽວກັບ ສິດທິສະນຸດສະຍະທັມ;\nເນັ້ນໜັກໃຫ້ເຈົ້າໜ້າທີ່ລາວ ຕ້ອງເຮັດທຸກສິ່ງທຸກຢ່າງ ເພື່ອຢຸດຕິການຈັບ ກຸມຕາມລຳພັງ ແລະການຈັບກຸມຢ່າງລຶກລັບ; ຮຽກຮ້ອງໃຫ້ເຈົ້າໜ້າທີ່ລາວ ຖືວ່າ ການຫາຍຕົວໄປດ້ວຍ ການບັງຄັບນັ້ນເປັນການກະທຳຜິດກົດໝາຍອາດຊະຍະກັມແລະໃຫ້ (ເຈົ້າໜ້າທີ່ລາວ) ສັດຕະຍາບັນສັນຍາສາກົນ ກ່ຽວກັບການປ້ອງກັນ ທຸກໆຄົນ ຈາກການຫາຍຕົວໄປດ້ວຍ ການບັງຄັບ; ເນັ້ນໜັກວ່າ ການຫາຍຕົວ ໄປ ດ້ວຍການບັງຄັບ ແມ່ນການລະເມີດສິດທິ ມະນຸດສະຍະທັມຂັ້ນພື້ນຖານ ແລະລະເມີດການມີອິດສະຣະພາບຢ່າງຈະແຈ້ງ;\nຮຽກຮ້ອງໃຫ້ລັດຖະບານລາວ ນັບຖືສິດທິ ໃນການອອກຄຳຄິດຄຳເຫັນ ແລະ ມີສະມາຄົມ, ສິດຂອງບັນດາຊົນເຜົ່າ ແລະປ້ອງກັນສິດທິ ມີອິດສະຣະ ພາບ ທາງສາສນາ ຫຼືວ່າ ການເຊື່ອຖື, ຢຸດຕິການຫ້າມ ການໃຊ້ສິດທິດັ່ງກ່າວ ດັ່ງການຕວດສອບແບບເປັນລະຍະ ຂອງອົງການສະຫະປະຊາຊາດ ໃນວັນທີ 21 ກັນຍາ 2010 ໄດ້ໃຫ້ການແນະນຳ;\nມີຄຳສັ່ງໃຫ້ ປະທານ (ສະພາຢູໂຣບ) ສົ່ງມະຕິຕົກລົງໄປໃຫ້: ຄະນະກັມ ມະທິການ, ກັມມະການ, ຮອງປະທານກັມມະການ/ທ່ານຜູ້ຕາງໜ້າສະຫະພັນ ດ້ານກິຈະການ ຕ່າງປະເທດ ແລະ ນະໂຍບາຍຄວາມປອດໄພ, ບັນດາລັດຖະ ບານແລະສະພາຂອງ ປະເທດສາມະຊິກ, ກອງເລຂາອາຊຽນ, ອົງການສິດທິ ມະນຸສະຍະທັມຂອງອົງການ ສະຫະປະຊາຊາດ, ເລຂາທິການໃຫຍ່ຂອງອົງການ ສະຫະປະຊາຊາດ, ລັດຖະບານລາວ ແລະສະພາຜູ້ແທນລາສະດອນລາວ.\nPosted on February 5, 2013 December 29, 2015\nການຮຽກຮ້ອງດ່ວນຂອງສະມາຊິກສະພາທົ່ວທັງອາຊີ ແລະ ເອີຣົບ ຂອງທ່ານສົມບັດສົມພອນ\nວັນທີ5ເດືອນ ກຸມພາ 2013\nຮຽນ ພະນະທ່ານທອງສິງ ທັມມະວົງ\nເລື່ອງ: ການຮ້ອງຂໍໃຫ້ມີການສືບສວນດ່ວນ ກ່ຽວກັບ ການຫາຍຕົວໄປຂອງ ທ່ານສົມບັດສົມພອນ\nພວກເຮົາ, ສະມາຊິກສະພາຂອງປະເທດ ທົ່ວຂົງເຂດອາຊີ ແລະ ເອີຣົບ ຂຽນຈົດໝາຍມາຍັງທ່ານ ເພື່ອ ສະແດງຄວາມຫ່ວງໃຍຢ່າງຍິ່ງ ກ່ຽວກັບຄວາມປອດໄພ ແລະການເປັນຢູ່ຂອງທ່ານສົມບັດສົມພອນ ທີ່ເປັນຄົນລາວສຳຄັນຜູ້ໜຶ່ງທີ່ໄດ້ຮ່ວມຈັດຕຽມ ເວທີປະຊາຊົນ ຄັ້ງທີ9ຂອງອາຊີ-ເອີຣົບ; ທ່ານສົມບັດ ເປັນຜູ້ກໍ່ຕັ້ງ ປາເດກ (ສູນພັດທະນາ ຊຸມຊົນແບບມີສ່ວນຮ່ວມ) ແລະເປັນຜູ້ໜຶ່ງທີ່ໜ້ານັບຖື ແລະມີຊື່ສຽງ ທາງດ້ານການປາກເວົ້າ ໃນການພັດທະນາເສດຖະກິດ ແລະສັງຄົມ ຢູ່ລາວກໍຄືຢູ່ອາຊີ ແບບຍືນຍົງ ດ້ວຍການເນັ້ນໜັກໃສ່ປະຊາຊົນ.\nທ່ານສົມບັດສົມພອນ ໄດ້ຫາຍຕົວໄປຕັ້ງແຕ່ແລງວັນເສົາ ເດືອນທັນວາ 2012 ປະມານ5ໂມງ ແລງ. ພັນລະຍາຂອງທ່ານສົມບັດ ແລະ ເພື່ອນຮ່ວມງານ ໄດ້ເຫັນທ່ານສົມບັດເທື່ອສຸດທ້າຍ ໃນເວລາທີ່ທ່ານໄດ້ ອອກຈາກຫ້ອງການ ປາເດກ ຢູ່ວຽງຈັນເພື່ອກັບໄປບ້ານ. ທ່ານສົມບັດ ຂັບລົດສ່ວນຕົວອອກຈາກ ຫ້ອງການ, ພັນລະຍາຂອງທ່ານ ກໍຂັບລົດ ເມືອຕ່າງຫາກ. ທ່ານສົມບັດບໍ່ໄດ້ໄປຮອດບ້ານ ແລະ ຄອບຄົວຂອງ ລາວ ກໍບໍ່ໄດ້ຮັບຂ່າວຫຍັງໝົດ ຫຼື ຂ່າວຂອງການຫາຍຕົວຂອງລາວ ນັບຕັ້ງແຕ່ນັ້ນມາ.\nພວກເຮົາມີຄວາມຫ່ວງໃຍກ່ຽວກັບຄວາມປອດໄພ, ສຸຂະພາບ ແລະ ສະພາບການເປັນຢູ່ຂອງສົມບັດ ສົມພອນ.\nພວກເຮົາຮູ້ວ່າ ກັມມະການສາກົນເພື່ອຈັດຕຽມ ເວທີປະຊາຊົນ ອາຊີ-ເອີຣົບ ໄດ້ເຮັດວຽກຢ່າງເອົາຈິງ ເອົາຈັງ ກັບສົມບັດສົມພອນ ໃນລະ ຍະປີຜ່ານມາ. ການປະກອບສ່ວນຂອງສົມບັດສົມພອນ ດ້ວຍຜົນ ສຳເລັດຂອງ ເວທີປະຊາຊົນ ອາຊີ-ເອຣົບ ຄັ້ງທີ9ຢູ່ວຽງຈັນ ໃນວັນທີ 16-19 ຕຸລາ ມີຄວາມໝາຍ ສຳຄັນທີ່ສຸດ ຖືກຮັບຮູ້ຢ່າງ ກວ້າງຂວາງ ແລະມີການນັບຖືຢ່າງເລິກຊຶ່ງ. ນອກນີ້ ສົມບັດສົມພອນ ເປັນອາຈານ ທີ່ໜ້ານັບຖືຢ່າງສູງ, ເປັນຕົວຢ່າງໃນວຽກງານການພັດ ທະນາແບບຍືນຍົງ ແລະເປັນຜູ້ ໄດ້ຮັບຫຼຽນມາກໄຊໄຊທີ່ມີຊື່ສຽງ ໃນ ສາກົນ ໃນປີ 2005 ເນື່ອງດ້ວຍການນຳພາຊຸມຊົນ. ສົມບັດໄດ້ ອຸທິດຕົນເພື່ອ ການພັດທະນາແບບຍືນຍົງ ແລະການຫຼຸດຜ່ອນຄວາມ ຍາກຈົນໃນ ສປປລາວ, ແລະທ່ານສົມບັດຍັງໄດ້ປະກອບສ່ວນໃນທາງ ບວກຫຼາຍໆຄັ້ງ ຢູ່ເວທີສາກົນ ລວມທັງ ເວທີປະຊາຊົນ ອາຊີ-ເອີຣົບ ຄັ້ງທີ 9. ສົມບັດໄດ້ ເປັນຕົວຢ່າງ ໃນການປະຕິບັດຕົວຈິງ ໃຫ້ນັກ ພັດທະນາທົ່ວໂລກ.\nພວກເຮົາມີຄວາມຫ່ວງໃຍອັນເລິກຊຶ່ງໃນຄວາມປອດໄພ ແລະສະພາບການເປັນຢູ່ຂອງສົມບັດ; ການຫາຍຕົວໄປຂອງສົມບັດ ເປັນເຫດໃຫ້ມີ ຄວາມແຕກຕື່ນຢ່າງຍິ່ງ.\nພວກເຮົາຮຽກຮ້ອງ ໃຫ້ລັດຖະບານລາວຕ້ອງເລີ້ມ ການສືບສວນ ສອບສວນທັນທີ ແລະຮີບດ່ວນໃນການ ຫາຍຕົວໄປຂອງສົມບັດສົມພອນ. ແລະ, ພວກເຮົາຂໍຮ້ອງໃຫ້ລັດຖະບານຈົ່ງກະທຳທຸກສິ່ງທຸກ ຢ່າງ ທີ່ຈຳ ເປັນເພື່ອເຮັດແນວໃດໃຫ້ທ່ານສົມບັດສົມພອນ ກັບຄືນສູ່ຄອບຄົວຂອງລາວ ດ້ວຍຄວາມປອດໄພ.\nContinue reading “ການຮຽກຮ້ອງດ່ວນຂອງສະມາຊິກສະພາທົ່ວທັງອາຊີ ແລະ ເອີຣົບ ຂອງທ່ານສົມບັດສົມພອນ”


ແຟ້ມຮູບ-ຮູບທີ່ຖ່າຍທາງດາວທຽມນີ້ ມອບໃຫ້ໂດຍ ມາຊາ ເທັກໂນໂລຈີ ສະແດງໃຫ້ເຫັນພາບລວມຂອງພູໄຟ ຮັນກາ ທັອງກາ ຮັນກາ ຮ່າ'ອະໄປ ໃນປະເທດທັອງກາ, ວັນທີ6ມັງກອນ 2022, ກ່ອນການປະທຸໃຫຍ່ຂອງພູໄຟໄຕ້ທະເລ.\nການບໍລິການໂທລະສັບລະຫວ່າງທັອງກາ ແລະບັນດາປະເທດຕ່າງໆ ໄດ້ຮັບການຟື້ນຟູແລ້ວບາງສ່ວນ ໃນມື້ວັນພຸດວານນີ້, ອີງຕາມລາຍງານຈາກຜູ້ໃຫ້ບໍລິການເຄືອຂ່າຍໂທລະສັບມືຖື ດີຈີເຊລ, ແຕ່ ບໍລິສັດທີ່ໃຫ້ບໍລິການສາຍໂທລະສັບກ່າວວ່າ ການເຊື່ອມຕໍ່ທາງອິນເຕີເນັດຢ່າງສົມບູນນັ້ນ ອາດຈະໃຊ້ເວລາຢ່າງໜ້ອຍນຶ່ງເດືອນ.\nການສື່ສານກັບປະເທດໝູ່ເກາະທີ່ມີປະຊາກອນປະມານ 100,000 ຄົນ ໄດ້ຖືກຕັດຂາດ ໃນມື້ວັນເສົາທີ່ຜ່ານມາ ເມື່ອພູໄຟໃຕ້ນໍ້າໄດ້ລະເບີດຂຶ້ນ, ເຊິ່ງເປີດເຜີຍໃຫ້ເຫັນ ໃນສິ່ງທີ່ສະຖາບັນວິໄຈກ່ຽວກັບນໍ້າ ແລະບັນຍາກາດແຫ່ງຊາດຂອງປະ ເທດນິວຊີແລນກ່າວວ່າ ມັນເປັນຍ້ອນການກະທົບຈາກຄື້ນຟອງຄວາມກົດດັນ ທີ່ຮຸນແຮງໄວກວ່າສຽງ ເຊິ່ງປາກົດວ່າໄດ້ຕັດສາຍໂທລະສັບໃຕ້ທະເລ ທີ່ເຊື່ອມຕໍ່ລະຫວ່າງທັອງກາ ແລະປະເທດອື່ນໆໃນທົ່ວໂລກ.\nໃນຂະນະທີ່ບໍລະສັດດີຈີເຊລ ໄດ້ປະກາດວ່າ “ການບໍລິການໂທລະສັບລະຫວ່າງປະເທດໄດ້ກັບມາແລ້ວ,” ປະທານບໍລິສັດ ທັອງກາ ເຄໂບລ ຈໍາກັດ ທ່ານຊາມູເອລາ ໂຟນົວ (Samiuela Fonua) ກ່າວວ່າ ການບໍລິການເຄືອຂ່າຍຈະບໍ່ສົມບູນເທື່ອ ຈົນກວ່າສາຍໂທລະສັບທີ່ຢູ່ໃຕທະເລນັ້ນຈະໄດ້ຮັບການສ້ອມແປງ.\nທ່ານ ໂຟນົວ ກ່າວວ່າ ກໍາປັ່ນສ້ອມແປງຈະອອກຈາກພອດມໍເຣສບີ, ເຊິ່ງເປັນນະຄອນຫຼວງຂອງປະເທດປາປົວນິວກີນີ ພາຍໃນທ້າຍອາທິດນີ້. ທ່ານໂຟນົວ ໄດ້ເຕືອນບໍລິສັດຕ່າງໆ ແລະບັນດາຜູ້ໄດ້ຮັບຜົນກະທົບວ່າຈະ “ໂຊກດີ” ຖ້າຫາກການສ້ອມແປງນັ້ນ ສໍາເລັດພາຍໃນນຶ່ງເດືອນ, ສັງເກດວ່າ ມັນຈະໃຊ້ເວລາເຖິງ9ມື້ໃນການແລ່ນກໍາປັ່ນມາປະເທດຊາມົວ ສໍາລັບອຸປະກອນກ່ອນການອອກເດີນທາງທີ່ບໍ່ແນ່ນອນ ໄປຫາຂົງເຂດທີ່ມີການປະທຸຂອງພູໄຟດັ່ງກ່າວນັ້ນ.\nທ່ານຍັງໄດ້ກ່າວອີກວ່າ ມັນຍັງບໍ່ເປັນທີ່ແນ່ນອນວ່າເມື່ອໃດທີ່ກໍາປັ່ນສ້ອມແປງຈະສາມາດສ່ຽງເຂົ້າໄປໃກ້ບໍລິເວນພູໄຟໃຕ້ທະເລ ເພື່ອເລີ້ມປະຕິບັດການທີ່ປອດໄພໄດ້.\nລັດຖະບານຂອງທັອງກາ ແລະບໍລິສັດການສື່ສານ ບໍ່ໄດ້ໃຫ້ຄວາມຄິດເຫັນໃດໆກ່ຽວກັບສະຖານະການຂອງການສື່ສານພາຍໃນປະເທດທັນທີ.\nທາງເຈົ້າໜ້າທີ່ກ່າວວ່າ ການລະເບີດຂອງພູໄຟ ໄດ້ເຮັດໃຫ້ມີຜູ້ເສຍຊີວິດຢ່າງ\nໜ້ອຍ3ຄົນ, ແລະເຮັດໃຫ້ນໍ້າດື່ມພາຍໃນປະເທດເຕັມໄປດ້ວຍການປົນເປື້ອນກັບຂີ້ເຖົ່າ ຈາກການລະເບີດຂອງພູໄຟດັ່ງກ່າວ.


Economy│Business News Global Articles WebSite.WS | Gvmg - ກຸ່ມກາລະຕະຫຼາດ Viral Global\nບໍລິການທີ່ໃຊ້ບໍລິການ IT Offshore ຈາກປາກິສຖານ\nປະເທດປາກີສະຖານບໍ່ສາມາດຜະລິດນັກພັດທະນາຊອບແວໃນ ຈຳ ນວນທີ່ເພີ່ມຂື້ນ, ແຕ່ມີພະນັກງານທີ່ມີທັກສະໃນ ຈຳ ນວນທີ່ສົມເຫດສົມຜົນໃນສາຂາອື່ນທີ່ສາມາດໃຫ້ບໍລິການແກ່ລູກຄ້າທົ່ວໂລກທີ່ພັດທະນາໂດຍຜ່ານອິນເຕີເນັດ. ການບໍລິການເຫຼົ່ານີ້ແມ່ນນັບແຕ່ການປ້ອນຂໍ້ມູນເຂົ້າເຖິງ telemarketing ເຖິງການຮຽກຮ້ອງປະກັນໄພການປຸງແຕ່ງເພື່ອຄຸ້ມຄອງການຈ່າຍເງິນເດືອນເຖິງການອອກແບບທີ່ຊ່ວຍຄອມພິວເຕີ້ຈົນເຖິງການວິເຄາະທາງການເງິນແລະການຄາດຄະເນ.\nດ້ວຍເສດຖະກິດມີຄວາມເຄັ່ງຕຶງຫຼາຍຂຶ້ນ, ປະຊາຊົນຫຼາຍຄົນ ກຳ ລັງຊອກຫາການສ້າງລາຍໄດ້ຈາກທຸລະກິດເຮືອນ. ດ້ວຍຄວາມ ຈຳ ເປັນຂອງການ ດຳ ເນີນທຸລະກິດທີ່ເຮັດວຽກຢູ່ບ້ານເປັນສິ່ງ ສຳ ຄັນທີ່ຈະເຮັດຢ່າງຖືກຕ້ອງ.\nMade-from-India introduces new services to its online business-to-business (ບໍລິສັດ B2B) portal, which providesaprofessional business platform for the Indian exporters, ຜູ້ຜະລິດ, ຜູ້ສະ ໜອງ ແລະນັກທຸລະກິດຂອງປະເທດໃດທີ່ມີສ່ວນຮ່ວມໃນການຄ້າ ນຳ ເຂົ້າ - ສົ່ງອອກ. ປະຕູສະບັບນີ້ແມ່ນມີຄວາມກ້າວ ໜ້າ ແລະກວ້າງຂວາງທາງດ້ານຄຸນລັກສະນະຂອງມັນແລະບໍ່ພຽງແຕ່ສະບັບ online ຂອງປະຕູອື່ນໆເທົ່ານັ້ນ. ມັນແນໃສ່ຂໍ້ມູນດ້ານຄຸນນະພາບແລະແທ້ຈິງ, ຫຼາຍກ່ວາວິທີການດ້ານປະລິມານ.\nລືມ Eagle, ນົກກະທາ, Owl or Dove …; ເຈົ້າແມ່ນ Canary?\nໃນຖານະທີ່ເປັນຜູ້ຂາຍມືອາຊີບທ່ານສາມາດແລະຄວນເຮັດໃນສິ່ງທີ່ ຈຳ ເປັນເພື່ອຫລີກລ້ຽງການກາຍເປັນຄົນຊ້ ຳ.\nIs this India’;s finest hour?\nEffectiveness Of Internet Advertising ‘; You Bet!\nປະສິດທິຜົນ ສຳ ລັບຂ້ອຍແມ່ນ overrated. ນັ້ນແມ່ນເຫດຜົນທີ່ວ່າ hubbub ທັງ ໝົດ ນີ້ແລະເວົ້າທີ່ກົງໄປກົງມາກ່ຽວກັບການຊອກຫາແລະຈາກນັ້ນກໍ່ສ້າງໂຄງການວັດແທກ ສຳ ລັບການໂຄສະນາທາງອິນເຕີເນັດທີ່ອະນຸຍາດໃຫ້ມີ ຄຳ ສັບທົ່ວໄປ, ລະບົບທຽບເທົ່າ, ມາດຕະຖານວັດແທກ, ການກວດສອບທີ່ສາມາດປັບຂະ ໜາດ ໄດ້, ແລະສ່ວນທີ່ເຫຼືອພຽງແຕ່ວາງ burr ໃນ saddle ຂອງຂ້າພະເຈົ້າ.\nContinued from Part 1 .... Something reverse can happen which would be even more damaging than the just discussed case. Instead of Consumption growing atafaster rate than Savings, it might so happen that Savings and Investment grow atamuch faster rate than Consumption. ຍົກຕົວຢ່າງ, prior to Great Depression, the importance of aggregate demand as explained by Keynes was not understood. Asaresult government policies normally favored huge Investments and were not geared...\nການລົງຈອດທີ່ອ່ອນ ສຳ ລັບຕະຫລາດອະສັງຫາລິມະສັບຂອງສະຫະລັດອາເມລິກາໄດ້ກາຍເປັນໄພພິບັດ, ຜູ້ທີ່ຄວນຈະຕິຕຽນຂໍ້ຜິດພາດຂອງການລັງກິນອາຫານ?\nໃນຂະນະທີ່ເສດຖະກິດຂະຫຍາຍຕົວແລະການແຂ່ງຂັນ ສຳ ລັບຜູ້ຂາຍທີ່ມີຄຸນນະພາບກາຍເປັນອັນຕະລາຍມັນເປັນສິ່ງ ສຳ ຄັນທີ່ຈະຮັບຮູ້ວ່າທ່ານຕ້ອງໄດ້ໃຊ້ເຄື່ອງມືທີ່ແຕກຕ່າງກັນເພື່ອຄັດເລືອກເອົາຜູ້ສະ ໝັກ ທີ່ຖືກຕ້ອງ. ໃຊ້ ຄຳ ຖາມ ສຳ ພາດເຫລົ່ານີ້ເພື່ອຊ່ວຍໃຫ້ທ່ານຄົ້ນພົບຄົນທີ່ຖືກຕ້ອງເຂົ້າຮ່ວມບໍລິສັດຂອງທ່ານ.\nSelling Corporate Shares ‘; ລະມັດລະວັງ\nໜຶ່ງ ໃນຂໍ້ໄດ້ປຽບທີ່ບົ່ມຊ້ອນຂອງການເປັນເຈົ້າຂອງບໍລິສັດແມ່ນຄວາມງ່າຍໃນການໂອນຫຸ້ນ. ໃນຫຼາຍໆກໍລະນີ, ຜົນປະໂຫຍດສົມມຸດນີ້ແມ່ນຜິດພາດພຽງແຕ່.\nSAS 70 is the Statement of Auditing Standards number 70 which is in regards to service organizations. ຂໍ້ ກຳ ນົດເຫຼົ່ານີ້ກ່ຽວກັບມາດຕະຖານການກວດສອບລວມມີຄວາມຖີ່ຂອງການກວດສອບ, ສິ່ງທີ່ຄວນຊອກຫາໃນລະຫວ່າງການກວດສອບເຫຼົ່ານີ້, ແລະການປະເມີນຜົນຂອງອົງກອນບໍລິການ.\nສາມ ຄຳ ແນະ ນຳ ດ່ວນ ສຳ ລັບບ່ອນຈອດລົດສະ ໜາມ ບິນ\nຢ່າຈ່າຍຫລາຍເກີນໄປ ສຳ ລັບບ່ອນຈອດລົດສະ ໜາມ ບິນ. ສາມັນ ສຳ ນຶກຍາວໄກ.\nStrategic Project Management ‘; A Competitive Advantage\nບໍ່ດົນມານີ້,anumber of the world's leading project management organisations have taken major initiatives to enlighten executive management about the strategic importance and benefits of project management. The focus is to move from individual project management to organisational project management, which these organisations maintain isastrategic advantage inacompetitive economy.\nສັ້ນກ່ຽວກັບການຊ່ວຍເຫຼືອ? ຈ້າງຜູ້ຊ່ວຍ Virtual Professional!\nທຸລະກິດຂອງທ່ານຂາດການຊ່ວຍເຫຼືອ? ການຊ່ວຍເຫຼືອທີ່ດີ, ນັ້ນແມ່ນ? ເປັນຜູ້ຊ່ວຍບໍລິຫານທີ່ດີທີ່ສຸດທີ່ທ່ານເຄີຍມີເພາະວ່າຜົວຂອງນາງຖືກຍົກຍ້າຍໄປຢູ່ Timbuktu? ດຽວນີ້ແມ່ນຫຍັງ? ທ່ານ\nThe Case For Taking Your Company Public On The Pink Sheets…;\nໃນໄລຍະປະຫວັດສາດໄດ້ມີເຫດການແລະນິຕິ ກຳ ຕ່າງໆທີ່ຫັນປ່ຽນຕະຫຼາດການເງິນ, ເສດຖະກິດຂອງພວກເຮົາແລະວິທີທີ່ພວກເຮົາ ດຳ ເນີນທຸລະກິດ , ເຊັ່ນກົດ ໝາຍ ທີ່ປະກອບເປັນຄະນະ ກຳ ມະການຫຼັກຊັບແລະການແລກປ່ຽນ, ອິນເຕີເນັດກໍ່ໄດ້ຫັນປ່ຽນວິທີການທີ່ພວກເຮົາເຮັດທຸລະກິດແລະສື່ສານ.\nອຸປະກອນກໍ່ສ້າງ ໜັກ ຕ້ອງການການລົງທືນຫລາຍ. ເມື່ອບໍລິສັດເລືອກຊື້ອຸປະກອນກໍ່ສ້າງ ໜັກ ປະເພດນີ້ແລ້ວ, ພວກເຂົາເບິ່ງແຍງອຸປະກອນທີ່ໃຊ້ແລ້ວເຊິ່ງອາດຈະຂາຍຢູ່ຕະຫຼາດທ້ອງຖິ່ນ.. ນີ້ຊ່ວຍພວກເຂົາໃນລັກສະນະຕ່າງໆ. ບາງຄັ້ງບັນດາບໍລິສັດໄດ້ຮັບການ ນຳ ໃຊ້ອຸປະກອນກໍ່ສ້າງ ໜັກ ເຊິ່ງມີຄຸນນະພາບດີຄືເກົ່າແຕ່ວ່າຕົ້ນທຶນກໍ່ ໜ້ອຍ ກ່ວາທີ່ໄດ້ສະ ເໜີ ຢູ່ໃນຫ້ອງວາງສະແດງ. ຍິ່ງໄປກວ່ານັ້ນ, ຊື້ອຸປະກອນກໍ່ສ້າງ ໜັກ ຈາກຕະຫຼາດທ້ອງຖິ່ນຊ້ ຳ ...\nIf you dream about havingadifferent career, but don't act on that dream, you may be operating under the assumption ofacareer myth. ໃນບົດຂຽນນີ້, I expose 10 myths, sayings you've heard before that simply are not true. Let's explore them.\nHow To Hire Like The Fortune 500’;s: A Guide For Small Businesses\nA recent iLogos Research study revealed 94% of Fortune 500 companies now hire employees online,astark contrast from 1998, when only 29% of them were doing the same. If you own or manageasmall business, that means the vast majority of your fiercest competitors are now spending less time and less effort on recruitment. And that leaves them with more time to, simply put, getaleg up on you. ແນ່ໃຈ, it sounds likeathreat. But isn't lack of technology an inevitable drawbac...\nເປັນຫຍັງເວບໄຊທ໌ທຸລະກິດທີ່ໃຊ້ອິນເຕີເນັດຢູ່ບ້ານຈຶ່ງມີການຂະຫຍາຍຕົວຢ່າງໄວວາເນື່ອງຈາກວ່າປັດຈຸບັນນີ້ແມ່ນໂອກາດທາງທຸລະກິດທີ່ດີທີ່ສຸດຈາກຫຼາຍແຫ່ງ. Are you ready to start your own and grabashare of the millions of profits?\nເອກະສານປຶກສາຫາລືສາມຍຸດທະສາດໃນການຄຸ້ມຄອງການຂາຍທີ່ຖືກ ນຳ ໃຊ້ໃນປະຈຸບັນ. ແຕ່ລະຍຸດທະສາດຖືກວິເຄາະໃນລາຍລະອຽດ. ຂໍ້ດີຂອງຫົວ ໜ່ວຍ, ຂໍ້ເສຍປຽບແລະການ ນຳ ໃຊ້ພາກປະຕິບັດແມ່ນໄດ້ຖືກກ່າວເຖິງ ສຳ ລັບແຕ່ລະຍຸດທະສາດ.\nEffective Trademarks –; How to SelectaGood Name\nHow do you know if you have what it takes to startabusiness? ມັນບໍ່ມີທາງທີ່ຈະຮູ້ແນ່ນອນ. But I do find things in common among the emotional and family fabric of people ready to consider an entrepreneurial venture.\nNation Branding and Place Marketing –; V. ການສົ່ງເສີມ, ການຂາຍ, ປະຊາ ສຳ ພັນ, ການຕະຫຼາດ, and Advertising\nAdvantages have to be communicated to potential customers if they are not to remain unrealized potentials. ຍິ່ງໄປກວ່ານັ້ນ, communication alone - the exchange of information - is not enough. Clients have to be influenced and motivated to visitacountry, invest in it, or trade with it.\nພ້ອມດ້ວຍຄ່າໃຊ້ຈ່າຍໃນການ ດຳ ລົງຊີວິດຢູ່ເລື້ອຍໆຢ່າງຕໍ່ເນື່ອງ, ມັນມີຄວາມຫຍຸ້ງຍາກແລະຍາກກວ່າເກົ່າ ສຳ ລັບແມ່ທີ່ຈະເວົ້າຢູ່ເຮືອນກັບລູກຂອງພວກເຂົາ. As the price of housing, gas, ປະກັນໄພ, and everything else skyrockets, millions of women are having to forego their dream of beingastay-home mom. ເຖິງແມ່ນວ່າທ່ານຈະແຕ່ງງານແລ້ວ, withaspouse who earnsavery nice paycheck, staying at home can meanabig change in your lifestyle. You and your kids will have to do without many of the nice things in life, ເປັນ ...\nມັນຍາກທີ່ຈະບັນລຸເປົ້າ ໝາຍ ຄວາມສາມາດຂອງທ່ານຖ້າທ່ານບໍ່ມີເອກະສານທີ່ຖືກຕ້ອງແລະ / ຫລືຂໍ້ມູນທີ່ຈະຊ່ວຍໃຫ້ຄວາມສາມາດຂອງທ່ານບັນລຸຜົນ ສຳ ເລັດທີ່ມັນສາມາດເຮັດໄດ້. These insights will help you generate the buisness you've always dreamed of.\nທຶນການຄ້າທຸລະກິດ ໃໝ່ ສຳ ລັບເງິນສົດ\nທ່ານຕື່ນນອນໃນເວລາທ່ຽງຄືນດ້ວຍຄວາມຄິດທຸລະກິດທີ່ຈະປ່ຽນແປງໂລກ. ບັນຫາດຽວ, ແນ່ນອນ, ທ່ານຕ້ອງການເງິນເພື່ອໃຫ້ທຸລະກິດມີການເຄື່ອນໄຫວ. ເຈົ້າເຮັດຫຍັງ?\nThere are many benefits to Incorporating in Florida. ສຳ ລັບ ໜຶ່ງ ຄົນ, there is an able work force, reflected by the fact that Florida's unemployment rate is consistently lower than the national rate. Florida is the center of more thanafew thriving industries, such as aerospace, and the state enjoys strong state support for business development, reflected in its pro-business stance on taxes.\nມະນຸດແມ່ນສິ່ງກໍ່ສ້າງຂອງສັງຄົມ. ບັນດາສັງຄົມສັບຊ້ອນເພື່ອສ້າງລັດ. ແລະຫຼັງຈາກນັ້ນປະເທດຊາດໄດ້ຖືກສ້າງຕັ້ງຂຶ້ນ. ເສດຖະກິດຂອງປະເທດຊາດແມ່ນຕົວຊີ້ວັດຂອງຄວາມຈະເລີນຮຸ່ງເຮືອງຂອງມັນ\nEurope’;s Theme Parks